
ANELLA N. ROBĂNESCU (1891-1983) 


Arhivar Aurel Radu 
Serviciul Judeţean al Arhivelor Naţionale-Argeş 


Anella N. Robănescu, născută Ana Crasan (n. 02.05.1891, 
Câmpulung — d. 1983, Bucureşti), a fost fiica lui Nicolae 
Crassan (n. 1859 — d. 01.01.1928, Câmpulung, judecător de 
instrucție, avocat, mare proprietar funciar, senator şi deputat 
conservator, fiul lui Costache Crasan, d. 1909) şi a Irinei 
Gheorghescu-Protopopescu (d. 06.09.1917), originară din 
familie de moşieri din Buzău. 

A avut două surori: Irina (decedată la 6 luni de la naştere) 
şi Rodica căsătorită la 25.09.1922 cu Mihai Cârlova (judecător 
de instrucție la Giurgiu, d. 07.03.1929). 

În 1919 se căsătoreşte cu Mitiţă Robănescu (d. 12.04.1931, 
Bucureşti), inspector general silvic, originar din judeţul Dolj şi 
au avut doi copii: Nicolae (n. 28.09.1923, medic chirurg 
pediatru - d. 2004) şi Ana Irina (n. 03.08.1925) căsătorită cu 
E Ruse Nedelea. 

În 2015, la Editura Vremea din Bucureşti a apărut 
volumul semnat de Anella N. Robănescu, Jurnal de război (1916-1918). Amintiri din viața mea, 
ediție îngrijită de Ruse Nedelea, ginerele autoarei. 

Acest volum aduce în prim-plan viața familiei Crassan din Câmpulung-Muscel prinsă în 
atmosfera Primului Război Mondial (1916-1918), refugiul în Moldova, la Iași şi apoi la Botoşani, 
revenirea după război la Câmpulung, date biografice/genealogice despre familiile Crasan din 
Câmpulung şi Gheorghescu-Protopopescu din Buzău. 

Deşi a avut o copilărie şi adolescenţă lipsite de griji, într-o familie înstărită şi iubitoare, tipic 
burgheză de la începutul secolului al XX-lea, Anela Robănescu nu a fost ocolită de capriciile vieții 
şi ale istoriei. După decesul soţului este nevoită să-și crească singură cei doi copii, iar după 
instaurarea regimului comunist în România, la vârsta de 65 de ani este întemnițată sub des folositul 
pretext de uneltire contra regimului, fiind eliberată după cinci ani. 

„Din Primul Război scăpasem de bine de rău, cu toate privaţiunile şi umilinţele la care am 
fost supuşi. Dar din acest nou război, care a fost mai cumplit, nu avem cum să ştim cum vom scăpa 
ŞI ce se va alege de noi, de neamuri, de rude, de toți şi de toată țara. Războiul a venit dimpreună 
cu toate nenorocirile care au urmat. Nu mai am nici puterea şi nici curajul a scrie prin câte am 
trecut. 

Eu am plătit cu închisoarea o faptă creştinească, de ajutor moral şi material, oferind adăpost 
unui om care era fugărit şi fugea de urgia care se abătuse asupra noastră, a tuturor. Dumnezeu m-a 
ajutat să rezist groaznicului regim al închisorii, al umilinţei și decăderii umane, despre care nu se 
va scrie niciodată aşa cum a fost şi cât este de necrezut cum au putut suferii oamenii de la... 
oameni! 

Am 83 de ani, sunt sănătoasă, cu sufletul plin de griji pentru copiii mei, pentru sănătatea lor. 
Copiii mei rămân în sufletul meu tot copii, deşi sunt oameni maturi. Ultima mea dorinţă este ca ei 
să fie lângă mine când îmi voi da sufletul. Nu le las prea multe, că nu am nici eu. Vremurile 
răsucite, aşa cum sunt acum, mi-au furat tot ce aveam mai sfânt, mai curat și mai bun pentru ei. 
Dorinţa mea este să nu uite niciodată căldura şi dragostea sufletului meu! Anella, Bucureşti, 3 
august 1973”1. 


| 


1! Anella N. Robănescu, Jurnal de război (1916-1918). Amintiri din viaţa mea, Editura Vremea, Bucureşti, 2015, p. 
127-128. 


https://biblioteca-digitala.ro 


DOSAR ÎNTOCMIT DE: PR 
27.654: 4M AolsSs ap. CATEGORIA PENAL 


(unitatea) , & 3 | ii di . 
PENITENCIARUL _V/4AVA SP  PIŞA MATRICOLA PENA 
Numele ALE PY AV, £Scu perne | 


LOGUL ŞI DATA TRANSFERĂRII 


ls ft . 


- porecla .. maaadaaa ai aa 
PI e 3 | Născut în Tia luna 204... 
Comunal: 7 70 dia 


FUAL.. lui. „Muti PERI 
] Domiciliat În com. 
-] Nr. Ratonul.... onai Regiunea 
| Ocupaţia la data arestării ..... 442 MÂB.. 
Ocupația în trecut........ a za i 
Ultimul loc de muncă Pe DORNEI. 4 able DINTE Se EDEA 
Localitatea .. PREIEI a. E afac 
Averea la data arestării 4 Aud, 
_| Averea în trecut __inenreeraeaiă Azi 
Ocupația părinţilor în pe DT AL o 


"| Ocupația părințilar în tregut.... rd 

| Origina pb a ca'eg. ag Saua | 
Studii. AA. -Secialitatea.... (= Coana, sade. 
i N 
Cetăţenia A VH... naționalitatea 24 fn | 


Starea civilă .....44 Lo. „. numele soț 
] Copii: băeţi . „za Bi e fete A 
. Apartenența politică la data arest..4W- ma - 
Apartenența politică în trecut 7 MANECA 


Serviciul militar > Ci. Ss49 see radul.. PR. imi E A SĂU | 


Unitatea căraia sau sine n imi 


A Sezattura dețiantatui 
3, amprenta 


> tă x "e 


fe: ă RE 20 * 
> 
- Pee 


Ne 


get, ar. evidenţă 
A | ta 


i Ye: 


Fişa matricolă penală întocmită pentru perioada detenției 
la Jilava şi Miercurea-Ciuc (1959-1963). 


https://biblioteca-digitala.ro 


CUM ÎNTOCMIM GENEALOGIA PROPRIEI FAMILII? 


Arhivar Aurel Radu 
Serviciul Judeţean al Arhivelor Naţionale-Argeş 


Î. Ce anume trebuie să avem în vedere când pornim la întocmirea unei genealogii pentru 
propria familie? 

R. Ca punct de pornire vom folosi documentele familiei, actele de stare civilă ale părinţilor, 
bunicilor şi dacă există, cele ale străbunicilor sau ale rudelor apropiate. Având în vedere că vom 
lucra cu o cantitate impresionantă de informaţii şi date avem nevoie de „hârtie şi pix” pentru a ţine o 
evidenţă, cu toate că în prezent sunt suficiente resurse gratuite sau parțial gratuite oferite de 
Internet. Spre exemplu, ne putem folosi de www.myheritage.com, un site specializat pentru 
întocmirea de genealogii, cu interfaţă în limba română care ne permite în mod gratuit să întocmim 
propriul arbore genealogic cu maxim 250 de persoane (pentru mai mult există un serviciu plătit), 
iar la final putem scoate o diagramă aspectuoasă în format electronic (PDF sau JPG) în vederea 
tipăririi (dacă se doreşte acest lucru), plus multe alte resurse interesante. 

Î. Ce documente păstrează Arhivele Naţionale Argeş, pe care le putem folosi pentru 
întocmirea de genelogii? 

R. În principiu, genealogia noastră se face pe baza registrelor de stare civilă întocmite la 
nivelul fiecărei primării comunale sau orăşeneşti din judeţ şi a documentelor primare pentru 
recensământul populaţiei care se întocmesc odată la 10 ani. Din păcate, în România mapele de 
recensământ pentru populaţie nu sunt păstrate de Arhivele Naţionale ale României nefiind 
considerate „documente istorice” aşa cum se procedează în alte ţări cum sunt Marea Britanie sau 
SUA. Totuşi, registrele de stare civilă se păstrează permanent şi la noi de către Arhivele Naţionale 
în Colecţia Registrelor de Stare Civilă care poate fi consultată prin sălile de studiu de către aproape 
orice doritor. Dacă vrei să accesezi aceste documente trebuie să ai peste 18 ani (între timp s-a 
renunțat la această prevedere) şi să te rogi ca registrele să aibă o stare de conservare bună care să 
permită darea lor în cercetare. Este important să citim înainte Regulamentul Sălilor de Studiu din 
cadrul Arhivelor Naţionale care în ultimii 4 ani s-a tot schimbat! 

Î. De când există documente de stare civilă în România şi pentru județul Argeş? 

R. Prin Regulamentele Organice din 1831-1832 preoţii bisericilor parohiale din Moldova şi 
Țara Românească au fost obligaţi să ţină condici, numite şi mitrice, ale propriilor enoriaşi botezați, 
cununaţi şi morți. Trebuie precizat că aceste evidențe din perioada 1831-1860 sunt scrise în 
paleografie chirilică, cu aşa-zisul alfabet de tranziţie, adică o amestecătură de litere chirilice cu 
litere latine, bineînţeles limba de scriere fiind cea română. Tânărul stat român a trecut oficial la 
scrierea cu alfabet latin abia din anul 1860. Totuşi, în Transilvania aceste evidențe sunt mult mai 
vechi datorită influenţei practicilor Occidentale. Avem evidențe moderne de stare civilă de abia din 
vremea domnitorului Al.I. Cuza de când s-au înființat în 1864 noile entități administrative 
„comunele” care întocmeau în dublu exemplar registrele de stare civilă pentru născuţi, căsătoriţi şi 
decedați. 

Î. Cum ajung documentele de stare civilă la Arhivele Naţionale din Argeş? 

R. În prezent, prin legislaţia care reglementează activitatea de stare civilă2[1], aceste registre 
de stare civilă sunt depuse spre păstrare permanentă la Arhivele Naţionale după 100 de ani de la 
întocmirea lor de către primăriile comunele sau orăşeneşti din Argeş, deşi în Franţa acestea sunt 
depuse în eşaloane defazate, cu întâietate pentru registrele pentru decedați, apoi căsătoriți şi în 
final născuţi. E de reţinut că în România depunerea acestor registre de stare civilă nu se face anual 
ci periodic, la 10-20 ani, în funcţie de spaţiul de depozitare disponibil la Arhivele Naţionale. În 
consecinţă, cel de-al doilea punct de plecare în descoperirea „rădăcinilor” propriei familii poate fi, 
după caz: la sediul Arhivelor Naţionale sau la sediul primăriei unde s-a încheiat actul de stare civilă. 

Î. Ce trebuie să mai ştim despre lucrul cu aceste documente valoroase păstrate de Arhivele 
Naţionale Argeş? 

R. Trebuie ştiut că registrele de stare civilă păstrate la Arhivele Naţionale sunt manuscrise 
întocmite după o formulă specifică care necesită, pentru persoanele mai puţin avizate, unele 
abilităţi de descifrare, ca să nu mai reamintim că înainte de anul 1860 sunt scrise în paleografie 
chirilică... Actele de stare civilă create după 1864-1865 conţin suficiente informaţii care ne permit 
întocmirea genealogiei. Spre exemplu, actul de naştere conţine în afară de numele nou-născutului şi 
date legate de locul naşterii şi mai ales vârsta părinţilor, fără de care nu se poate avansa uşor în 
studierea trecutului familiei. De obicei, pe actele de stare civilă s-au făcut aşa-numitele „menţiuni 
de stare civilă” existente pe marginea actului. De pildă, pe actul de naştere sunt trecute menţiuni 
legate de data şi locul căsătoriei, decesului sau divorțului persoanei menţionate în acel act, 
informaţii care uşurează vizibil cercetarea genealogică. Precizăm totuşi că această practică a 
„menţiunilor de stare civilă” a fost introdusă destul de târziu în România, de abia din perioada 
interbelică. Din păcate, evidenţele parohiale pentru botezați din perioada 1831, 1832 — 1864 sunt 
mult mai sărace în informaţii, căci nu conţin date legate de vârsta părinților copilului botezat, ceea 
ce îngreunează în mod considerabil întocmirea propriei genealogii, însă în actele pentru cununaţi 
este trecută vârsta mirilor şi numele părinţilor, iar în registrele pentru morţi este trecută vârsta 
persoanei decedate care totuşi trebuie să fie admisă cu rezerva de rigoare. În final, nu trebuie omis 
din vedere că o cercetare genealogică la Arhivele Naţionale necesită în primul rând timp şi răbdare, 
deoarece majoritatea documentelor sunt în format clasic, pe hârtie, fără să existe în prezent o 
evidenţă informatizată. 


CÂTEVA MĂRTURII DOCUMENTARE DESPRE UN BOIER 
CÂMPULUNGEAN DIN PRIMA JUMĂTATE A VEACULUI AL XVII-LEA: 
IANE POSTELNIC 


Conf. univ. dr. habil. Claudiu NEAGOE 
Universitatea din Piteşti 


Astăzi este îndeobşte cunoscut faptul că, încă de la începuturile statului medieval Țara 
Românească, Câmpulungul a fost un „oraş domnesc” cu privilegii administrative, fiscale şi 
juridice, fapt dovedit de cele 27 de hrisoave şi respectiv 12 cărţi domneşti cuprinse în Pânza 
(Ocolnica), care a fost adusă la cunoştinţa publicului larg cu două decenii în urmă”. 

Multă vreme, străinilor le-a fost interzis să achiziţioneze proprietăţi şi imobile în oraş fără 
acordul orăşenilor. Hrisovul lui Radu Mihnea din 7 mai 1615 constituie o mărturie clară în această 
privinţă: „să nu fie volnic nici un boiar, nici sluga domniei mele ca să ciară de la domnia mea 
măcar loc sau măcar moşie den oraş, ori casă sau loc la oraş, sau delniţă la câmp, sau măcar vie 
orăşenească [...], ci numai orăşanii să fie volnici să facă ce vor vrea ei cu aceste moşii”5. Chiar şi 
atunci când un orăşan murea, lăsând în urma sa unele datorii bănești faţă de vreun boier sau 
neguţător străin, urmaşii căutau să vândă, pentru achitarea datoriilor, altor orăşeni şi nu străinilor: 


5 A se vedea pe larg: Laurenţiu Rădvan, Oraşele din Țara Românească până la sfârşitul secolului al XVI-lea, laşi, 
Editura Universităţii „Alexandru loan Cuza”, 2004, p. 403-406; Idem, Oraşele din Țările Române în Evul Mediu 
(sfârşitul sec. XIII — începutul sec. al XVI-lea), laşi, Editura Universităţii „Alexandru loan Cuza”, 2011, p. 184-194; 
Claudiu Neagoe, Câmpulungul medieval şi premodern, Bucureşti, Editura Ars Docendi, 2012, p. 77-86; Alexandru 
Ciocîltan, Comunitățile germane de la sud de Carpaţi în Evul Mediu (secolele XTII-XVIII), Brăila, Editura Istros a 
Muzeului Brăilei, 2015, p. 81-94. 

+ Ştefan Trâmbaciu, Gheorghe Pârnuţă, Pânza (Ocolnica) cu vechile privilegii ale oraşului Câmpulung Muscel, 1215- 
1747, Piteşti, Editura „Cultura”, [1997]; vezi şi Gheorghe Pârnuţă, Pânza cu vechile privilegii ale oraşului 
Câmpulung-Muscel (1215-1747), în „Studii şi comunicări. Câmpulung”, vol.I, 1981, p. 41-48. 

5 Ştefan Trâmbaciu, Gheorghe Pârnuţă, op. cit., doc. 2, p. 73; ldem, Documente şi inscripții privind istoria oraşului 
Câmpulung-Muşcel, vol. I (1215-1699); Bucureşti, Editura Semne, 1999, doc. 33, p. 161. 

„lar de va fi datoriu vreun orăşan vreunui boiar sau altui om den ţară, dă i se va întâmpla acelui om 
moarte şi va rămânea niscava feciori lui să nu lase moşia lui vânzătoare, iar de nu va putea birui să 
plătească această datorie, iară datornicii să nu fie volnici să vânză casele lui, măcar viele, măcar 
loc de altă parte, ci tot să vânză la oroşani”$. 

Cu toate acestea, încă din prima jumătate a veacului al XVII-lea avem dovezi că, printre 
orăşenii de vază ai oraşului Câmpulung, s-au numărat şi o serie de boieri”. Dintre aceştia amintim 
aici doar unul singur, pe Iane postelnic. Îl găsim menţionat prima oară, pe acest „jupân Iane 
postelnic ot Dălgopole”, ca martor într-un zapis de vânzare-cumpărare din 26 mai 16268. Doi ani 
mai târziu, la 15 mai 1628, acesta avea să semneze, tot ca martor într-un document, de această 
dată în limba greacă, „loanis postelnikos ot Dălgopole”?, fapt care ne îndreptăţeşte să afirmăm că 
este vorba de un negustor grec, pripăşit la Câmpulung nu se ştie când, probabil cu puţin înainte de 
anul 16001. 

Dintr-o „carte domnească” de întărire de la Alexandru Iliaş (21 octombrie 1628) aflăm că 
„laniu postelnic din Câmpulung” îi vânduse, nu cu mult timp în urmă, lui Nan postelnicul din 
Bărbăteşti, o ţigancă pe nume Maria, pentru suma de 3 500 aspri!!. 

Că acest lane postelnicul se număra printre personajele de vază ale oraşului Câmpulung o 
dovedeşte documentul din 10 mai 1632, care îl menţionează ca martor, alături de judeţul oraşului 
Stan şi de Pană pârcălabul domnesc din Câmpulung!?. De altfel, pe acest Iane postelnic îl mai 
găsim menţionat ca martor în mai multe rânduri (10 decembrie 16301, 20 iulie!“ şi 18 septembrie 
163515, 22 martie! şi 19 octombrie 16361”, 28 iunie 163918 şi 10 februarie 164019). 

Pe soţia lui Iane postelnic o chema Maria. Aflăm acest lucru din zapisul lui lane, datat 31 
octombrie 1642, prin care acesta dăruia egumenului mănăstirii din Câmpulung, ieromonahul 
Melchisedec, două ţigănci, care fuseseră „de zestre” ale soției sale, Maria, răposată la vremea 
aceea?. Cine a fost această Maria, nu ştim! Presupunem că ea a fost fiica unui oraşan de vază al 
Câmpulungului sau fiica unui boier muscelean. 

Mai multe informaţii despre jupîneasa Maria aflăm din zapisul de danie întocmit de Iane 
postelnic şi dat egumenului Melchisedec, la 31 octombrie 1647, în preajma momentului morții 
sale: Iane postelnic trăise cu soţia sa, Maria, vreme de 40 de ani?!, iar când aceasta a ajuns la 
„vreme de pristăvenie”, i-a lăsat soţului ei toți ţiganii primiţi de zestre. Însă după moartea jupânesei 


$ Idem, Pânza (Ocolnica) cu vechile privilegii ..., doc. 2, p. 73; ldem, , Documente şi inscripţii ..., doc. 33, p. 161. 

7 Vezi Cl. Neagoe, op. cit., p. 73, nota 78; Idem, Despre un mare dregător înmormântat la mănăstirea din 
Câmpulung, înainte de 1 septembrie 1640: Para mare paharnic, în „Restituiri. Piteşti”, an. XV, nr.4, 2017, p.11- 
14. 

8 Documenta Romaniae Historica, B. Ţara Românească, vol. XXI (1626-1627), volum întocmit de Damaschin Mioc, 
Bucureşti, Editura Academiei R.S.R, 1965, doc. 75, p. 141. 

” Ibidem, vol. XXII (1628-1629), volum întocmit de Damaschin Mioc, Bucureşti, 1969, doc. 77, p. 170. 

19 Dintr-un zapis de danie al lui Iane postelnic (31 octombrie 1647) aflăm că acesta a fost căsătorit cu o anume Maria, 
vreme de 40 de ani. Cum Maria murise în anul 1639, fapt consemnat indirect în zapisul din 1647, rezultă că cei doi se 
căsătoriseră în 1599; Ibidem, vol. XXXII (1647), volum întocmit de Violeta Barbu, Gheorghe Lazăr şi Oana Rizescu, 
Bucureşti, Editura Academiei Române, 2001, doc. 286, p. 297-298. 

1! Ibidem, vol. XXII, doc. 167, p. 170. 

12 Ibidem, vol. XXIII (1630-1632), volum întocmit de Damaschin Mioc, București, Editura Academiei R.S.R., 1969, 
doc. 380, p. 566. 

13 Ibidem, doc. 186, p. 307. 

14 Ibidem, vol. XXV (1635-1636), volum întocmit de Damaschin Mioc, Maria Bălan, Ruxandra Cămărăşescu, 
Coralia Fotino, Bucureşti, Editura Academiei R.S.R., 1985, doc 99, p. 113. 

15 Ibidem, doc 135, p. 144 

16 Ibidem, doc. 236, p. 250. 

1 Ibidem, doc. 394, p. 434. 

15 Ibidem, vol. XXVII (1639-1640), volum întocmit de Violeta Barbu, Gheorghe Lazăr, Constanţa Vintilă-Ghiţulescu, 
Oana-Mădălina Popescu, Ovidiu Olar, Bucureşti, Editura Academiei Române, 2013, doc. 168, p. 216 

19 Ibidem, doc. 290, p. 381. 

% Catalogul documentelor Țării Româneşti din Arhivele Statului, vol. V (1640-1644), volum întocmit de Marcel- 
Dumitru Ciucă, Doina Duca-Tinculescu, Silvia Vătafu-Găitan, Bucureşti, 1993, nr. 852, p. 367. 

21 Supra, nota 8. 

sale, Iane postelnic s-a confruntat cu „boale grele şi nevoi şi sărăcie”. Vreme de opt ani el a fost 
îngrijit de egumenul Melchisedec de la mănăstirea din Câmpulung, care i-a asigurat toate cele 
necesare traiului. În toamna anului 1647, simţindu-și sfârşitul aproape, Iane postelnic a întocmit un 
zapis de danie catre egumenul Melchisede, pentru două ţigănci, anume Neacşa cu fata ei, la care 
se adăuga o a treia ţigancă, pe nume Vişa, ca să fie ele „de pomană şi pentru sufletul mieu şi al 
jupânesei Mariei în veci”??. Din cartea domnească de întărire de la Matei Basarab, acordată 
egumenului Melchisedec, la 12 ianuarie 1648, aflăm că lane postelnic dăruise mănăstirii din 
Câmpulung, pentru pomenirea sa şi a soţiei sale, pe „Neacşa ţiganca cu 2 fete ale ei, Dumitrana 
țiganca 1 Vişa ţiganca”. Un alt amănunt important, consemnat în cartea lui Matei Basarab, este 
acela că Iane postelnic, mort după 31 octombrie 1647 şi înainte de 12 ianuarie 1648, „se-au 
îngropat în sveata mănăstire”. 

Sursele documentare de care dispunem până la acest moment, nu ne-au oferit, din nefericire, 
informaţii despre eventuali urmaşi ai lui lane postelnic şi ai jupânesei Maria şi cu atât mai puţin 
despre eventualele bunuri şi proprietăţi ale acestora. 


MIHAI TICAN RUMANO-UN MUSCELEAN PE MERIDIANELE 
GLOBULUI 


Col.(rez) Dumitru Badea 
Câmpulung 


Scriitorul Mihai Tican Rumano (pseudonimul Michel 'Tican) născut la 2 iulie 1893, 
Berevoieşti, judeţul Argeş, a fost un faimos călător muscelean din perioada interbelică și 
colecţionar de artă, cu o viaţă demnă de un roman. 
daia La 15 ani, este băiat de prăvălie la un negustor din Câmpulung- 
| Muscel, iar apoi fuge la Bucureşti, de unde ia drumul Brăilei, 
ajungând apoi la Constanţa. De aici va călători pe tot globul şi va scrie 
aproape patru decenii. Mihai Tican Rumano a stat la Constanţa o scurtă 
perioadă, iar apoi s-a îmbarcat ajutor de bucătar pe un vas sub pavilion 
italian. După ce stă câteva luni vânzător la un anume Don Rafael din 
Neapole, Mihai Tican îşi continuă călătoria până la Mogadiscio, 
capitala Somaliei. De aici îmbarcându-se pe un vapor, ajunge în 
Argentina, ţară în care scriitorul a stat 14 ani şi a gustat toate bucuriile 
şi deznădejdile vieţii de hazard 
În ţara tangoului va fi, rând, pe rând, hamal, şofer şi publicist. La 

i Buenos Aires este luat sub ocrotire părintească de o familie care-i oferă 
posibilitatea continuării studiilor începute în ţară. Apoi, strălucit autodidact, el îşi îmbogăţeşte 
cunoştinţele generale şi-şi însuşeşte limbile spaniolă, franceză, portugheză şi greacă. Drumeţ prin 
vocaţie, din Argentina va călători în America de Nord (Mexic, Canada), în Australia, Noua 
Zeelandă şi Antile. 

La numai 19 ani începe să colaboreze cu însemnări de călătorie la ziarele şi revistele din La 
Plata şi Buenos Aires semnând Mihai Tican, la care va adăuga ulterior pseudonimul literar Rumano 
(Românul).24 

În 1923, Mihai Tican îl cunoaşte în portul La Plata pe belgianul Georges Laffite, 
reprezentantul unei case de comerţ din Congo Belgian cu care leagă o strânsă prietenie în 


% DRH, B, vol. XXXII, doc. 286, p. 297-298. 

2 Ibidem, doc. 14, p. 17. 

24 în 1916 lui Tican Rumano îi apare la Buenos Aires volumul intitulat „Despre pământul drag al patriei mele” 
cuprinzând note despre meleagurile româneşti. 

peregrinările sale prin Africa. La inițiativa acestuia face prima expediţie pe pământul african, care-l 
va fermeca şi obseda toată viaţa. 

Astfel timp de 13 luni, însoţit de prietenul Laffite va colinda Africa Occidentală, vizitând 
Senegalul, Mauritania, Guineea, Sierra-Leone, Coasta de Fildeş, Congo, Angola, Nigeria, Gabon şi 
Liberia. 


La întoarcere se opreşte la Madrid, iar în 1924 vine pentru 
scurt timp în patrie. Între 1924 şi 1931 locuieşte cu intermitențe în 
Spania, patria lui Cristofor Columb, Cervantes sau Goya. În 1925 
pleacă din Barcelona, oraşul activităţii sale literare, pentru a face 
o expediţie cinegetică de-a lungul fluviului Congo. 

În 1927 începe colaborarea cu diferite articole şi reportaje 
de călătorie în mai multe periodice din Barcelona şi Madrid. 

În 1928 editează noi cărţi în limba spaniolă care îl vor face 
foarte cunoscut în peninsula Iberica cum ar fi „Pierduţi printre 
fiare”, volum netradus la noi, „Omul maimuţă şi femeile lui”, 
„Dansul canibalilor”, „Monstrul apelor”, „Lacul cu elefanți” sau 
„În inima pădurii virgine”, carte netradusă şi nepublicată la noi. 

Între 1928-1929,  musceleanul Mihai Tican Rumano este ataşat de presă onorific al 
României la Madrid, publicând în foileton romane de călătorie şi aventuri. În 1929 editura ziarului 
„Universul” îi traduce volumul „Viaţa albului în ţara negrului”, iar între 1929-1930 scoate la 
Barcelona ziarul „Dacia”, săptămânal hispano-român în care popularizează plaiurile româneşti şi 
cultura țării. Ziarul apare în limbile spaniolă, franceză şi română. În paginile ziarului au publicat: 
Nicolae Iorga, Liviu Rebreanu, lon Minulescu, Cezar Petrescu sau Victor Eftimiu. Ctitorul, 
redactorul şi corectorul revistei, Mihai Tican-Rumano publică aici articole despre folclorul 
românesc, artele populare decorative şi alte articole de informare despre ţară. 

În anul 1930 vede lumina tiparului la Barcelona, ca de altfel toate cărţile scrise în limba 
spaniolă, primul memorial de călătorie al lui Mihai Tican-Rumano: ”La Vida del Blanco en la 
Tierra del Negro” (Viaţa albului în ţara negrului). 

În decembrie 1934, chemat de vraja junglelor, porneşte într-o călătorie în estul Africii, 
parcurgând ruta Istanbul, Bosfor, Marea Marmara, Marea Egee, Pireu, Beirut, Haifa, Alexandria, 
Port Said, Marea Roşie, Djibouti, Abisinia. La sfârşitul anului 1935 apare în două ediţii volumul 
monografic „Abisinia”, prefaţat de Radu D. Rosetti, carte care-l figurează şi astăzi la loc de cinste 
în tezaurul bibliografic al Etiopiei. Scriitorul Mihai Tican Rumano primeşte de la împăratul Haile 
Selassie, drept recunoştinţă pentru popularitatea făcută ţării sale gradul onorific de ofiţer şi 
decorația Steaua Etiopiei” 

Împreună cu soţia face o călătorie în Spania, la sfârşitul anului 1935 şi începutul anului 
următor. Asistă la victoria frontului popular spaniol în alegerile din februarie 1936, iar în luna 
următoare, pentru meritele deosebite în sprijinirea aspirațiilor poporului spaniol, prin articolele şi 
cărțile sale, preşedintele Republicii Spaniole, Alcado Zamora, i-a decernat medalia de „Cavaler al 
Ordinului Republicii” 

În 1950 scriitorul-călător contractează un cord pulmonar, cu insuficienţă respiratorie, boală 
care-l va mistui până la moarte. La 5 septembrie 1959 Mihai Tican-Rumano, în semn de 
recunoştinţă pentru oamenii şi meleagurile natale, donează muzeului din Câmpulung-Muscel un 
număr de 170 de tablouri în ulei, acuarelă, cărbune, tuş şi desen şi 27 de sculpturi. Astăzi colecția 
donată de scriitor oraşului, numără peste 245 de piese. Printre donaţii se numără piese de Nicolae 
Grigorescu, Ştefan Luchian, Henry Catargi, Lucian Grigorescu, C.D. Mirea sau C. Baraschi. La 
Berevoeşti, satul natal căruia i-a purtat toată viaţa o mare dragoste, a înfiinţat un muzeu de artă 
plastică rural pe care l-a înzestrat cu 178 de tablouri, la care s-au mai adăugat şi alte donaţii 
ulterioare. Clădirea muzeului, care a fost construită în 1936, cu destinaţia de şcoală, a fost 
renovată în 1985. În anul 1964 îi apar în unele cotidiene amintiri despre locurile natale şi despre 
fauna şi flora exotică a pădurilor africane. Împăratul Etiopiei, Haile Selassie, fiind oaspete al ţării 
noastre îl revede la Bucureşti pe autorul monografiei „Abisinia”, Mihai Tican-Rumano şi este 

oaspete de onoare al împăratului la dineul oferit de Gheorghe Gheorghiu-Dej. În anul 1967, 
insuficienţa respiratorie i se agravează şi la 20 martie, Mihai Tican-Rumano, după zeci de ani de 
călătorie pe tot globul, obosit şi chinuit de suferinţele acumulate în peregrinările sale, închide 
ochii pentru totdeauna. A lăsat în schimb cele 40 de volume care înscriu o pagină şi un nume în 
literatura română de călătorie. 


BISERICA DOMNEASCĂ DIN CÂMPULUNG MUSCEL 


Preot dr. Ştefan Ştefănescu 
Preot Paroh Biserica Domnească 
Câmpulung Muscel 


Creştinul nu se poate mântui singur, fără ajutorul lui Dumnezeu şi fără călăuză în viaţă. 
Prima noastră călăuză spre Hristos este harul Duhului Sfânt pe care îl primim la Botez, precum şi 
conştiinţa proprie cu care ne-a înzestrat Dumnezeu la naştere. 

Biserica este aşezământul sfânt întemeiat de Domnul nostru lisus Hristos, prin întruparea, 
moartea şi învierea Sa, desăvârşit apoi, prin Pogorârea Sfântului Duh şi prin propovăduirea şi 
Jertfa Sfinților Apostoli, a urmaşilor lor — sfinţii martiri, episcopi, preoți, diaconi. Biserica este, 
aşadar, locaşul tuturor creştinilor care cred în Hristos, care mărturisesc aceeaşi dreaptă credinţă în 
Tatăl, Fiul şi Duhul Sfânt şi care ascultă de slujitorii rânduiţi de Sfinţii Apostoli şi de urmaşii lor. 

Fiul lui Dumnezeu numește locașul de cult, adică biserica în care slujim, Casa Domnului” 
(Matei 12, 4), pentru că în ea locuieşte tainic şi nevăzut Dumnezeu. 

Se numeşte aşa deoarece cuvântul biserică vine de la cuvântul grecesc basiliki şi de la cel latin 
basilica, ce înseamnă acelaşi lucru: casa împăratului. Prin urmare, biserica în care ne rugăm este 
casa împăratului Hristos, Mântuitorul lumii, şi care trebuie să o iubim şi s-o cinstim ca pe tronul 
Prea Sfintei Treimi. 

Bisericile se zidesc în formă de corabie, deoarece simbolizează corabia lui Noe din timpul 
potopului şi precum corabia lui Noe a izbăvit pe cei aleşi de moarte, aşa şi biserica lui Hristos 
izbăveşte de moartea păcatului şi de chinurile iadului pe cei ce aleargă la sfintele altare să se roage, 
rămânând toată viaţa în această corabie a mântuirii. lar cei ce ies din corabia Bisericii, adică sectele 
şi ateii, aceia se îneacă în marea necredinţei şi în potopul păcatelor şi îşi pierd sufletul. 

Unele biserici, mai ales în Balcani, se construiesc mai mult în formă de cruce, fie aşa-zisa 
"cruce grecească”, cu braţele, adică absidele, egale, ca în Grecia, Bulgaria şi Rusia; fie în formă 
de "cruce latină”, ca în România. Adică cu absidele laterale mai mici, unde stau cântăreții, iar 
absida altarului mai mare, care, împreună cu naosul şi pronaosul, formează axul longitudinal al 
bisericii, Crucea fiind primul altar pe care s-a jertfit Hristos. 

Numărul mănăstirilor şi bisericilor de mir de pe cuprinsul ţării noastre este mare, iar 
vechimea lor atestă cu prisosință aplecarea poporului român spre latura spirituală a existenţei, a 
proslăvirii şi slujirii lui Dumnezeu, Creatorul şi Proniatorul lumii. 

Spre aceste vetre de închinăciune şi-au îndreptat paşii strămoşii noştri şi îi îndreptăm şi noi 
astăzi căutând pacea şi liniştea trupului, echilibrul şi împăcarea interioară. De la voievozi şi boieri 
mari şi până la treapta socială cea mai de jos a poporului nostru, cu toţii au ales calea bisericii, 
aceasta constituind în viaţa poporului român elementul fundamental care a contribuit şi a condus la 
unitatea noastră națională şi spirituală. Asemenea biserici şi mănăstiri se găsesc risipite pe tot 
cuprinsul românesc dar şi în oraşul nostru, Câmpulung - Muscel. 

Ca veche reşedinţă voievodală, Câmpulungul se bucură de cea dintâi biserică domnească, 
fuind vorba de cea care poartă astăzi denumirea de Mănăstirea Negru-Vodă, dar şi de un număr 
apreciabil de biserici de mir care au luat fiinţă în jurul celei dintâi. O ieşire pe dealurile din jurul 
oraşului nostru oferă vizitatorului o panoramă a întregii aşezări de pe valea Râului Târgului, 


25 XXX „Biblia”, Editura Institutului Biblic şi de Misiune Ortodoxă, Bucureşti, 2008, p. 1110 

încântându-i privirea cu nenumărate construcţii şi clădiri ce se ridică maiestuoase de la suprafaţa 
pământului, „tabloul cel mai încântător farmecă vederea”, cum a definit Nicolae Bălcescu 
frumuseţile Ardealului. 

Revenind la Câmpulungul nostru, în urma unei priviri panoramice, două clădiri atrag 
îndeosebi atenţia prin somptuozitatea lor: Turnul Mănăstirii Negru-Vodă şi Biserica Domnească din 
centrul oraşului. Despre Mănăstirea Negru-Vodă vom vorbi mai puţin în studiul de faţă, folosind-o 
poate ca termen de comparaţie. Atenţia ne va fi îndreptată spre Biserica Domnească care este 
aşezată în centrul oraşului. Străzi largi şi bine întreţinute o străjuiesc de o parte şi de alta. Spaţiul pe 
care este aşezată formează, împreună cu alte clădiri apropiate, un fel de insulă în mijlocul oraşului, 
suprafaţă ocolită pe toate părțile de trecători şi limuzine ce se găsesc în continuă mişcare. 

Piaţa mare din apropierea Bisericii face ca prin faţa ei să treacă o mulțime de oameni care o 
privesc cu admiraţie şi care îi rețin în memorie înfăţişarea-i maiestuoasă. 

Privită de la intrare, se arată impresionantă, mai ales că are şi un statut aparte: e ctitorie 
domnească. Când e vorba de un domnitor, rege sau altă persoană încoronată, simţim că ne aflăm în 
domeniul miraculosului. Regele sau domnitorul sunt aleşii lui Dumnezeu, în persoana lor se 
manifestă voinţa divină, iar operele inițiate şi lăsate de asemenea personalități poartă în ele şi 
însemnele dumnezeieşti. Aşa credem că se petrec lucrurile şi cu Biserica Domnească din 
Câmpulung Muscel. 

Ea a fost zidită, potrivit unei pisanii care astăzi nu se mai păstrează, de doamna Chiajna (al 
cărei nume de botez era Ana), fiica lui Petru Rareş şi nepoata lui Ştefan cel Mare, văduva lui 
Mircea Ciobanu (1545-1552; 1553-1554) şi de fiul ei, Petru Voievod (1559-1568) în anul 1567 şi 
având hramul Sfinţilor Voievozi „Mihail şi Gavril”.25 Hramul a fost dat după numele purtat de 
fratele doamnei Chiajna, pe numele său Mihail. Aceasta a adus pictor din Moldova împletind stilul 
moldovenesc (pictura) cu cel muntenesc (arhitectura). Se crede că dimensiunile primei construcții 
nu erau prea mari, în comparaţie cu cele existente astăzi. Această primă zidire, făcută probabil din 
țărănească mai răsărită, adică până prin anii 1720, anii de domnie ai domnitorului Nicolae 
Mavrocordat. În timpul şi cu sprijinul acestui domnitor, s-a reluat rezidirea ei, căci biserica se 
dărâmase până la temelii, înlocuind-o cu o altă construcţie mai încăpătoare, terminată în anul 
1721, 8 iulie, adăugându-i-se hramul Sfântul Nicolae (probabil de la numele domnitorului — 
Nicolae Mavrocordat). Pisania existentă în zidul de azi al bisericii, în partea stângă a intrării, 
consemnează principalele date ale realizării celei de a doua construcţii: 

“Această sfântă şi dumnezeiască biserică, care se cinsteşte şi se prăznuieşte hramul 
Sfântului şi făcătorului de minuni, lerarhul Nicolae, fosta-au zidită den temelie de răposata 
Doamna Chiajna a răposatului Mircea Vodă şi pe fiu-său Petru Voievod, de când a fost leat 
7075(=1567) şi după vremi slăbindu-se foarte zidul şi desfăcându-se bolta cât era să cază să 
primejduiască norodul, den când a fost anume în zilele prea luminatului Domn lo Nicolae voevod, 
preoţii acestei sfinte bisearici neavând putinţă să direagă biserica, au adus aminte Măriei Sale; deci, 
Măria Sa s-au milostivit şi a dat bun ajutor şi au mai ajutat şi alți creştini, cu cât s-au îndurat. Deci, 
fund ispravnic acestui oraş dumnealui jupân Neacşu Vornicul Piteşteanu şi văzând den nu se va 
surpa den temelie, nu se poate drege; s-a îndemnat dumnealui den tot sufletul de au pus de o a 
surpat şi den temelie s-a zidit biserica mai mare, cu strane, puind dumnealui şi cheltuiala decât toţi 
mai mult, şi, isprăvindu-se mai zidul, iar dumnealui au şi zugrăvit biserica, altaru şi tinda ca să fie 
tuturor celor ce au miluit şi dumnealui vecinică pomenire, fiind slujitorii Sfintei Biserici smeritul 
Gheorghe Protopop şi smeritul preot Enache care au fost ispravnic şi mult sârguitor la tot lucrul 
sfintei biserici şi s-au isprăvit la iulie 8 zile leat 7229(=1721).»% 

Pisania aceasta e scrisă în limba română, dar are caractere chirilice. Nici a doua zidire din 
timpul domnitorului Nicolae Mavrocordat şi al jupânului Neacşu n-a avut o existenţă prea mare. 


2% C.D. Aricescu. Istoria Câmpulungului. Prima rezidenţă a României, Bucureşti, Editura Ars Docendi, 2009, p.120 
27 loan Răuţescu, Câmpulung Muscel. Monografie istorică, Tipografia Gh. Gh. Vlădescu — Câmpulung, 1943, Ediţie 
Anastatică, Editura Ars Docendi. Bucureşti. 2009. p. 263 

După trecerea din nou a o sută cincizeci de ani, sunt necesare reînnoiri. Acestea au început şi s-au 
desfăşurat între anii 1881-1889 şi au dus la realizarea unei noi construcții mult mai încăpătoare, cu 
înfăţişare solemnă, aşa cum o vedem astăzi. Iar la cele două hramuri existente s-a mai adăugat pe 
cel al Sfintei Cuvioase Parascheva. Se pare că inițiatorii celei de a treia construcţii au fost oameni 
bogaţi, negustori de vază ai oraşului, aceştia reuşind să asigure o zidire solidă. 

Pisania din dreapta intrării explică modul cum s-a ajuns la această zidire şi cine au fost cei 
care au contribuit la realizarea ei: „Cu vrerea Tatălui, cu ajutorul Fiului şi cu săvârşirea Sfântului 
Duh, Amin. Reclăditu-s'au din temelie această sfântă şi dumnezeiască biserică numită domnească, 
care dintâi-întâiu au fost întemeiată de către Doamna Chiajna a lui Mircea Vodă şi de fiul său Petru 
voievod la anul de la Hristos 1567, întru cinstea şi prăznuirea hramului sfinţilor voievozi Mihail şi 
Gavril şi tot au stat acest sfânt locaş până la anul 1721, când din cauza desăvârşitei sale ruine, s'au 
surpat până jos şi s'au zidit mai mare cu hramul sfântului şi făcătorului de minuni ierarhul Nicolae, 
prin ajutorul lui Nicolae voievod şi al ispravnicului Câmpulungului jupan Neacşu vornicu 
Piteşteanu, iar după trecere de vreme stricându-se şi acea biserică şi amenințând cu căderea, foştii 
epitropi anume: lon Ciolan şi Anton Paul acum decedați, luând inițiativa şi asistați de preotul Petre 
Hănulescu, I. Marinoiu şi Tase Piteşteanu, au început reclădirea ei din temelie, mult mai mare, la 
anul 1870 continuând până la 1881, când epuizându-se fondul, au încetat lucrarea până la anul 
1883, apoi onorata primărie locală procedând la alegerea de noi epitropi, aleşi anume: Dimitrie 
Cătuneanu, Vasile Popescu, Tache Niculescu, Năstase Roboiu, Dimitrie Roboiu, Ion Cantemir 
şi Constantin Spirescu, au săvârşit lucrarea începută tot cu fondurile bisericii şi cu ajutorul altor 
buni creştini şi s'au adaos şi praznicul cuvioasei noastre maici Paraschiva; s-au terminat toată 
lucrarea la anul 1889 şi tot în acelaşi an Iulie 30, s'au şi sfinţit în zilele prea înălțatului rege Carol 1 
şi a soţiei sale, regina Elisabeta, arhipăstor fund Sfintei Mitropolu, înalt prea sfințitul Iosif 
Gheorghian, primat al României şi primarul urbei Câmpulungului Istrate Rizeanu”7$ 

Aspecte din trecutul bisericii 

Din cele mai vechi timpuri, Biserica Domnească a fost înzestrată cu multe locuri dimprejurul 
ei, unele dintre acestea aflându-se spre piaţa existentă astăzi. Acestea din urmă erau date cu 
embatichiu, adică cu arendă, diferiților negustori care şi-au clădit pe ele prăvălii. Multe din aceste 
prăvălii erau în aşa fel construite încât să poată fi mutate, de aceea se numeau şi sănii. 

Alte proprietăţi ale bisericii au fost date de judeţi şi de pârgari diferitelor persoane, astfel ca 
pe la 1850 biserica să mai aibă puţin venit după terenurile sale. 

Lângă biserică erau şi locuinţele preoților. Aceştia erau scutiţi prin cărți domneşti de tributul 
preoţesc, de ploconul vlădicesc şi de toate rânduielile coborâte de la Sfânta Mitropolie precum şi de 
dăjdii comune cum ar fi oerit, dijmărit, vinărie, cămănărit, dări pentru râmători şi stupi. Se pare 
că aceste scutiri pentru preoții Bisericii Domneşti erau gratuite. După C.D. Aricescu (Istoria 
Câmpulungului, Buc. 1856), aceste drepturi ar fi fost acordate preoţilor acestei biserici pentru grija 
ce urmau s-o poarte pentru şcolile înfiinţate şi care se aflau pe lângă biserică.”9 Se pare că doamna 
Chiajna, întemeietoarea celei dintâi zidiri la 1567, a înfiinţat şi o şcoală pe lângă această biserică. 
Activitatea acestei şcoli era dată în seama preoţilor de la acest sfânt locaş. Cu siguranţă însă putem 
vorbi de conducerea de către preoţii Bisericii Domneşti a şcolii pe care a înfiinţat-o în 1669 Antonie 
Vodă din Popeşti, domnul Ţării Româneşti. 

În secolul XVII, oraşul Câmpulung avea un rol important în dezvoltarea economică a ţării. 
Prin acest oraş trecea drumul comercial spre Transilvania. 

Pe acest drum circulau căruţe pline cu marfă care se exportau pe piaţa Braşovului, iar 
negustorii braşoveni importau pe piaţa din Câmpulung, mai ales cu prilejul târgului anual ce se 
făcea la Sfântul Ilie, marfă lucrată în Transilvania. 

Schimburile acestea comerciale au făcut din Câmpulung un însemnat centru economic în 
care locuitorii aveau o bună stare materială. Îndeletnicirile băştinaşilor pentru meşteşuguri 


2 Ibidem. p. 272 

(cărămidari, şiţari, olari, fierari, pietrari, dulgheri, zidari) şi comerţ, îi stimulau în mod firesc şi 
spre preocupări de ordin intelectual, adică spre învățătură. 

Produsele de industrie casnică şi gospodărească, afacerile comerciale ale câmpulungenilor, 
îi obligau la cunoaşterea scrisului, la contabilizarea cheltuielilor şi veniturilor, la schimburi de 
scrisori ca oferte, comenzi, chitanţe, acte de împrumut de bani. Această vie mişcare economică a 
oraşului a avut două urmări principale: mai întâi, domnitorul țării, Matei Basarab, a hotărât să facă 
din acest oraş un centru de cultură, înființând la Câmpulung prima tipografie a Țării Româneşti, în 
secolul al XVII-lea. Tipografia s-a instalat în anul 1635 pe lângă Mânăstirea Negru-Vodă. A doua 
consecință a dezvoltării comerciale a Câmpulungului a fost aceea că unii dintre boierii ţării s-au 
ataşat de acest oraş, pentru că le oferea perspectiva prosperității materiale.În acest sens, au 
cumpărat locuri în oraş şi moşii în judeţ. E suficient să amintim pe Stroe Leurdeanu din Goleşti, pe 
Udrişte Năsturel, cumnatul lui Matei Basarab, şi pe Radu Năsturel, fiul lui Udrişte Năsturel. 
Acesta din urmă, Radu Năsturel, era mare logofăt, adică ministru, în cancelaria lui Antonie-Vodă 
din Popeşti (1669-1672).% 

În această calitate, văzând lipsa de şcoli şi învăţătură în oraş, hotărăşte să construiască pe 
cheltuiala sa o şcoală în Câmpulung, în care să poată învăţa carte nu numai copii orăşenilor, ci şi ai 
țăranilor de prin comunele învecinate. 

Şi pentru a traduce această dorinţă în faptă, Radu Năsturel a cumpărat de la marele vornic 
Stroe Leurdeanu din Goleşti, pentru o sută de galbeni, un loc din apropierea pieţei de atunci a 
Câmpulungului. Pe acest loc, noul proprietar a pus de s-au construit mai multe imobile, dintre care 
unele pentru şcoală, altele să servească de locuinţă pentru copiii silitori, mai ales dintre cei de la 
țară. În plus, Radu Năsturel îl convinge şi pe Antonie Voievod să ia sub protecţia sa această primă 
instituţie culturală şi chiar s-o înzestreze cu bunuri. Antonie-Vodă, prin hrisovul pe care l-a dat în 
ziua de 10 mai 1669, ia sub înalta sa protecție această şcoală şi o înzestrează cu jumătate din 
veniturile vămilor de la Rucăr şi Dragoslavele. Ispravnic şi purtător de grijă al şcolii domnitorul l-a 
pus pe însuşi Kir Teodosie, arhiepiscop şi mitropolit al ţării. Dar distanţa dintre Câmpulung şi 
Mitropolia Țării era mare, mijloacele de locomoţie pe atunci nu erau lesnicioase şi aşa se face că 
Kur Teodosie şi mitropoliţii următori lasă şcoala abia înfiinţată pe seama şi răspunderea preoților de 
la Biserica Domnească din apropiere. Şcoala s-a numit Şcoala Domnească ce-i era vecină. lar 
pentru munca lor deosebită de la şcoală, mitropoliţii de atunci au stăruit pe lângă voievozii ţării de 
le-au acordat foarte multe privilegii şi scutiri de care am amintit mai înainte.*! 


Aspectul arhitectural al Bisericii Domnești 

Grandoarea construcţiei este dată de masivitatea zidurilor şi din înălţimea construcţiei. În 
formă de cruce, biserica are temelie de piatră de Albeşti şi ziduri din cărămidă. În faţă are un 
pridvor de lemn cu multe geamuri care aduc multă luminozitate. Pardoseala interioară a fost făcută 
tot din piatră de Albeşti, lespezi pătrate şi dreptunghiulare peste care s-a aşezat, în vremurile mai 
aproape de noi, o pardoseală de scândură. Acoperişul e făcut din tablă. Prin dimensiunile pe care le 
are, Biserica Domnească este cea mai mare şi cea mai spațioasă biserică din oraşul Câmpulung. 
Astfel, în interior lungimea ei e de 33 metri, lăţimea de 14 metri. Înălţimea exterioară a bisericii, 
inclusiv Sfânta Cruce de pe turlă, este de circa 30 de metri. Datorită planului arhitectural cât şi 
mărimii ei, biserica are o rezonanţă deosebită." 

Pomind de la intrare, latura de apus, după ce străbaţi tinda sau pridvorul, te întâmpină 
pronaosul. Acesta este format din două părţi: una mai îngustă şi mai alungită spre naos, cu câte o 
fereastră mare pe laturile exterioare şi cu o boltă semicilindrică, cealaltă cu o lăţime egală cu a 
naosului, dar mai scurtă, cu câte o fereastră, de asemenea, pe laturile sudică şi nordică, plus 
altele două spre vest de o parte şi de alta a uşilor de la intrare. 


30 Gh. Pârnuţă, Câmpulung Muscel, străveche vatră de cultură a Ţării Româneşti, Câmpulung — Muscel, 1974, p. 283 
31 Ibidem. p. 34-35 

Deasupra pronaosului, în dreptul uşii de la intrare, se află cafasul (podul) pentru corul 
bisericii făcut din lemn, spre care urcă două scări simetrice aşezate la cele două capete. Mai sus de 
una din aceste scări se ridică o altă scară ce duce la turnul — clopotniţă de formă octogonală, cu opt 
ferestre şi unde se adăpostesc patru clopote de mărimi diferite care, atunci când sunt trase, scot 
sunete armonioase care te cheamă la slujbă. 

Naosul are două abside laterale nu prea adânci, de formă dreptunghiulară. În spaţiul absidei 
din partea de sud se află strana cântăreților. Deasupra naosului se află Pantocratorul în formă 
octogonală, atât în interior cât şi în exterior, fiind luminat de opt ferestre cu geamuri colorate. 
Pereţii Pantocratorului sunt îmbrăcaţi în exterior cu solzi de tablă, iar în interior sunt pictaţi în 
ulei.55 

Catapeteasma, ce desparte sfântul altar de naos, este construită din lemn cu frumoase 
motive florale, acoperite cu foiţă de aur. Această catapeteasmă poartă la rândul ei trei registre cu 
icoane. Altarul are formă semi-circulară în interior şi poligonal în exterior. Pe bolta acestuia 
tronează Maica Domnului cu pruncul în braţe radiind iubire, armonie şi maternitate. Pereţii 
altarului sunt decoraţi cu chipurile ierarhilor luminaţi ai Bisericii: Vasile cel Mare, Grigorie de 
Nazianz şi loan Gură de Aur. 


Pictura 

Pictura din interiorul bisericii este realizată în ulei, şi datează din 1889, când s-a realizat a 
treia zidire. A mai fost spălată între anii 1934-1935, pe timpul când slujea aici preotul Gheorghe 
Stroian. Această pictură din 1889 a fost executată de un fost elev al pictorului Gheorghe Tăttărascu, 
pe numele său de Gheorghe Stoienescu dimpreună cu fiii săi.5% 

Gheorghe Tăttărescu a studiat la Roma şi a pictat 60 de biserici, el l-a determinat pe 
Stoenescu să meargă la Roma pentru a studia. Este o pictură realistă, cu sfinţi frumoşi şi expresivi, 
încadraţi în panouri mari pe un fond albastru care odihnesc ochiul, culoarea armonizează cu 
albastrul munţilor care se prefigurează în zare. E o pictură modernă. În pronaos, de-o parte şi de 
alta a uşii de la intrare, sunt zugrăviți Petru al II-lea voievod, fiul lui Mircea voievod şi Doamna 
Chiajna, soția lui Mircea al II-lea, prima fondatoare a bisericii. În exterior, zidul bisericii e alb- 
crem. Deasupra uşii de la intrare şi în părţi se află pictate trei medalioane ce reprezintă cele trei 
hramuri. lar în partea de Răsărit, deasupra ferestrei altarului, se află pictată în frescă icoana 
Sfântului Nicolae.“ 


Alte aspecte legate de Biserica Domnească din Câmpulung 
În partea de sud a bisericii, lângă zid, se află un mormânt al unui credincios Anastase, 
hagiu (creştin sau musulman care a fost în pelerinaj la Ierusalim) din Câmpulung, de neam grec, 
din localitatea grecească Palama, precum şi osemintele altor creştini. Piatra tombală datează din 
anul 1853. Numele greceşti ale unor răposaţi îngropaţi aici ar conduce spre explicația numelui pe 
care îl purta într-o vreme Biserica Domnească, fiind numită şi Biserica grecilor. Faptul poate veni 
de la implicarea domnitorului Nicolae Mavrocordat, de origine grec, la zidirea celei de-a doua 
biserici. Odată cu domnitorul s-au instalat în ţară, dar şi la Câmpulung, o serie de greci, în general 
negustori, care frecventau această biserică.55 
Faţă de cele consemnate în legătură cu istoricul şi activitatea Bisericii Domneşti se mai 
poate vorbi şi despre fondul de carte pe care I-a deţinut şi îl deţine această biserică. Un fond de carte 
variat, după cum urmează: 
- cărţi vechi cu conţinut religios; 
- cărţi vechi de ritual bisericesc; 
- cărţi cu conţinut laic; 

- reviste teologice cum ar fi: Biserica Ortodoxă Română, Glasul Bisericii, Ortodoxia, Studii 
Teologice, Lumină Lină, apoi abonamente la publicaţiile editate de Eparhia Argeşului sau de 
Patriarhia Română. 

Biserica Domnească, ca instituţie de cult, este reprezentativă în acest spaţiu spiritual 
binecuvântat de Dumnezeu, având o activitate pastoral-misionară bogată. 

Aşa se explică aprecierea ei în trecut cât şi în prezent, deoarece în urma raportului nr. 
74/1942 al egumenului Mănăstirii Negru-Vodă, Sfânta Mitropolie a Ungro-Vlahiei a aprobat în 
iunie 1942 mutarea catedralei oraşului de la Mănăstirea Negru-Vodă, unde a fost neîntrerupt din 
cele mai vechi timpuri, la Biserica Domnească.“ Începând cu acea perioadă, toate slujbele 
oficiale, vizitele importante s-au săvârşit în această biserică. Cu acest prilej, Biserica Domnească a 
avut dreptul să aibă un personal ecleziastic mai numeros, preoţi şi diaconi, care să asigure slujire 
permanentă pe măsura importanţei şi frumuseţii sale. 


Preoţi deservenţi la Biserica Domnească 

Nu putem realiza o cronologie perfectă pentru slujitorii de la această biserică. Ne folosim 
însă de câteva catagrafii (recensăminte) făcute de-a lungul timpului ca cele din 1793, 1810, 1851, 
în care sunt consemnate numele preoților, diaconilor sau cântăreților existenţi la această biserică. 
De pildă, într-un act din 22 martie 1793, semnat de domnitorul Alexandru Moruzzi prin care se 
întăreau scutirile de taxe ale slujitorilor bisericii, sunt menţionaţi preoții: popa Constandin, popa 
Ştefan sin popa Hera. Ei erau scutiţi de birul preoţesc, de ploconul vlădicesc şi de alte orânduieli pe 
care alţi preoţi trebuiau să le plătească.%8 

În catagrafia de la 1810 figurează trei preoţi: popa Chirca sin popa Nichifor, popa Savu sin 
popa losif şi popa Simion sin popa Bucur. La 1840 sunt menţionaţi protopopul Nicolae 
Ghermănescu şi preoţii Gheorghe Iosifescu, ieromonahul Ghermano. Până pe la 1838 a slujit aici şi 
preotul Dumitrache Chirca sau Chirculescu, mutat apoi la biserica Sfântul Gheorghe.“ 

Prin 1851 prin apar numele preoţilor Petru Hanu sau Hănescu şi Alexandru Chirca. Preoţi 
ulteriori: Nicolae Pătrăşescu, loan Bărbulescu, Gheorghe Moisescu, Gheorghe Stroian.“ Acesta 
din urmă a avut contribuţii importante la repararea bisericii şi spălării picturii. Au urmat preotul 
Traian Gogoncea şi preotul doctor Dănuţ Manu, două personalități distincte ale preoțimii 
muscelene. Preotul Traian Gogoncea, originar de la Topoloveni, a făcut seminarul teologic la 
Râmnicul Vâlcea, facultatea de teologie la Chişinău şi a obţinut doctoratul la Facultatea de 
Teologie din Cernăuţi. Preotul Dănuţ Manu, de asemenea doctor în teologie, a fost protopop de 
Muscel, profesor universitar şi decan al Facultăţii de Teologie „Sfânta Filofteia” din Piteşti. 

Cu binecuvântarea Înalt Preasfinţitului Arhiepiscop Calinic al Arhiepiscopiei Argeşului şi 
Muscelului, au numiţi ca preoţi slujitori în cadrul Bisericii Domneşti cu hramurile: “Sfinţii Mihail 
şi Gavriil, Sfântul Ierarh Nicolae şi Sfânta Cuvioasă Parascheva”, preot doctor Ştefan Ştefănescu 
în calitate de preot paroh care a îndeplinit şi funcția de consilier cultural-misionar în cadrul 
Arhiepiscopiei Argeşului şi Muscelului şi preotul Dănuţ Manu (fiul preotului doctor Manu Dănuţ). 
Succesoare a unei tradiţii ecleziastice vechi şi a unor realizări de luat în seamă, actualii preoți 
slujitori sunt ajutaţi în această lucrare de tânărul teolog Constantin Ionel, cântăreţul acestei sfinte 
biserici. 


37 loan Răuţescu, Câmpulung Muscel. Monografie istorică, Tipografia Gh. Gh. Vlădescu — Câmpulung, 1943, Ediţie 

EROI MUSCELENI ÎN 1916 


Prof. Claudiu Călcîi 
Şcoala Gimnazială Nr. 3 „Nanu Muscel”, Câmpulung 


Străbătând şoseaua care urcă și coboară din Mateiaş spre 
Dragoslavele, Rucăr, Podu Dâmboviţei, Dealul Sasului, Valea 
Urdii, Giuvala, Fundata, minunându-te de frumoasele priveliști 
spre munţii Piatra Craiului, Păpuşa, Sf. Ilie, Bucegi, greu îţi 
vine să crezi că acum un secol aici pământul era răscolit de obuze, 
iar frica şi moartea pândeau la tot pasul pe localnici şi pe militarii 
ce aşteptau să transpună în viaţă marșul Treceți batalioane române 
Carpaţii... La Grupul de acoperire Bran, format din unităţi 
aparținând Diviziei 3 infanterie, plicul primit de la Corpul 2 
armată a fost desfăcut, conform ordinului superior, pe 14 august 
1916, la ora 20. Trupa aştepta într-un calm aparent puţin mai sus 
de Podu Dâmboviţei, pe Dealul Sasului, la km 90 pe şoseaua 
Piteşti-Braşov. Doar 5 km îi despărțeau de graniţa din Pasul 
Giuvala. De aproape doi ani se aflau aici fortificând întreaga zonă 
pentru a prevenii un atac prin surprinde din partea armatei K.u.K. 
(indicativul pentru armata austro-ungară). Zona dintre Vama Giuvala și Pasul Posada fusese 
fortificată cu adăposturi sigure contra schijelor, cu tranșee acoperite, cu şanţuri adânci de legătură 
şi cu locuri destinate pentru mitraliere. La Podu Dâmboviţei erau fortificații cu sârmă ghimpată, 
nuiele şi gropi de lup, urme ale lor putând fi văzute şi azi în grădinile localnicilor. Din forturile de 
la Bucureşti, Focşani și Galaţi au fost aduse tunuri grele. Erau pregătite poziții noi de artilerie şi 
drumuri noi, iar şoseaua fusese reparată şi întărită. Statul major român a produs aici o adevărată 
capodoperă a artei de fortificaţii. 41! La ora 21 forțele de atac se pun în mișcare pe trei coloane: 
Coloana centrală era formată din Regimentul 30 Muscel — 3 batalioane și Regimentul 22 
Dâmboviţa. Misiunea era să atace prin surprindere pichetul de grăniceri de la Giuvala precum şi 
secția de jandarmi din Fundata. Coloana din stânga era formată din batalionul 2 din Regimentul 4 
Argeş și trebuia să înainteze pe direcția Dâmbovicioara-Ciocanu-Șirnea-Peștera-Măgura-Zărnești. 
Coloana din dreapta, formată din batalionul 3 din Regimentul 28 infanterie Radu Negru, trebuia să 
avanseze prin Valea Cheii şi Valea Urdii către Fundăţica, iar de acolo să coboare în Moeciul de 
Sus, apoi să avanseze pe pârâul Bângăleasa şi apoi să treacă peste dealuri în Şimon şi pe pârâul 
Poarta să ajungă la Bran. Misiunea coloanelor din flancuri era, de asemenea, să Ra polis ze EL 
de grăniceri. În Vama Giuvala grănicerii imperiali au răspuns cu N 
foc de arme și primul român care a primit o moarte de erou a fost 
lt-col. Gheorghe  Poenaru-Bordea, ajutorul comandantului 
Regimentului 30 Muscel. Gloanţele l-au doborât când îndemna 
soldaţii înainte şi era prima jerftă în războiul pentru reîntregirea 
neamului, un ostaș cu reale calități de comandant, a cărui deviză 
era: Atitudinea şefului întotdeauna un real exemplu pentru 
subordonați !* Monumentul ridicat la intrarea în Fundata, în faţa 
dispensarului comunal adăpostește rămășițele celui care, aflat în 
fruntea soldaţilor musceleni, a intrat în rândul eroilor într-o seară 
de vineri. Strada din fața Policlinici Câmpulung îi poartă numele, 
la fel şi o stradă din Bucureşti. Gheorghe Poenaru-Bordea s-a 
născut în 1871 la Bucureşti, a absolvit Școala militară de ofițeri 


+1 Fritz Ortlepp, Luptele din regiunea Bran şi Dragoslavele, traducere din limba germană de preot I. Răuţescu, Ed. 
Phoenix, Braşov, 2003, p.29 

4 Col. dr. Cristache Gheorghe, Ionel Batalli, Ansamblul Monumental de la Valea Mare — Mateiaș, Ed. Militară, 
Bucureşti, 1985, p. 23 

de infanterie şi cavalerie din cu gradul de sublocotenent în 1894. În 1913, în contextul participării 
României la Al II-lea Război Balcanic, a fost avansat maior, iar la 1 august 1916 lt-col. în 
Regimentul 30 Muscel. Alţi ofițeri musceleni vor cădea în luptă în ziua următoare în efortul de a 
alunga Divizia 71 austro-ungară din Bran: It. Cepeleanu Grigore cade în prima linie sub ploaia de 
gloanţe, slt. Constantin Gheorghe este lovit de schijele unui proiectil de artilerie, alături de ei alte 
28 grade inferioare, în timp ce 104 ostaşi sunt răniți, cu toții din Regimentul 30 Muscel. Inamicul 
se retrăsese în dezordine lăsând 150 de soldați prizonieri. A urmat, pe 20 august eliberarea Ţării 
Bârsei, iar pe 24 august se intra fără luptă în Ţara Făgăraşului, veche posesiune a domnilor 
munteni. Alţi musceleni din același regiment, la 2 septembrie, vor plăti cu viaţa forțarea Oltului 
între Șercaia și Hălmeag. Tânărul învăţător din Dragoslavele slt. Nicolae Predoiu și alți 14 soldaţi 
trec în rândul eroilor, iar 4 ofițeri şi 64 de soldați sunt răniți. Era doar începutul unui război care-și 
va arăta groaznica latură asupra locuitorilor şi a plaiurilor muscelene. 


IMPLICAȚII ALE BISERICII ORTODOXE ROMÂNE ÎN CONTEXTUL 
REALIZĂRII MARII UNIRI 


(continuarea articolului din numărul trecut al revistei de istorie) 


Preot paroh dr. lon-Sebastian Arsulescu 
Parohia Rucărul de Jos 


Al doilea mare moment din procesul de reîntregire naţională a statului unitar român a avut loc la 
15/28 noiembrie 1918, când Congresul general al Bucovinei, format din reprezentanţii aleşi ai 
românilor şi ai naționalităților din Bucovina, a hotărât, în unanimitate, “ unirea necondiționată şi 
pe vecie a Bucovinei, în vechile ei hotare până la Ceremuş,  Colacin şi Nistru cu regatul 
României". 

Românii din acest teritoriu românesc s-au integrat luptei popoarelor din Imperiul Austro-Ungar 
pentru autodeterminare. În octombrie 1918, deputaţii români din Parlamentul de la Viena au 
constituit Consiliul Naţional Român, condus de Constantin losipescu Grecul şi George Grigorovici. 
La 9 octombrie 1918 C.N.R. a cerut, în numele naţiunii, dreptul la autodeterminare şi a exprimat 
dorinţa de secesiune. 

Afirmarea politică a mişcării româneşti din Bucovina s-a înfăptuit în ziua de 27 octombrie 1918, 
cînd la inițiativa lui Sextil Pușcariu şi Iancu Flondor deputaţii români bucovineni din Parlamentul 
vienez, foşti deputați din Dieta Bucovinei, primarii români din localitățile Ţării de Sus a Moldovei 
împreună cu alți reprezentanţi ai provinciei istorice româneşti s-au adunat în Sala Mare a Palatului 
Naţional din Cernăuţi, unde au pus bazele Adunării Constituante. sub preşedinţia fruntașului 
Dionisie Bejan, care a ales un Consiliu Naţional format din 50 membri din toate judeţele şi păturile 
sociale, avându-l ca preşedinte pe lancu Flondor, ales cu unanimitate de voturi. lancu Flondor 
citeşte Moţiunea adoptată, pe fondul muzical al lui Deşteaptă-te române!. A fost hotărită 
convocarea Congresului General al Bucovinei, pentru data de 28 noiembrie 1918, care să decidă 
asupra viitorului provinciei în care-şi avea cetatea de scaun şi mormîntul de veci Domnitorul român 
Ştefan cel Mare şi Sfint. 

În acest teritoriu românesc au început să pătrundă trupe ucrainiene cu scopul de a-l ocupa şi 
anexa Ucrainei. lancu Flondor a necesitat să se refugieze în reşedinţa mitropolitană, pentru că 
ucrainenii îl căutau să-i facă sfîrşitul 

Noul guvern cere ajutorul armatei române şi astfel, la 9 Noiembrie 1918, Divizia a 8-a, 
condusă de generalul Iacob Zadic, intră în Bucovina, iar două zile mai târziu trupele române sunt 
în Cernăuţi, rezervându-li-se o primire entuziastă. De acolo, ele ajung până la vechea graniţă a 
Bucovinei de la Ceremuş, Colacin şi Nistru. 

La 11 Noiembrie 1918 a avut loc un schimb de telegrame între Consiliul Naţional şi Regele 
Ferdinand privind eliberarea Bucovinei. 

La 12 noiembrie 1918 în şedinţa Consiliului Naţional a fost adoptată Legea fundamentală a 
Bucovinei, (“ Legea fundamentală din 12 Noiembrie 1918 asupra puterilor "Țării Bucovina”), prin 
care îşi asumă întreaga putere în Bucovina., în baza căreia puterea legislativă era exercitată de către 
Consiliu, iar cea executivă de către un guvern român, constituit în aceeaşi zi, avându-l în frunte 
pe lancu Flondor între miniștrii fiind şi Sextil Puşcariu (externe). 

Sextil Puşcariu, ajuns secretar de stat la exterme, pleacă la Iaşi pentru a mulţumi Regelui 
Ferdinand pentru trimiterea armatei în Bucovina. După audienţă, se întâlneşte cu Ion Nistor, 
preşedintele Comitetului refugiaților bucovineni, cei doi vechi prieteni ajungând la concluzia unirii 
necondiționate a Bucovinei cu România. Revenit la Cernăuţi la 23 Noiembrie, Ion Nistor 
înmânează şefului guvernului, lancu Flondor, un mesaj din partea guvernului român. 

Consiliul Naţional, completat cu 12 fruntaşi dintre refugiații bucovineni, hotărăşte convocarea, 
la 28 Noiembrie 1918, a Congresului General al Bucovinei pentru “stabilirea raportului politic al 
Bucovinei față de Regatul Român”. 

La 25 noiembrie 1916, Consiliul Naţional Român s-a adunat din nou, de această dată 
discutându-se despre atitudinea minorităţilor (polonezi, germani şi evrei) în legătură cu unirea 
Bucovinei cu Regatul Bucovinei. Marea lor majoritatea au fost de acord cu unirea, însă au dorit în 
schimb ca învăţământul să se poată dezvolta liber în Bucovina. După această nouă întâlnire a urmat 
alegerea delegaților, ţinându-se cont de ponderea fiecărei naționalități. Astfel, au fost aleşi 74 de 
delegaţi români, 13 ruteni, şapte germani şi şase polonezi. 

În ziua istorică de 28 noiembrie 1918, în sala de marmoră din Mitropoliei Ortodoxe din 
Cernăuţi, 74 membri ai Consiliului Naţional au început lucrările in Congresul General al 
Bucovinei, alături de 7 delegaţi germani, 6 polonezi şi 13 din comunele ucrainene., reprezentanţii 
Basarabiei, în frunte cu Pan Halippa, membrii marcanţi din Consiliul Naţional Român, între care 
Ion I. Nistor şi ceilalți patrioţi bucovineni din sufletul mişcării de eliberare, sub președinția lui 
Iancu Flondor, propus de Dionisie Bejan preşedinte al Congresului care citeşte Moţiunea de 
Unire: “ Drept aceea noi, Congresul General al Bucovinei, întrupînd suprema putere a ţării şi fiind 
investiţi singuri cu putere legiuitoare, în numele suveranităţii naţionale, HOTĂRÎM: Unirea 
necondiționată şi pentru vecie a Bucovinei, în vechile ei hotare pînă la Ceremuş, Colacin şi Nistru, 
cu Regatul României”. 

Prof. univ dr. Dimitrie Marmeliuc, secretar de stat pentru apărare naţională în Guvemul 
bucovinean, relatează: “ Ropote de aplauze acoperiră ultimele cuvinte ale moţiunii, rostite cu glas 
emoţionat de Iancu Flondor, în ochii căruia se iviră două lacrimi mari, prinos al nesfîrşitei sale 
iubiri de neam”. 

Votul Congresului a fost adus la cunoştinţa Regelui Ferdinand printr-o telegramă. Regele a 
răspuns prin următorul mesaj: “ Salut cu nespusă bucurie actul măreț prin care Congresul General al 
Bucovinei, ca expresiune a voinţei întregului popor al acestui vechi pământ românesc, a hotărât 
unirea completă a Bucovinei cu Regatul Român. Din adâncul sufletului mulţumesc Proniei divine 
că mi-a îngăduit ca, sub domnia mea, fiica răpită acum 144 de ani să se reîntoarcă la sânul ţării- 
mame, aducând noi forţe pentru propăşirea neamului. În aceste clipe înălțătoare, gândul meu se 
îndreaptă către oamenii patrioţi, care, cu toate suferinţele îndurate în cursul vremurilor, au ştiut să 
țină vie în inimile poporului memoria lui Ştefan cel Mare şi Sfânt şi sentimentul naţional, pregătind 
astfel, fără şovăire şi însuflețiți de un patriotism cald, ziua binecuvântată de azi. Cu adâncă 
recunoştinţă primesc, dar, în numele poporului meu, întruparea Bucovinei la Regatul Român, 
asigurând populaţia Bucovinei că în mine va găsi mereu un sprijin tare şi o dragoste părintească”. 

Congresul a ales o delegaţie de 15 persoane în frunte cu Iancu Flondor, între care şi 
Mitropolitul Vladimir Repta care, a doua zi, 29 noiembrie, a prezentat, la laşi, Regelui Ferdinand 
Actul Unirii. 

Duminică 1 Decembrie 1918, Suveranii români au dat o masă de gală la Palatul Regal din 
Bucureşti, în timpul căreia a sosit şi telegrama de la Alba Iulia vestind unirea Transilvaniei cu 
România. Entuziasmul acestor zile sfinte din istoria României a întrcut orice aşteptare. 

Actul Unirii Bucovinei cu Țara a fost adus la cunoştinţa guvernelor din Iaşi, Paris, Londra, 
Roma şi Washington. La 31 Decembrie 1919, apare Decretul-lege privitor la unirea Bucovinei cu 

România cu următorul cuprins: “ Bucovina, în cuprinsul graniţelor sale istorice, este şi rămâne de- 
a pururi unită cu Regatul României”.Semna Regele Ferdinand I si Ion I.C.Brătianu, preşedintele 
Consiliului de Miniştri şi ministru al afacerilor externe. Tot la acea dată a fost semnat şi Decretul- 
lege privind administraţia Bucovinei, care instituia un secretariat administrativ cu 9 secretariate de 
serviciu. 

Unirea Bucovinei cu România a fost recunoscută oficial, în 1919, prin tratatul de la Saint 
Germain, care preciza că Austria renunţă la fostul Ducat al Bucovinei în favoarea României. 
Camera şi Senatul român au ratificat la Bucureşti, la 31 Decembrie 1919, Unirea Bucovinei cu 
Țara iar prin recunoaşterea Unirii de către Congresul de pace de la Paris şi prin includerea ei în 
Constituţia României din 1923, memorabilul act al Unirii Bucovinei cu Regatul României din 28 
Noiembrie 1918 a rămas definitiv. 

Istoricul Ion Nistor, care a pregatit alături de Iancu Flondor şi Sextil Puşcariu, Congresul 
general al românilor bucovineni şi Adunarea națională cu caracter plebiscitar din Cernăuţi, a fost 
numit administrator al Bucovinei, cu rang de ministru. EI a sosit la Cernăuţi la 5 aprilie 1919, 
luând parte la slujba de Sf. Paşti săvârşită de mitropolitul Vladimir Repta în catedrala mitropolitană. 
A convocat un consiliu pentru alcătuirea programului de guvernare, care a luat hotărârea 
reintroducerii limbii române ca limbă oficială în administraţie, justiție şi şcoală. După votarea 
Constituţiei României Mari din 1923, Bucovina s-a integrat cu totul în viața politică şi 
administrativă a Regatului Român. 

La 24 Octombrie 1920, s-a inaugurat Universitatea românească din Cernăuţi, în prezenţa 
Familiei Regale. Reorganizarea universităţii s-a făcut cu ajutorul profesorilor de teologie, în frunte 
cu Vasile Tarnavski, noul rector devenind Ion Nistor. 

Biserica Bucovinei şi-a păstrat mitropolia la Cernăuţi cu episcopia sufragană a Hotinului, cu 
reşedinţa la Bălţi. Noul mitropolit a fost Nectarie (1924 — 1935), urmat de Visarion Puiu (1935 — 
1940) şi de Tit Simedrea (1940 — 1945). În 1925 s-a soluţionat problema Fondului bisericesc al 
Bucovinei, administrat de Congresul bisericesc sub conducerea mitropolitului. 

Din nefericire, epoca de pace a Bucovinei avea să fie de scurtă durată. Urmare a ultimatumului 
rus din 27 lunie 1940, a doua zi armata roşie a ocupat Bucovina de nord, ocupaţie care a durat 
inițial până la S5 lulie 1941, când trupele armatei române izgoniră pe invadatori din Bucovina. 
Generalul Calotescu a fost numit de către Mareşalul Antonescu guvernator militar al Bucovinei. 
Autorităţile civile şi bisericeşti se reîntoarseră la Cernăuţi. În August 1944 ruşii ocupă din nou 
Bucovina, iar la 12 Septembrie România a fost obligată să semneze, la Moscova, armistițiul cu 
guvernele Naţiunilor Unite, prin care nordul Bucovinei (judeţele Cernauţi si Storojineţ), rămane 
sub stăpânirea U.R.S.S. Tratatul de pace de la Paris, din 10 Februarie 1947, a ratificat această 
nedreptate istorică. 

În cursul anului 1918, monarhia habsburgică a fost supusă presiunii popoarelor pentru 
autodeterminare. Congresul națiunilor din imperiu, desfăşurat în aprilie 1918 la Roma, adoptase 
hotărârea fiecăreia dintre acestea de a se constitui în stat naţional independent sau de a se uni cu 
statul său naţional existent. 

În aceste condiţii, la 12 octombrie 1918, Comitetul Executiv - Partidul Naţional Român 
(Partida Naţională) din Austro-Ungaria, partidul majoritar în Transilvania, are loc la Oradea. 
Reprezentanţii Partidului Naţional Român întruniți la Oradea au adoptat o Declaraţie “ în virtutea 
dreptului național al fiecărei națiuni să-și decidă propria soartă”, în care proclamau libertatea 
națiunii, separarea politică de Ungaria şi asumarea suveranităţii în teritoriul naţional. Alexandru 
Vaida Voevod a prezentat această Declaraţie de autodeterminare în Parlamentul Ungariei la 18 
noiembrie 1918. 

Alexandru Vaida Voevod s-a născut la 27 februarie 1872, în Bobâlna , şi a trecut la cele 
veșnice la 19 martie 1950, Sibiu. S-a născut într-o familie românească veche şi bogată care se 
înrudea cu mari personalităţi politice şi bisericeşti din trecutul Transilvaniei. Varul său primar, 
preotul Gavril Vaida, a fost bunicul mamei lui Corneliu Coposu. Absolvent al Facultatii de 
Medicină din cadrul Universităţii din Viena, membru al Consiliului Dirigent, s-a numărat între cei 
patru delegaţi ardeleni, care au adus regelui Ferdinand I Rezoluţia Unirii pentru a fi ratificată. 

Pentru coordonarea acţiunilor mişcării naţionale, la 30-31 octombrie 1918 s-a constituit la 
Arad Consiliul Naţional Român Central, organism provizoriu de guvernare pentru Transilvania , 
format din 6 reprezentanţi ai Partidului Social Democrat şi 6 reprezentanti ai Partidului Naţional 
Român. În acest scop, Partida Naţională înfiintează la Arad un Comitet de Acţiune prezidat de 
Vasile Goldiş. 

La 30 octombrie, episcopul Aradului, loan I. Papp, a cerut episcopilor români, ortodocşi şi 
greco-catolici, să-şi precizeze atitudinea cu privire la Consiliul Naţional Român Central. Primul 
răspuns a venit din partea episcopului Miron Cristea al Caransebeşului, în forma unei adrese din 1 
noiembrie pentru Consiliul Naţional Român, în care amintea dreptul fiecărui popor de a dispune 
liber de soarta sa, iar „interesele de viaţă ale neamului românesc ş...ţ pretind ca un categoric 
imperativ înfăptuirea acestui drept de liberă dispoziţie şi faţă de neamul nostru“. De asemenea, 
printr-o adresă comună din 21 noiembrie, semnată de toţi episcopii ortodocşi şi greco-catolici din 
Transilvania, Consiliul Naţional Român era recunoscut ca for conducător al luptei de eliberare 
națională şi se asigura aportul „din toate puterile la întruparea aspirațiilor noastre naționale“. 

În noiembrie 1918, profesorul Nicolae Bălan de la Academia Teologică „Andreiană“ din Sibiu, 
viitor mitropolit al Transilvaniei (1920-1955), a făcut parte din delegaţia trimisă de Consiliile 
Naţionale din Sibiu şi Arad pentru a lua legătura cu conducătorii politici din România. Astfel, la 14 
noiembrie, Nicolae Bălan a ajuns la laşi, unde erau refugiați membrii Guvernului român. Acolo a 
intrat în contact cu diferiți demnitari de stat, dar şi cu reprezentanţii diplomatici ai Franţei, Angliei 
şi Statelor Unite ale Americii, pe care i-a informat despre situaţia din Transilvania. De la Iaşi a 
trimis o scrisoare către Vasile Goldiş, prin care îi recomanda convocarea imediată a unei adunări 
naționale, de preferinţă la Alba Iulia, care să „proclame alipirea necondiționată la România“. 

La 6 noiembrie 1918 C.N.R.C. a publicat manifestul „Către națiunea română”, în care erau 
argumentate drepturile românilor din teritoriile ce aparţineau atunci Ungariei, la autodeterminare 
C.N.R.C. a publicat la 7 noiembrie 1918 textul convocării la Alba-lulia a Adunării naționale a 
românilor. La 9-10 noiembrie, C.N.R.C. a adresat guvernului maghiar o notă ultimativă, prin 
care cerea întreaga putere de guvernare. Guvernul maghiar a trimis o delegaţie pentru tratative. 
Acestea s-au desfăşurat la Arad în zilele de 13-14 noiembrie 1918. Tratativele au eşuat deoarece 
maghiarii recunoşteau doar autonomia Transilvaniei şi nu separarea definitivă de Ungaria. 

Vasile Goldiș s-a născut la 12 noiembrie 1862, în satul Mocirla, familie de preoti tată fiind-i 
Isaia Goldiş, preot în Mocirla, Seleuş şi Cermei şi mamă Floarea, fiică a preotului loan Cornea din 
Răpsig. Facultate de Litere şi Filozofie, cu bursă din partea Episcopiei Ortodoxe Române din Arad, 
la Universitatea din Budapesta şi Viena. Conduce ziarul “Românul”, pregătind Unirea cea mare, 
anunțând pe orice cale prăbuşirea iminentă a Imperiului Austro-Ungar. Rosteşte la Marea Adunare 
Naţională de la Alba Iulia celebrul său discurs în care relevă asuprirea națională şi socială exercitată 
de-a lungul veacurilor asupra românilor din Transilvania şi Banat, subliniind perenitatea acestora în 
condiții vitrege, inevitabilitatea dezmembrării monarhiei austro-ungare, a eliberării popoarelor 
asuprite şi a constituirii pe ruinele acesteie a unor noi state naţionale; redacteaza textul Rezolutiei 
Unirii. 

La 1 decembrie 1918 s-a desfăşurat Marea Adunare Naţională de la Alba-lulia, la care au 
participat 1228 de delegaţi şi peste 100 000 de persoane, oameni veniţi din toate colţurile 
Transilvaniei, în căruţe, cu trenul, călare sau pe jos, s-au adunat la Alba Iulia. Toţi cereau:” 
Unirea sau moartea!” 

Biserica românească a fost reprezentată de cei 5 episcopi în funcţiune, 4 vicari, 10 delegaţi ai 
Consistoriilor ortodoxe şi ai Capitlurilor greco-catolice, 129 de protopopi, câte un reprezentant al 
Institutelor teologice-pedagogice şi câte doi reprezentanţi ai studenţilor de la fiecare Institut 
teologic, la care s-au adăugat numeroşi preoţi şi învăţători ai şcolilor confesionale, aleşi ca delegaţi 
oficiali. Pâlcuri de credincioşi, în frunte cu preoţii satelor, purtau pancarte cu inscripții: „Trăiască 
România“, „Vrem Unirea“ sau „Unirea cu Ţara Românească“. 

Ziua de 1 Decembrie 1918, zi de duminică, a început la Alba Iulia cu Sfânta Liturghie. După 
Sfânta Liturghie, cei 1.228 de delegaţi ai românilor s-au adunat în sala mare a Casinei militare din 
Alba Iulia, alţi 100.000 de români aşteptând afară, pe Câmpul lui Horea, venirea oratorilor, care 

să le prezinte actul unirii. Mulțimea entuziasmată a intonat “ Deşteptă-te, române” şi “ E. scris pe 
tricolor unire” . 

Biroul Adunării Naţionale a ales trei preşedinţi, dintre care doi erau episcopi: loan I. Papp al 
Aradului şi Dimitrie Radu de la Oradea. 

Adunarea a fost deschisă de către Gheorghe Pop de Băseşti, ales presedinte de onoare. 
Absolvent ştiinţele juridice la Academia de Drept din Oradea, preşedinte al Partidului Naţional 
Român din Transilvania 1902-1918, a donat întreaga sa avere Mitropoliei Greco-Catolice a 
Blajului. A prezidat Adunarea Naţională de la Alba Iulia din 1 decembrie 1918. 

Delegații la adunare au fost aleşi pe baza votului universal şi au primit mandate (credenţiale) ce 
prevedeau ca adunarea de la Alba lulia să decidă unirea Transilvaniei, Banatului, Crişanei și 
Maramureşului cu Regatul României. Au participat și delegaţii Bucovinei şi Basarabiei, care au 
ținut să aducă salutul țărilor surori, intrate mai dinainte în marea familie a statului român. 

Adunarea Naţională de la Alba-Iulia a adoptat Rezoluţia, care în primul său articol a proclamat 
„Unirea acelor români şi a tuturor teritoriilor locuite de dânşii cu România.” 

Octogenarul Gheorghe Pop de Băseşti, şi-a încheiat discursul rostit pe Câmpul lui Horea prin 
cuvintele dreptului Simeon din Sfânta Scriptură: „Acum slobozeşte, Doamne, pe robul tău, căci 
ochii lui văzut-au mântuirea. De acum pot muri fericit, căci am văzut marele ideal împlinit“. 

Discursul de încheiere a Marii Adunări Naţionale a fost rostit de episcopul loan I Papp al 
Aradului: „Ne-am prezentat aici îndeosebi cu scopul şi dorinţa ca, precum antecesorii noştri, 
vrednici de pomenire episcopi de pe vremuri, au suspinat împreună cu clerul şi poporul credincios 
sub povara sistemului de împilare a tot ce a fost românesc, acum tot împreună cu clerul şi poporul 
nostru să prăznuim bucuria zilei în care ne-a răsărit şi nouă soarele dreptăţii, care ne este chezăşia 
unei vieţi viitoare ca națiune românească liberă şi unică îndreptăţită a dispune de soarta sa prezentă 
şi viitoare“. 

În toate bisericile din Ardeal, clopotele au dat de veste românilor că Unirea era un fapt împlinit, 
iar preoţii au săvârşit slujbe de Te Deum, în semn de mulţumire. 

Textul Rezoluţiei Unirii a fost redactat de Vasile Goldiş, care a citit apoi istorica Declaraţie de 
Unire a Transilvaniei cu România. 

Rezoluţia cuprinde programul de aplicaţie: autonomia provizorie a teritoriilor până la întrunirea 
Constituantei, deplină libertate națională pentru popoarele conlocuitoare, deplina libertate 
confesională pentru minoritățile din Transilvania, înfăptuirea unui regim curat democratic pe toate 
terenurile vieții publice, reforma agrară radicală, legislaţie de ocrotire a muncitorimii industriale. 
Adunarea naţională doreşte ca Congresul de pace să asigure dreptatea şi libertatea atât pentru 
națiunile mari cât şi pentru cele mici şi să elimine războiul ca mijloc pentru reglementare a 
raporturilor internaționale. Ea salută pe frații lor din Bucovina, scăpați din jugul monarhiei austro- 
ungare, pe națiunile eliberate cehoslovacă, austro-germană, sârbă, polonă și ruteană, se închină 
cu smerenie înaintea acelor bravi români care și-au vărsat sângele în acest război pentru libertatea şi 
unitatea naţiunii române, şi în sfârşit exprimă mulțumirea și admiraţia sa tuturor puterilor aliate 
care, prin luptele purtate împotriva dușmanului au scăpat civilizația din ghearele barbariei. 

Rezolutia a consfințit unirea tuturor românilor din Transilvania, întreg Banatul (cuprins între 
râurile Mureş, Tisa şi Dunăre) şi Țara Ungurească (Crişana, Sătmar şi Maramureş) cu România. 

Rezoluţia Unirii este citită de episcopul greco-catolic Iuliu Hossu, in prezenta epscopului de 
Caransebes, viitorul prim patriarh al Romaniei Mari : „Adunarea națională a tuturor românilor 
din Transilvania, Banat şi Ţara Ungurească, adunați prin reprezentanţii lor îndreptățiţi la Alba 
Iulia în ziua de 18 noiembrie / 1 decembrie 1918, decretează unirea acelor români şi a tuturor 
teritoriilor locuite de dânşii cu România. Adunarea proclamă îndeosebi dreptul inalienabil al 
națiunii române la întreg Banatul, cuprins între râurile Mureş, Tisa şi Dunăre.” 

După citirea şi aprobarea entuziastă a rezoluţiei de unire, a vorbit din nou episcopul 
Caransebeşului, rostind un discurs ce cuprinde, într-o sinteză ingenios alcătuită, întreaga istorie de 
frământări, lupte şi aspirații ale poporului român; el arată în puţine cuvinte originea daco-romană a 
românilor și prezintă necazurile provocate lor de popoarele migratoare, de semilună sau de cnutul 
țarist. 

Figure elogioasă a patriarhului lui Miron Cristea o găsim în memorabila zi de 1 Decembrie 1918 
la Alba Iulia, participând cu bucurie la sărbătorirea românilor presărată cu lacrimi de fericire. După 
ce în dimineaţa zilei s-a oficiat un serviciu religios, episcopul Caransebeşului a rostit o patetică 
rugăciune de mulțumire către Dumnezeu: „Iu, Doamne, Cel ce dezlegi pe cei ferecaţi în obezi și 
ridici pe cei surpaţi, ajutatu-ne-ai de am bătut războiul cu veselie şi am gonit pe fiii trufiei. 
Mântuire ai trimis şi nouă, poporului Tău, și toate marginile pământului văd mântuirea 
Dumnezeului nostru...". 

Episcopul unit Iuliu Hossu, în fața Marii Adunări de la Alba Iulia, s-a îmbrățișat cu episcopul 
Miron Cristea, spunând următoarea frază memorabilă: „Pe cum ne vedeţi azi îmbrăţişaţi frăţeşte, 
aşa să rămână îmbrățişaţi pe veci toţi fraţii români!” 

În final, Marea Adunare a ales un organism numit Marele Sfat Naţional Român din 
Transilvania, format din 212 membri, între care episcopi, profesori de teologie, protopopi şi 
preoţi cu atribuţii legislative. pentru a reprezenta interesele românilor până la convocarea viitoarei 
Adunări Constituante a României Mari, iar din sânul acestuia un organism executiv, numit 
Consiliul Dirigent. 

A doua zi, deputaţii Marelui Sfat Naţional s-au întrunit în sala tribunalului, sub preşedinţia 
episcopului Miron Cristea, şi au ales un for executiv cu titlul de Consiliu Dirigent, având sediul la 
Sibiu, din care făcea parte şi preotul Vasile Lucaciu. 

În 2 decembrie 1918, dr. Miron Cristea a fost desemnat să facă parte din delegaţia ce urma să 
plece la Bucureşti pentru a duce actul Unirii, delegație care a avut parte de o primire împărătească 
la Bucureşti, după cum relatează ziarele vremii. În Gara de Nord, în faţa oficialităților și a 
populaţiei care i-au întâmpinat, el a ținut un nou discurs memorabil: „Domnilor miniștri! Domnule 
primar! Fraților! Noi, românii de dincolo de Carpaţi, am venit adeseori pe aici, am călcat de multe 
ori pe pământul sfânt al patriei mame. Am venit toți îndemnați de o necesitate superioară și anume 
de a ne recrea sufleteşte şi a ne oțeli inima, spre a putea rezista mai uşor asupririlor, ce ne așteptau 
acasă în patria de până ieri-alaltăieri. Când am fost pe aici ultima dată, niciunul dintre noi nici 
măcar a visa n-a îndrăznit că venirea noastră viitoare în capitala românismului va avea misiunea 
epocală de a închina întreg pământul strămoșesc: Ardealul, Banatul, Crișana și Maramureșul - 
patriei mame, adică scumpei Românii. Și iată că, în zilele acestea, cel mai îndrăzneţ vis se 
înfăptuieşte. Cuvine-se, deci, să dăm mulțumită puternicului Dumnezeu, pentru că a îndreptat 
duhul vremii într-o direcție favorabilă intereselor neamului românesc". 

Prin activitatea sa de sprijinire a emancipării românilor din Austro-Ungaria, Miron Cristea s-a 
impus încă din tinereţe atenției generale şi astfel a fost ales, la 21 noiembrie/3 decembrie 1909, 
episcop al Caransebeşului. A fost hirotonit arhiereu la 3 mai 1910, fiind instalat în scaun la 25 
aprilie/8 mai 1910. În această calitate, a apărat şcolile confesionale românești din Banat de 
încercările guvernului ungar din Budapesta de a le desfiinţa. 

Un fapt deosebit, episcopul Caransebeşului, Miron Cristea, din proprie iniţiativă, a hotărât ca, 
începând din 8 noiembrie 1918, împăratul Austriei să nu mai fie pomenit la serviciul liturgic. 
Episcopul a dat în acest sens o circulară către toate parohiile eparhiei sale, care a produs un larg 
ecou. Ideea lui a fost îmbrăţișată, fiind consacrată de către sinodul ortodox întrunit la Arad, sub 
preşedinţia episcopului loan Pap. 

Miron Cristea, prin toate mijloacele, a urmărit cultivarea ideii de unitate de neam, mai ales 
prin memorabilele sale cuvântări şi predici. Aceste cuvântări prezintă interes nu numai pentru 
fondul lor, din care reiese temeinica pregătire sufletească a modestului călugăr, chemat mai târziu 
să devină mitropolitul primat al României reîntregite şi primul patriarh al Bisericii Ortodoxe 
Române, ci mai ales pentru evidenţierea modului în care un cleric din Ardeal robit, muncea şi 
lupta nu numai pe terenul bisericesc, ci și pe cel şcolar, cultural, economic, social, artistic - în 
toate direcțiile, deci - pentru progresul neamului românesc, pentru deșteptarea și întărirea 
conştiinţei naţionale, care să-i fie scut de apărare până la ziua cea mare a izbăvirii. Miron Cristea 
își exprima dorinţa ca toţi cei care vor citi cuvântările sale să ia îndemn în a continua în România 
întregită munca pentru consolidarea țării unitare, iar clerul îndeosebi, să se concentreze mai mult 
asupra misiunii de adâncire a Evangheliei lui Hristos în sufletul poporului, ca întregirea neamului 

să se facă în duhul trainicelor legături ale învățăturilor bisericeşti strămoşeşti, care ne călăuzesc la 
mulțumirea vremelnică şi la viaţa cea fericită. 

Ca recunoaştere a meritelor sale în procesul unificării, Cristea a fost ales de Marele Colegiu 
Electoral, la 18/31 decembrie 1919, să ocupe scaunul (rămas vacant) de mitropolit primat al 
Bisericii din România întregită, ultimul mitropolit-primat al Bisericii Ortodoxe Române (1918 — 
1925) si primul Patriarh al Bisericii Ortodoxe Române (1925 — 1939) Investitura şi înscăunarea au 
avut loc a doua zi. La 7 iunie 1919 a fost ales membru de onoare al Academiei Române. 

La 24 decembrie 1918, Regele Ferdinand a emis Decretul de unire. 

Ziua de 1 Decembrie 1918 marchează bilanţul luptei românilor pentru întregire statală, care 
vine să încununeze precedentele acţiuni ale fraților din Basarabia (9 aprilie 1918) şi Bucovina (15 / 
28 noiembrie 1918). Poporul român a valorificat conjunctura internaţională creată în urma primului 
război mondial şi a ştiut să se afirme în contextul mişcării de eliberare a popoarelor şi al victoriei 
principiului naționalităților în Europa. 

Nu o victorie militară a stat la temelia României Mari, ci actul de voinţă al națiunii române de 
a-şi da armătura teritorial-instituţională care este statul naţional. 

Idealul de secole al poporului român a fost împlinit în memorabila zi de 1 Decembrie 1918 şi 
suntem pe deplin justificaţi să spunem că şi Biserica a contribuit la realizarea acestui deziderat, în 
special Biserica Ortodoxă, şi socotim că sunt pe deplin îndreptăţite cuvintele unui mare istoric 
român care spune: „Dacă n-ar fi existat Biserica Ortodoxă, n-ar exista astăzi nici poporul român". 


O SUTĂ DE ANI DE LA CUCERIREA BUDAPESTEI 
DE CĂTRE ARMATA ROMÂNĂ 


Ing. prof. Nicu Lăcătuşu 
Câmpulung 


Despre războiul purtat de România în anul 1919 împotriva Ungariei bolşevice conduse de 
fostul secretar al lui Lenin, Bella Kun, nu prea s-a scris nici până în decembrie 1989, dar nici 
după. Aceasta dintr-o falsă pudoare rezultată din ideea tot de sorginte comunistă cum că românii nu 
au dus decât războaie de apărare. Din cele ce urmează vom vedea că adevărul este cu totul altul. 

Haosul creat de retragerea trupelor germane, austriece şi maghiare, cât şi acţiunea energică 
a oamenilor politici transilvăneni pentru unirea provinciei cu ţara mamă, România, au creat mari 
tensiuni în rândul ungurilor din Transilvania şi Ungaria. Gărzile ungureşti iritate la maximum de 
perspectiva pierderii iminente a Ardealului şi aflate în plin proces de bolşevizare, au trecut la 
represalii sălbatice. Trupe de voluntari iredentişti, care purtau la chipiu inscripţia „Pentru Ardeal”, 
„Gărzile de oţel” şi „Gărzile roşii”, s-au năpustit cu o ură de moarte asupra satelor şi oraşelor 

româneşti rămase fără apărare. Cele mai mari masacre s-au produs în judeţele Caraş-Severin, Arad 
şi Bihor. Peste 180 de români au fost ucişi în judeţul Caraş-Severin şi aproximativ 300 în judeţul 
Arad. Printre aceştia, femei şi copii. Preoţi români au fost legaţi şi târâţi pe ulițele satelor până ce 
deveneau bucăţi de carne sângerândă. Femei gravide erau spintecate şi copiii jucaţi în săbii. În 
judeţul Bihor jafurile, bătăile şi omorurile se petreceau în toate satele. Comuna Sighişel a fost 
bombardată şi mitraliată, după care au fost incendiate casele, peste 50 de săteni murind arşi de vii. 
La 26 februarie 1919, cortegiul funerar al marelui fruntaş ardelean Gheorghe Pop de Băseşti a fost 
atacat de secui cu focuri de mitralieră. În noaptea de 3-4 aprilie 1919 oamenii politici ardeleni loan 
Ciordaş şi Nicolae Bolcaş au fost sechestraţi, duşi în comuna Lunca şi ucişi în chinuri groaznice: li 
s-a tăiat nasul, li s-au sfărâmat braţele cu paturile puştilor, li s-au înfipt baionetele în gură şi ceafă, 
li s-au scos ochii, după care au fost îngropaţi de vii. 

În aceste condiţii, Consiliul Dirigent a cerut, în mod imperios, intervenţia armatei române. 
Ca urmare, la 16 noiembrie 1919, trupele Diviziei 7 Infanterie, comandate de generalul Traian 
Moşoiu, el însuşi ardelean originar din Tohanul Nou, au pătruns în Transilvania. Neîntâmpinând o 
rezistență serioasă, acestea au înaintat rapid, ajungând la 26 noiembrie la râul Mureş. Din păcate, 
Consiliul Militar Interaliat de la Paris, trecând cu uşurinţă peste sacrificiile imense ale României în 
război şi situaţia grea cu care se confrunta Ardealul, a interzis armatei române să depăşescă această 
linie de demarcaţie. 

Ulterior, declanşarea şi victoria revoluţiei comuniste conduse de Bela Kun, fost secretar al 
lui Lenin, au dus la transformarea Ungariei într-o Republică Sovietică a Sfaturilor. Aceasta 
devenise cel mai înaintat avanpost al revoluţiei bolşevice către centrul Europei, determinând ca 
Parisul să dea lumină verde armatei române, înaintată deja pe linia de demarcaţie Arad — Oradea — 
Satu-Mare. 

Armata maghiară dispunea de aproximativ 80.000 de oameni, trupe de honvezi şi voluntari 
bolşevici — bande indisciplinate şi cu o instrucţie sumară. 

Generalul Gheorghe Mârdărescu, numit ulterior comandantul forțelor române din 
Transilvania (2 divizii de infanterie, 2 divizii de vânători, o divizie de cavalerie şi o brigadă de 
roşiori), a ordonat declanşarea ofensivei la 16 aprilie 1919. Cele mai importante lupte s-au dus pe 
râul Tisa. Divizia de secui, cea mai sângeroasă, dar şi singura mare unitate cât de cât disciplinată 
(aproximativ 10.000 de oameni), a fost încercuită şi dezarmată la 29 aprilie. 

Pe fondul unor noi retractări ale foştilor noştri aliați de la Paris, care ordonaseră armatei 
române să se oprească pe Tisa, Bela Kun a atacat Cehoslovacia şi Ucraina subcarpatică, urmărind 
astfel să-şi realizeze granița comună în Rusia sovietică. Ba mai mult, concentrează noi forţe pe 
Tisa, în intenţia de a declanşa o puternică ofensivă împotriva trupelor române. Aceasta s-a şi 
declanşat, de altfel, la 17 iulie, după un puternic bombardament de artilerie. Armata română, 
superioară la mai toate capitolele, mai puţin numeric, rezistă atacului maghiar, după care trece la 
contraofensivă pe toate direcţiile. Drumul spre Budapesta nu mai poate fi oprit de o armată 
improvizată şi cuprinsă de haos. 

Cercul de foc se strângea tot mai mult în jurul capitalei ungare. În acest timp, populaţia 
maghiară din localităţile cucerite, terorizată de derbedeii lui Bela Kun, răsufla uşurată, primindu-i 
cu flori şi recunoştinţă pe ostaşii noştri. 

Inevitabilul s-a produs şi la 4 august 1919 armata română a intrat în Budapesta, cucerind-o. 

(Acest articol a fost publicat în presa centrală de prof. dr. Cornel Carp şi preluat de prof. 
Nicu Lăcătuşu pentru revista de istorie a Filialei Muşcel a S.Ş.I.R.) 

PREOTUL SISOE STANCA, O VIAŢĂ ÎNCHINATĂ BISERICII ȘI 
OAMENILOR (1) 


Dr. Valentin — Stelian Bădescu” 
Boteni 


Dragă Valentin, 


„Fi om!” Aşa îmi spunea tatăl meu, vrednicul de pomenire Pr. Sisoe Stanca, în multe 
scrisori, din excepționala corespondenţă pe care a purtat-o cu mine, până la plecarea la ceruri și 
nu uita Să mi-o spună ori de câte ori a voit Dumnezeu să-i fiu aproape și erau situaţii în care acest 
talant trebuia să-l manifest. Zicerile: „La bună vedere”, „fii om”, „nu-l uita pe Eminescu”, „nu 
uita Comuna natală”, „nu uita pe binefăcători” şi „foloseşte şi păstrează, cu sfințenie, toiagul 
păstoresc”, toiagul cu care Pr. Sisoe a bătut Comuna Boteni, în lung și în lat şi a ferit-o de 
hienele sectante şi antihriste ale vremii, mi-au rămas comorile cele mai nepreţuite, pe care, iată, 
astăzi ţi le încredinţez ţie, spre Slava lui Dumnezeu şi cinstită pomenire a înaintaşilor noştri, 
făuritori de valori nepieritoare, purificatori de conștiințe, și repere valabile oricând. Doar așa 
putem să urcăm până la acea înălțime duhovnicească, la care să ni se spună: „Ochii voştri au 
văzut toate câte a făcut Domnul, Dumnezeul nostru”. În materialul atașat, am reținut câteva din 
multele fapte care l-au definit pe tata, Sisoe Preotul. Sper să-ți fie de folos şi să nu pângăreşti 
încrederea sinceră, ce ţi-am acordat-o! Amin! 

Mihail-Nicolae Stanca 


Abstract 

Avertismentul Domnului Mihail-Nicolae Stanca, fiul Preotului Sisoie Stanca — „să nu 
pângărești încrederea sinceră, ce ţi-am acordat-o!”- atunci când, la rugămintea mea, mi-a 
încredințat cele mai tainice şi intime momente din viaţa sa şi a Părintelui său pentru realizarea 
unei monografii a satului nostru, Comuna Boteni din Muscel, a fost argumentul ce m-a călăuzit 
permanent. Să nu pângăresc încrederea sa, dar nici aşteptările concetăţenilor mei. Preotul Sisoie 
Stanca a fost un om al Botenilor. Știu puţine cazuri în care un om se leagă atât de profund de un sat 
— satul naşterii şi morţii sale, satul în care e acasă având sânge muscelean, satul care îl lasă 
liniştit să trăiască printre cei de acelaşi neam cu el. Era român, creştin — ortodox, heterosexual 
viguros, patriot, ba chiar naţionalist, adică iubitor, până la sacrificiul de sine, de neam 
românesc și Tară Sfântă, România, personalitate model care și-a păstrat limba şi și-a rafinat-o în 
predicile sale ținute în fața altarului şi a enoriașilor săi pentru a obține dragostea și încrederea lor. 
În rândurile de mai jos, vă împărtăşim gândurile şi amintirile unui muscelean îndrăgostit 
iremediabil de staul său natal, care, în urma unei vizite particulare acasă la Mihail Nicolae fiul 
Preotului  Sisoie Stanca, a avut privilegiul de a asculta, pe viu, câteva dintre poveştile 
nemuritoare despre tatăl său. Să fie ceva timp de când l-am vizitat acasă. Pregăteam amândoi căte 
o carte. Eu, Monografia Botenilor lui Petre Tuţea, a lui lon Chelcea şi Pr. Sisoe Stanca, Domnia 
sa o „Apologie” cu profil duhovnicesc enciclopedic, pe care încă nu o dezvălui. Aveam emoții, mă 
întâlneam, la urma urmei, cu o legendă. Fiindcă Mihail — Nicolae Stanca este şi va fi de-a pururi 
o legendă a satului de la noi. M-am apropiat cu sfială de locuinţa, situată undeva în zona Dimitrie 
Cantemir din Bucureşti, o zonă liniștită. O casă cu trei apartamente. M-a întâmpinat Doamna 
Magdalena Elena Stanca, o femeie cochetă și încă tânără, o gazdă admirabilă. Pe masa din 
sufragerie, dulceaţă și prăjituri, ca pe vremurile de neimaginat azi. Mirosea frumos în încăpere, 
ca în basmele cu bunici, și totul era într-o ordine şi curăţenie impecabile. Domnul Stanca s-a 
ridicat de la biroul de lucru şi mi-a dat bineţe. l-am strâns mâna şi l-am fixat cu privirea. Așa arată 
un bucureştean de la Boteni. Povestea acestei întâlniri memorabile se înfiripă firesc. L-am rugat 


% Autorul este cercetător asociat al Institutului de Cercetări Juridice „Academician Andrei Rădulescu” şi membru al 
Comitetului Român pentru Istoria şi Filosofia Ştiinţei şi Tehnicii, ambele ale Academiei Române. 
+4 Deuteronomul 4, 3; 

să-mi povestească despre familia sa. Totul a curs liniştit, până la ultima mirare: despre 
întemnițarea tatălui său în Inchisoarea Piteşti. 


Cuvinte cheie: Preotul Sisoe Stanca, închisoarea Pitești, represiunea comunistă, securitatea 


Abstract 

The warning of Lord Mihail-Nicolae Stanca, the son of Priest Sisoie Stanca - "do not defile 
the sincere trust that I have given you!" - when, on my request, he entrusted me with the most 
mysterious and intimate moments of his life of his Father for the construction of a monograph of 
our village, Boteni commune in Muscel, was the argument that guided me permanently. Do not 
defy his trust, nor the expectations of my fellow citizens. Priest Sisoie Stanca was a Botenian man. | 
know a few cases where a man is so deeply connected to a village - the village of his birth and 
death, the village he is home to with muskelan blood, the village that leaves him quiet to live 
among those of his own kind with him. He was a Romanian,  Christian-Orthodox, vigorous 
heterosexual, patriot, and even nationalist, that is, loving, to the self-sacrifice, the Romanian 
nation and the Holy Land, Romania, a model personality who preserved his language and refined 
it his sermons kept in front of the altar and his parishioners to get their love and trust. In the 
following lines, we share the thoughts and memories of a Muscelian irremediably in love with his 
hometown, who, following a private visit to Mihail Nicholas, the priest's son Sisoie Stanca, had 
the privilege of listening live some of the immortal stories about his father. It's been a while since I 
visited him at home. I was both preparing a book. I, Petre Țuţea's Baptism Monograph, Ion 
Chelcea and Pr. Sisoe Stanca, have an "apology" with an encyclopedic spiritual profile, which 
they do not yet reveal. I had emotions, 1 met, after all, with a legend. Because Mihail - Nicolae 
Stanca is and will be a legend of the village from us. I was blown away by the dwelling, located 
somewhere in the Dimitrie Cantemir area of Bucharest, a quiet area. A three-apartment house. I 
met Mrs. Magdalena Elena Stanca, a charming and still young woman, an admirable host. On the 
table in the living room, sweet and cakes, like the unimaginable times today. She smelled nice in 
the room, like grandparents, and everything was in impeccable order and cleanliness. Mr. Stanca 
got up from work and gave me good. I grasped his hand and stared at him. That's what a Butainean 
from Boteni looks like. The story of this memorable encounter is natural. 1 asked him to tell me 
about his family. Everything was quiet until the last wonder: about the imprisonment of his father in 
Pitesti Prison. 


Keywords: Sisoe Priest, Pitesti prison, communist repression, security 


1. Avertisment - Argument 
Avertismentul Domnului Mihail-Nicolae Stanca, fiul Preotului Sisoe Stanca - să nu 
pângărești încrederea sinceră, ce ţi-am acordat-o!- atunci când, la rugămintea mea, mi-a 
încredințat cele mai tainice și intime momente din viaţa sa şi a Părintelui său pentru realizarea unei 
monografii a satului nostru, Comuna Boteni din Muscel, a fost argumentul ce m-a călăuzit 
permanent. Să nu pângăresc încrederea sa, dar nici să înșel aşteptările cunoscuților şi a 
concetățenilor mei. Preotul Sisoe Stanca a fost un om al Botenilor. Ştiu puţine cazuri în care un om 
se leagă atât de profund de un sat — satul nașterii şi morţii sale, satul în care e acasă având sânge 
Muscelean, satul care îl lasă liniştit să trăiască printre cei de același neam cu el. Era român, creștin 
— ortodox, heterosexual viguros, patriot, ba chiar naţionalist care şi-a păstrat limba şi şi-a rafinat-o 
în predicile sale ţinute în faţa altarului şi a enoriaşilor săi pentru a obține dragostea și încrederea lor. 
În rândurile de mai jos, vă împărtăşim gândurile şi amintirile unui, Muscelean îndrăgostit 
iremediabil de staul său natal, care, în urma unei vizite particulare acasă la Mihail Nicolae, fiul 
Preotului Sisoe Stanca, a avut privilegiul de a asculta, pe viu, câteva dintre poveştile nemuritoare 
despre tatăl său. Să fie ceva timp de când l-am vizitat acasă. Pregăteam amândoi câte o carte. 
Eu, „Monografia Botenilor” lui Petre Ţuţea, a lui lon Chelcea şi a Pr. Sisoe Stanca, 
Domnia sa o „Apologie” cu profil duhovnicesc enciclopedic, pe care încă nu o dezvălui. Aveam 

emoţii, mă întâlneam, la urma urmei, cu o legendă. Fiindcă Mihail — Nicolae Stanca este şi va fi 
de-a pururi o legendă a satului de la noi. M-am apropiat cu sfială de locuinţă, situată undeva în 
zona Dimitrie Cantemir din Bucureşti, o zonă liniştită. O casă cu trei apartamente, apartamentul de 
la mezanin, fiind cel în care locuiesc amfitrionii mei. M-a întâmpinat d-na Magdalena Elena 
Stanca, o femeie cochetă şi încă tânără, în ciuda anilor care definesc prima bătrâneţe, o gazdă 
admirabilă. Pe masa din sufragerie, dulceaţă și prăjituri, ca pe vremurile de neimaginat azi. 
Mirosea frumos în încăpere, ca în basmele cu bunici, şi totul era într-o ordine şi curățenie 
impecabile. Domnul Stanca s-a ridicat de la birul de lucru și mi-a dat bineţe. l-am strâns mâna şi |- 
am fixat cu privirea. Am fost marcat de felul aparte, cum arată un bucureştean de la Boteni. 
Povestea acestei întâlniri memorabile se înfiripă firesc. L-am rugat să-mi povestească despre familia 
sa. Totul a curs liniștit, până la ultima relatare, care mi-a produs o surprinzătoare mirare: relatarea 
despre întemnițarea tatălui său în cumplita Închisoare de reeducare din Pitești”. 

Mărturisirea aceasta apăsătoare, exact ca o rană adâncă pentru care nu există nici un leac, 
m-a impresionat: Vocea îi tremura fiului Preotului, trecutul nu-l slăbea deloc, îl prinsese iarăşi în 
gheare şi-l forţa la sincerități nevindecate vreodată. EI, cel mai bun dintre cei buni preoți ai 
comunei Boteni, fusese luat cu duba securităţii în miezul nopţii de acasă aidoma celui mai 
periculos infractor de drept comun. Dar nedreptăţile nu se vor opri aici, Preotului îi vor urma alții, 
fiindcă omul nu trăieşte cu adevărat decât propria sa durere, nu şi a celorlalți. Dumnezeu să vă aibă 
în pace, Părinte Sisoe Stanca. Securitatea l-a torturat din cauza personalității sale. Regimul 
comunist din România avea să pună piciorul în prag şi în cazul preoților din România. Au fost nişte 
vremuri cumplite. Familia s-a trezit cu Securitatea la ușă. A fost băgat într-o dubă, legat la ochi şi 
dus într-o direcție necunoscută. Undeva, pe dealul Musceluş, la ieşirea din Boteni, un securist i-a 
cerul să coboare să-și facă nevoile. A refuzat, ştia că la coborârea din dubă va fi ciuruit de gloanţe, 
asasinii motivând încercarea lui de fugă de sub escortă. Din păcate, nu a vorbit niciodată despre ce 
s-a întâmplat la Piteşti. Despre interogatoriu nu a povestit nimănui nimic. Probabil a fost precum în 
majoritatea cazurilor. Degeaba încerca să le explice că nu este un dușman al poporului, anchetatorii 
se enervau și mai tare, îi băgau lumini în ochi şi țipau. L-au lovit şi l-au torturat psihic. A avut 
norocul să fie un om tare. După un an i-au dat drumul, l-au băgat iar în dubă şi l-au adus acasă. 

Dragă cititorule, când m-am gândit să scriu o biografie a Preotului Sisoe Stanca am fost 
speriat de importanţa demersului meu. Fiind doar un simplu avocat — fost ofițer, convertit de la 
meseria armelor, la cea a legilor, de la principiul dreptului forței la cel al forţei dreptului - nu am o 
înclinaţie foarte mare, în comparaţie cu fiul Preotului, pentru scris. În consecință, am să redactez 
doar o simplă lucrare de cercetare ştiinţifică având un pronunţat caracter monografic, în plus, 
eroul acestor destăinuiri mi-a povestit multe lucruri din viaţa sa. Ceea ce ştiu şi îmi amintesc 
actualmente sunt doar câteva mici întâmplări din copilăria mea, dar şi cele povestite de familia 
Preotului Sisoe şi de alți enoriaşi din sat, care l-au cunoscut personal. 

De un real folos au fost şi scrierile altora despre personajul nostru. Totuşi, ca să încerc să 
fiu cât mai obiectiv, m-am străduit să reconstitui în textul care urmează cele mai importante 
informaţii pe care le am, fără să intru în prea multe detalii, text care a fost citit şi aprobat Domnul 
Mihail-Nicolae Stanca, aflat la vârsta maturității depline. Sper că va fi suficient, deşi este adevărat 


% Închisoarea Piteşti este numele sub care este cunoscut fostul penitenciar din Piteşti, România, renumit pentru 
aşa-zisele încercări de „reeducare”, efectuate sub autorizația autorităţilor comuniste în perioada anilor 1949-1952, 
cunoscute şi sub denumirea Experimentul Pitești sau Fenomenul Pitești. Acest experiment nu poate fi redus la o 
scuză pentru administrarea unor bătăi şi torturi brutale, administrate zilnic cu scopul de a „reeduca total” deţinuţii 
politici, majoritatea studenţi, membri în grupări interzise de comuniști ca Partidul Naţional Ţărănesc și Partidul 
Naţional Liberal, precum şi cei inspirați de Garda de Fier. Esenţa metodei folosite la Piteşti este transformarea 
victimelor în călăi, tortura putând fi apreciată drept un simplu mijloc, nu un scop. Scopul experimentului, conform 
principiilor leniniste în interpretarea PCR, a fost lepădarea convingerilor şi ideilor politice şi religioase a deținuților, 
şi în cele din urmă alterarea personalităţii până la punctul obedienţei absolute. Estimările totale referitor la numărul 
celor care au suferit acest experiment sunt cuprinse între aproximativ 1000 şi 5000. A fost cel mai mare şi cel mai 
agresiv program 

de spălare a creierului prin tortură din blocul de Est. În Pitești se desfășoară anual Simpozionul Internaţional 
„Experimentul Piteşti — Reeducarea prin Tortură”, ajuns în 2018 la ediţia a 18-a. 

că viaţa lui Sisoe Stanca a fost extrem de bogată, deoarece a fost o personalitate incredibilă, 
extrem de complexă, curioasă, ciudată, importantă în domeniile politic, bisericesc, artistic şi 
uneori ştiinţific. El a primit, în casa sa din Boteni, vizita unor aristocrați, dar şi a unor oameni 
simpli, enoriaşii săi. În concluzie, aş fi putut să scriu mult, dacă aş fi fost în stare, dar, din păcate, 
este prea târziu şi imposibil de făcut acum. Încerc, totuşi să redau pentru posteritate, pentru cei 
pasionaţi de istoria neamului figura unuia dintre mulţii anonimi care au făcut ceva pentru cetatea 
lor. Așadar, pentru a afla cine a fost Preotul Sisoe N. Stanca să desluşim contextul istoric şi social 
în care acesta a trăit. 

2. Contextul istoric şi social în care a trăit 

2.1. Chestiuni precizatoare 

Regimul comunist a fost instaurat în România sub presiunea directă a forţelor sovietice de 
ocupaţie, împotriva voinţei poporului român, în conjunctura geopolitică apărută după terminarea 
celui de al doilea război mondial. Acest proces a parcurs, între anii 1945-1947, o perioadă de 
tranziție tulbure, care s-a încheiat prin actul de abdicare forţată a regelui Mihai, la 30 decembrie 
1947, şi prin adoptarea noii Constituţii din aprilie 1948, care a anulat pluralismul politic, a 
consacrat acapararea completă a puterii de către forțele comuniste şi instaurarea regimului de 
„democraţie populară“. După cum se ştie, regimurile comuniste din ţările central şi est europene, 
în momentul când au preluat complet puterea, au distrus elita intelectuală, procedând cu violenţă la 
reprimarea şi exterminarea fizică, în închisori şi lagăre, a unui mare număr de membri ai vechii 
clase politice. Totodată, au desfigurat cultura naţională a ţărilor respective şi au impus, printr-o 
directivă ideologică dogmatică, o „nouă cultură“, sub deviza „internaționalismului proletar“.5 

În România, anul 1948 este unul de răscruce, întrucât atunci s-a trecut la o politică 
sistematică de comunizare a societăţii, sub aparenta legitimitate a noului for legislativ şi a legilor 
de esenţă comunistă. Din acest moment, regimul comunist a declanşat acţiunea de naţionalizare a 
întreprinderilor economice şi de colectivizare a agriculturii, iar în plan politic şi cultural a început o 
represiune sălbatică faţă de reprezentanţii elitei politice şi intelectuale, în paralel cu un program de 
sovietizare a culturii. Noua lege a învăţământului, din 1948, a modificat radical structura, 
conţinutul şi sensul educaţiei. Marxism-leninismul a devenit ideologia oficială a statului şi, deci, 
toate disciplinele trebuiau adaptate la noua „concepție revoluționară“ despre lume. De asemenea, 
în 1948 a fost înființată securitatea, sub directa supraveghere a agenţilor sovietici, principal 
instrument de represiune al regimului. Ea a fost direcționată spre controlul total al populaţiei şi al 
potenţialilor adversari, mai ales din rândurile intelectualilor. Sub deviza „ascuțirii luptei de clasă“, 
acest climat de teroare a continuat până spre sfârşitul deceniului şase, când trupele sovietice 
staționate pe teritoriul României au fost retrase în1958“. În acelaşi an 1948, cenzura ideologică s-a 
instituționalizat, cu efecte asupra tuturor domeniilor de creație sau de activitate culturală. Au fost 
stabilite liste cu publicaţii, opere sau autori care pot vedea lumina tiparului, şi liste cu publicaţii şi 
opere care trebuiau interzise, cu autori care trebuiau scoşi din circuitul public. Bibliotecile publice 
au fost epurate de lucrările interzise, dar au fost invadate de traduceri din literatura rusă, editurile 
şi ziarele au fost trecute sub un sever control ideologic, filmele ruseşti au invadat ecranele. Operele 


45 A se vedea, Grigore Georgiu, Istoria culturii române moderne, Editura Comunicare.ro, Bucureşti, 2002. 

+7 După episodul din anul 1952, când deja reușise epurarea partidului comunist de liderii evrei și potenţialii rivali 
precum Ana Pauker (Hannah Rabinsohn), Vasile Luca (Laszlo Luka), Teohari Georgescu (Burah Tescovici) şi 
Alexandru Nikolski (Boris Grunberg), Dej se credea îndeajuns de abil pentru a se descotorosi de armata sovietică 
de ocupaţie. În faţa unei prezente atât de temute și redutabile, conducătorilor comuniști ai României le vine o idee 
bizară la prima vedere, dar care se va dovedi viabilă, vânătoarea! Imediat după moartea lui Stalin, la cârma 
U.R.S.S.-ului se cățărase după îndelungate lupte intestine așa-zisul „reformist”, Nikita Hrusciov. La acea vreme era 
cel mai puternic om al planetei alături de rivalul său american, Dwight Eisenhower. Ucraineanul avea însă un viciu 
comun tuturor puternicilor vremii. În afară de politica şi vodca de calitate, Hrusciov era literalmente înnebunit după 
vânătoare. Au existat puține mărturii despre vânătoarea de urşi unde s-a hotărât viitorul României şi soarta armatei 
sovietice staționate pe teritoriul țării. Una dintre putinele surse publicate după 1989 în care se povesteşte episodul cu 
Hrusciov, Dej şi vânătoarea de urși, este nota memorabilă a Ambasadorului Olandei în România la acea dată, C.M 
Hanswlick De Jonge, invitat de vază la acea vânătoare. 

lui Marx, Engels, Lenin şi Stalin au fost traduse şi difuzate până la saturație, fapt ce a premers şi 
determinat suprimarea elitelor naţionale, mai ales a celor culturale.% 

2.2.  Suprimarea elitelor culturale 

Este o perioadă de dislocare treptată a culturii române, sub aspect instituțional şi 
ideologic, şi de înlocuire a valorilor naţionale cu lucrări, manuale, idei, teme şi structuri 
transplantate de la Moscova, cu modele sovietice. În 1947 apare o lucrare de istorie a lui Mihai 
Roler, în care formarea poporului român şi alte momente istorice semnificative sunt deformate 
grosolan în spiritul istoriografiei sovietice. După 1946 încep atacurile agresive împotriva scriitorilor 
care reprezentau reperele de vârf ale literaturii române: Arghezi, Blaga, Călinescu, Voiculescu; un 
moment semnificativ pentru noua orientare este articolul lui Sorin Toma, publicat în „Scânteia“, 
îndreptat împotriva lui Arghezi, cu titlul Poezia putrefacției sau putrefacţia poeziei, din 1948. 
Elita intelectuală şi politică românească, pentru a nu putea opune rezistență, a fost efectiv 
decapitată; scriitori, artişti, preoţi, savanţi, intelectuali care nu au aderat la regim sau care erau 
bănuiţi ca potențiali adversari ai regimului au fost închişi sub diverse pretexte, ţinuţi ani de zile în 
închisori sau trimişi să lucreze la Canalul Dunăre-Marea Neagră, unii fără să fie judecaţi, aţii 
condamnaţi la ani grei (15-20 de ani) de închisoare. Lucrețiu Pătrăşcanu, lider comunist, a fost şi 
el arestat în 1948, sub acuzaţia de complot şi că „a renunţat la politica luptei de clasă“, datorită 
afirmației făcute de acesta: „în primul rând sunt român, apoi comunist“, cu prilejul unui discurs 
ținut la Cluj. A fost ucis în închisoare în 1954. 

Alături de fruntaşi partidelor tradiționale şi demnitarii politici din perioada anterioară care 
au pierit în închisori (luliu Maniu, C-tin C.I. Brătianu, Ion Mihalache ş. a.), o serie de intelectuali 
de primă valoare au avut aceeaşi tragică soartă (menţionăm doar filosoful Mircea Vulcănescu, 
economistul Mihail Manoilescu, istoricul Gh. Brătianu). Unii dintre intelectualii care au fost închişi 
(Nichifor Crainic, Petre Ţuţea, Vasile Băncilă, Vasile Voiculescu, Ernest Bernea, Radu Gyr, 
Constantin Noica, Edgar Papu, Anton Dumitriu, Ion Petrovici, Vladimir Streinu) au reuşit să 
supraviețuiască acestei dramatice experienţe (în 1964 au fost eliberați deţinuţii politici). Alţi 
scriitori şi gânditori au fost marginalizaţi, scoşi din universităţi, urmăriți de securitate, având 
domiciliul forţat, cu interdicţia de a publica. În astfel de condiţii de marginalizare s-au aflat Lucian 
Blaga, Tudor Arghezi, Liviu Rusu, Mircea Florian, Constantin Rădulescu-Motru şi George 
Călinescu (scos de la universitate în 1949, deşi a condus o vreme Institutul de istorie şi teorie 
literară şi a fost prezent în publicistică). Intuind represiunea ce avea să urmeze, mulţi scriitori şi 
intelectuali s-au stabilit în Occident după al doilea război mondial. Ei au continuat să scrie şi să 
creeze, în româneşte sau în alte limbi, afirmându-se în exil ca exponenţi ai spiritului românesc. 
Alături de figurile proeminente ale lui Mircea Eliade, Emil Cioran şi Eugen lonescu, trebuie 
amintiți Aron Cotruş, Ştefan Baciu, Vintilă Horia (care obţine Premiul Goncourt în 1960 pentru 
romanul Dumnezeu s-a născut în exil), Horia Stamatu, Alexandru Busuioceanu, George 
Uscătescu, Al. Ciorănescu, Pamfil Șeicaru şi alții. 

O persecuție la fel de puternică a fost instrumentată de regimul comunist, mai ales în primul 
deceniu de la instaurare, şi împotriva Bisericilor şi instituțiilor religioase (preoţi şi înalții prelați 
ortodocşi au fost întemnițați, au fost interzise şcolile organizate de Biserici, activităţile de caritate, 
toate activităţile care depăşeau lăcaşurile de cult). Tot sub presiunea Moscovei, în 1948 a fost 
desfiinţată Biserica greco-catolică, iar conducătorii ei au fost întemnițați, printre care luliu Hossu 
şi Alexandru Todea. Propaganda ateist-ştiințifică avea sarcina de a „emancipa“ oamenii de credinţa 
religioasă. În consecinţă, la începutul anilor “50, regimul comunist reuşise prin teroare suprimarea 
opoziţiei (cu excepţia rezistenţei armate a unor grupuri retrase în munţi“), intelectualii de referință 
fiind întemnițați sau marginalizaţi. Învăţământul, editurile, publicaţiile, radioul (mai târziu şi 
televiziunea) erau controlat riguros, iar întreaga cultură era subordonată ideologic directivelor 
comuniste. 50 


4% G. Georgiu, Op. cit. p. 375. 

% Pentru obiectul studiului nostru avem în vedere grupările colonelului Arsenescu şi ale fraţilor Arnăuţoiu din zona 
noastră de referință, C-lung Mușcel, Nucşoara și împrejurimi. 

50G, Georgiu, Op. cit., p. 376. 

2.3. Biserica Ortodoxă Română, partidul comunist şi securitatea. Creștinismul si 

comunismul 

Biserica reprezintă înrădăcinarea în spaţiul propriu sau sinteza originară a fiinţei 
româneşti, în care timpul mitic devine realitate. Din punct de vedere spiritual ea ne poziţionează în 
matricea națiunilor. Biserica Ortodoxă Română (BOR) şi-a originat discursul în mod consecvent în 
revelaţia hristică şi nu pe materialismul comunist, întâlnirea dintre cele două instituţii venind pe 
tărâmul concret al binelui poporului. Biserica nu aprobă ideologia marxistă, dar dacă punerea ei în 
aplicare poate aduce rezultate benefice oamenilor, atunci Biserica tolerează coexistenţa. Una din 
problemele esențiale ale ideologiei comuniste a fost religia. Doctrina comunistă, construită pe 
fundamentele ştiinţei (de aici numele de Socialism științific) se proclamă ca adevărata cunoaştere, 
singura care instituie o lume reală din punct de vedere ontologic, restul lumilor fiind autoiluzii sau 
minciuni acreditate cu bună ştiinţă de o autoritate malefică, pe care revoluţia comunistă are dreptul 
să o exorcizeze, arzându-se tot ce este fals şi ambiguu. Oferind viziuni radical diferite, în mod 
normal statul comunist şi Biserica se exclud. Din această perspectivă, pe tot parcursul perioadei 
comuniste între statul român şi BOR a existat un antagonism perpetuu, prin simplu fapt al afirmării 
a două viziuni radicale despre lume.5! 

Obiectivul partidului comunist a fost crearea unei Biserici obediente. Or, acest lucru nu s- 
a întâmplat. Securitatea a exercitat permanent presiuni asupra Bisericii Ortodoxe Romane, folosind 
toate mijloacele posibile (agentura, filaj, tehnica operativă). Nu le-am consultat, dar sunt 
menţionate clar în alte părți: dosarele de obiectiv Patriarhia Română, Institutele Teologice din 
Bucureşti și Sibiu, dosare de mânăstiri. Acestea există în mod cert şi este logic ca toate instituțiile 
Bisericeşti au constituit obiective de urmărire ale fostei Securităţi. Numeroase alte cazuri de 
urmărire a preoților apar în diferite dosare ce privesc diferite mișcări de rezistență armată, în 
dosarele referitoare la colectivizare, în cele privitoare la partidele politice." Aceste cazuri ar putea 
fi interpretate ca o urmărire care nu viza persoana Preotului în calitatea lui de slujitor al altarului, ci 
de persoană publică implicată în viaţa socială, fără a angaja instituția Bisericească. Or, aceste 
dosare de obiectiv demonstrează limpede că instituția în sine era considerată un pericol potențial şi 
de aceea supravegherea trebuia să fie continuă. Toţi înalții ierarhi, începând cu Patriarhul, aveau 
dosare de urmărire, cu un material extrem de complex. Am avut ocazia să cercetez un asemenea 
caz, cel al Preotului Sisoe Stanca şi am constatat că este posibilă stabilirea unei concluzii definitive, 
după studierea întregului material.** Pe parcursul lecturii am întâlnit nenumărate răsturnări 
spectaculoase de situaţii, când se putea contura imaginea unui duşman periculos al statului inclusiv 
formularea unor opinii contrare. Citarea fragmentară ar favoriza o poziție sau alta. Efortul 
cercetătorului în acest caz a fost să stabilească exact dimensiunea reală a activităţii respectivului 
Preot paroh, valoarea ei pentru binele BOR, gradul de periculozitate pe care îl prezenta în mod real 


51 A se vedea, pentru detalii, Beatrice Gheorghe, Memoria, Revista gândirii arestate, Nr. 44-45, 

52 A se vedea, în acest sens, colecția revistei Arhivele Totalitarismului, o revistă academică, publicată de Institutul 
Naţional pentru Studiul Totalitarismului al Academiei Române. Fondată în 1993, ea pune la dispoziţia comunității 
ştiinţifice, dar şi a publicului larg, rezultatele celor mai recente cercetări vizând originile şi evoluţia totalitarismului 
de dreapta şi de stânga în România şi în lume. De asemenea, poate fi consultată lucrarea Mecanisme represive în 
România 1945-1989. Dicţionar biografic reprezintă un proiect editorial al INST care materializează rezultatele 
cercetărilor întreprinse între 2001 şi 2011 de un colectiv coordonat de conf. univ. dr. Octavian Roske. Este vorba de 
o lucrare unică în literatura românească de profil, o sursă documentară fundamentală pentru cercetarea fenomenului 
totalitar, cu publicarea încheiată, rezultând 9 volume, fiecare însumând, în medie, circa 400 pagini şi cuprinzând 
circa 75000 microbiografii, realizate pe baza documentaţiei extrase prin consultarea a sute de publicaţii, până la 
nivelul anului 2011. La fel de utile sunt şi monografiile, Dan Cătănuş, Octavian Roske,  Colectivizarea 
agriculturii. Represiunea, vol. I, 1949 — 1953, INST, 2004; Dan Cătănuș, Octavian Roske, Colectivizarea 
agriculturii în România: dimensiunea politică, voluml, Editura Institutul Naţional pentru Studiul Totalitarismului, 
2000; Dorin Dobrincu, Constantin Iordachi, Gail Kligman, Katherine Verdery, Țărânimea și puterea: procesul de 
colectivizare a agriculturii în România (1949-1962), Editura Polirom, 2005. 

*5 Este vorba despre Dosarul nr. 3362, volumul 1 al Ministerului Afacerilor Interne, aflat în arhiva operativă a 
CNSAS cu privire la ancheta învinuitului Sisoie Stanca, pus cu amabilitate şi deosebită grijă la dispoziţia autorului 
acestui studiu, de către Domnul Mihai Stanca, fiul preotului, dosar ale cărui documente vor face obiectul de studiu 
al materialului de față şi se constituie sub forma unor anexe, atașate studiului. 

pentru statul comunist şi în ochii Securităţii. A rezultat o imagine extrem de complexă care sfidează 
interpretările simpliste. 

Studiile recente ale lui Cristian Troncotă, Constantin Aioanei, Vasile Cristian, bazate pe 
documente din fondul „D” al Arhivelor SRI, și pe stenogramele Biroului Politic al CC al PCR 
identifică obiectivele urmărite de către partid față de BOR, obiective care - în lipsa unei colaborări 
a ierarhilor Bisericii - trebuiau să fie atinse de către Securitate, prin măsuri de forță.” În cazul 
nostru, al Preotului Sisoe Stanca, poziția Bisericii a fost, clară, fără echivoc, „Achită pe Preotul 
Stanca Sisoe, de la Parohia Boteni, Raionul Muscel, de orice penalitate cu privire la învinuirea 
adusă prin actul de trimitere în judecată al Sfintei Arhiepiscopii a Bucureştilor nr. 70903/1960, 
adică pentru lipsa din parohie, fără prealabilă apobare.5” Mai exact, pentru perioada detenţiei în 
Penitenciarul Pitești. A fost o formă de rezistență a preoților români creştini în fața tăvălugului 
iudeo-bolşevic. 

2.4. Rezistenta preoților români creştini 

Obiectivul Securităţii era menţinerea BOR în cadrele trasate de partid, în acest scop 
făcându-se o atentă supraveghere a acesteia. În momentul în care situaţia operativă depășea acest 
cadru, erau luate măsuri de represiune. Represiunea avea uneori și scop „preventiv”, pentru a 
descuraja, din fașă, o eventuală acțiune ostilă. Măsurile de „descurajare” constau în avertizări la 
Securitate, în urmăriri deschise, în lansarea de zvonuri tendențioase. În cazul nostru, al comunei 
Boteni, Muscel, în perioada avută în vedere, mai ales cea a colectivizării, pe dealul Goargăş din 
vecinătatea satului a fost desfășurată și a staționat o formaţiune de militari din cadrul Securităţii 
compusă din aproximativ 150 de militari având această misiune de descurajare dar şi de represalii în 
caz de nevoie. 

Una dintre tacticile cele mai perverse consta în acreditarea ideii că respectivul ar fi 
colaborator al Securităţii, pentru a-l îndepărta de anturaj. O asemenea suspiciune era suficientă 
pentru a izola pe oricine. Nimeni nu vroia să rişte să cadă în plasa unui provocator. Dosarele 
Securității rezervă, iată, multe surprize. Vom descoperi că persoane considerate mai presus de 
orice bănuială au fost informatori, în timp ce alţii, cărora le mersese vestea că au colaborat cu 
Securitatea, nu o făcuseră, de fapt, niciodată. A fost şi această o tactică a organelor de represiune, 
extrem de eficientă. Multe din zvonurile vehiculate azi în presă sunt ecouri târzii ale unor astfel de 
acţiuni.” 


4 G. Georgiu, Op. cit., p. 376. 

5 Avem în vedere, Sentința nr. 9/1960 a Consistoriului Eparhial din Bucureşti a Sfintei Arhiepiscopii a 
Bucureştilor. 

55 Stau mărturie celor afirmate în convorbirile pe care autorul le-a avut cu locuitori ai comunei Boteni, precum D-na 
profesor Ligia Constantinescu, domnii lon Octavian Bănică, lon Popescu şi alții, oameni care au trăit aceste 
momente. 

5 Recent, Un angajat CNSAS, a publicat o listă cu 200 de nume de intelectuali, elaborată de Securitate, şi a 
consemnat că e vorba despre colaboratori ai Securităţii, (U.M. 0225). Fantomele Securităţii sunt împărțite şi ele 
în funcţie de simpatii, lucrul cel mai grav este atunci când apar cu informaţii incomplet verificate sau tendențios 
care habar n-au de legi, de activitatea CNSAS, sau care manipulează mediatic, în funcție de simpatia sau antipatia 
pentru un fost „informator/colaborator” al Securităţii. Întâmplător, episodul se petrecea înainte de alegerea 
preşedintelui Academiei Române, când sursele îl dădeau drept câştigător pe Domnul Academician, Prof. univ. Dr. 
loan Aurel Pop. Atacarea publică a lui loan Aurel Pop, cu scopul evident al decredibilizării sale interne şi 
internaționale, face parte dintr-o competiţie pentru resurse, simbolice şi materiale. Pentru adversarii săi, era 
esenţial ca loan Aurel Pop să nu devină preşedinte al Academiei Române deoarece este o persoană activă public, un 
bun orator şi, mai ales, reprezintă un curent ideologic care consideră că globalizarea este un fenomen asimetric, în 
care cei mai slabi pierd, iar unica soluție de protecție este întărirea statului-naţiune şi, subsecvent, a identității 
naţionale. Deoarece compromiterea lui loan Aurel Pop înainte de alegerile din Academia Română a eşuat (în pofida 
presiunilor d-lui Hodor asupra colegilor săi pentru a-i elibera fotocopiile, deoarece era programat să le primească în 
6 iunie 2018), a urmat aruncarea disperată în spaţiul public a unor pseudo-dovezi, pentru a induce un stigmat al 
vinovăţiei asupra preşedintelui Academiei Române. Celelalte persoane menţionate în documentul Securităţii sunt 
doar victime colaterale, menite a da o aparenţă de obiectivitate şi seriozitate ştiinţifică unui demers profund partizan 
şi lipsit de fundamente metodologice. Niciun istoric serios nu ar fi riscat compromiterea profesională prin publicarea 
unei simple liste, fără cercetări de profunzime şi explicaţii ale contextului istoric. De asemenea, primul loc în care 

Să revenim la rezistența ierarhilor şi epurarea din 1959 când se poate spune că reprezintă 
momentul adevărului în ceea ce privește raporturile reale dintre Stat şi Biserică. O urmărire atentă şi 
permanentă a convins organele de Securitate că reprezentanții BOR eludau în mod sistematic 
directivele Partidului, încercând să înființeze centre de rezistență. Acţiuni ostile fuseseră 
documentate cu cel puţin patru ani înainte. Sinteza acestor fapte a fost înaintată ministrului de 
Interne, care a propus măsuri în consecință. La 6 octombrie 1958, Alexandru Drăghici a întocmit 
un referat în care denunța „folerarea pe mai departe a numărului mare de elemente legionare şi 
reacționare în mânăstiri, cât şi menţinerea numărului mare de mânăstiri unde numărul de călugări 
se înmulțește în continuu cu elemente îndoctrinate cu idei contrarevoluţionare, şi care prezintă un 
pericol social”. Ministrul de Interne propunea ca: „elementele legionare şi elementele care au avut 
funcțiuni în aparatul de stat burghezo-moșşieresc, care sunt călugări în mânăstiri, episcopii, 
mitropolii şi Patriarhie, să fie scoși din monahism, să li se interzică portul hainei călugărești şi să 
nu li se mai permită întoarcerea la mânăstiri”. El mai cerea „desființarea seminariilor monahale şi 
interzicerea frecventării cursurilor Institutului Teologic de către călugări şi călugărițe; pe viitor, 
intrarea în monahism să se facă numai cu avizul împuterniciţilor regionali pentru culte; 
interzicerea cu desăvârşire a înfiinţării de noi mânăstiri sau schituri, numărul de mânăstiri fiind 
prea mare, să fie redus la jumătate; interzicerea elementelor tinere în mânăstiri, fixându-se limita 
de vârstă de la 50 de ani în sus.” Documentele demonstrează că motivele represiunii din 1959 nu 
au fost legate de evenimentele din lagărul socialist, ci au avut un caracter intern, prin depășirea 
periculoasă de către BOR a limitelor impuse de Stat şi Securitate. Principalele forme de rezistentă 
practicate de BOR au fost: spiritualitatea ca formă de rezistență, susținerea mișcării de rezistență 
armată anticomunistă, încercări de colaborare a BOR cu diferite culte. 

Obiectul Studiului nostru nu este cercetarea și documentarea acestora, doar vom aminti că şi 
Dicţionarul personalului ecleziastic reprimat de regimul comunist cuprinde peste 2500 de nume, o 
memorie a suferințelor acestor slujitori ai altarului de toate confesiunile: ortodoxă, catolică, greco- 
catolică, cultul mozaic, culte protestante, aflați pe toate treptele ierarhiilor ecleziastice, precum şi 
studenţi în teologie. Încarceraţi de comunişti, trecuţi prin forme de tortură fizică şi psihică, supuşi 
variatelor modalităţi de reeducare - scopul final al revoluţiei comuniste, aceștia au rezistat 
apărându-şi slujirea și credinţa. Dicţionarul reprezintă un util instrument de lucru, cuprinzând date 
diverse despre clericii respectivi: de la parohiile şi instituțiile unde au activat, anii de detenție, 
motivul acesteia şi până la destinul individual şi situaţia actuală. Ca surse de documentare au fost 
utilizate arhive personale sau Bisericești, volumes* şi periodice, precum şi surse orale. 

În fine, Statul comunist a dorit o colaborare cu BOR, dar o colaborare absolut specială, în 
sensul că nu se dorea decât păstrarea unei efigii, a unei mumii, prin care să-i păcălească pe cei care 


trebuie publicate studiile istorice sunt revistele de profil, nu o publicaţie cu opinii politice manifeste. Publicarea de 
liste cu persoane despre care nu există dovezi substanţiale privind colaborarea lor cu Securitatea indică nu doar lipsa 
de profesionalism şi de responsabilitate, ci un act profund imoral. Nimic nu poate justifica, în numele unor înalte 
valori etice, precum „Adevăr”, „lupta împotriva Răului” ş.a. aruncarea unui stigmat asupra vieţii şi carierei unor 
persoane. Sensul european al deconspirării poliţiilor politice este de a construi o democraţie cu oameni al căror 
trecut este transparent, nu de a inventa vinovăţii non-penale imprescriptibile pentru fapte incerte. Lipsa de 
demnitate a demersului dlui Hodor este ignorarea unui criteriu sacrosanct pentru istorici: „audiatur et altera pars”. 
În condiţiile în care lista în care apare numele dlui loan Aurel Pop (cu menţiunea olografă „nu”) era cunoscută în 
CNSAS de un deceniu, de nu l-a chestionat dl. Hodor pe rectorul universităţii clujene în legătură cu informaţiile 
care apar în respectivul document? Răspunsul devine inevitabil: pentru că nu Adevărul era miza, ci aruncarea 
stigmatului colaboraţionismului asupra unei persoane incomode pentru Grupul numit „Boierii Minţii” (Andrei Pleşu, 
Gabriel Liiceanu, Horia Patapievici etc). Adevărul trebuie spus răspicat: nu dl. Hodor este victima, ci persoanele 
asupra cărora a plasat stigmatul colaboraţionismului, fără a avea dovezi în afara dubiului. Din păcate, mecanismul 
maculării a fost pus în funcţiune pentru persoane cu mare notorietate. În acest tip de demers, importante nu sunt 
dovezile factuale incontestabile, ci aruncarea suspiciunii asupra „inamicilor” (principiu clasic al propagandei 
totalitare). 

55 Paul Caravia, Virgiliu Constantinescu, Flori Stănescu, Biserica întemnițată. România, 1944-1989; Paul 
Caravia, Virgiliu Constantinescu, diac. Stefan Iloaie, Marturisitori de după gratii. Slujitori ai Bisericii din 
temnițele comuniste, Institutul National pentru Studiul 'Totalitarismului, București, 1995; Cristina Păiuşan, Radu 
Ciuceanu, Biserica Ortodoxă Română sub regimul comunist, vol. I: 1945-1958, Institutul National pentru Studiul 
Totalitarismului, Bucureşti, 2001. 

aveau încredere în Biserică. Lupta principală, de bază, a preoţilor și ierarhilor ortodocşi a fost 
tocmai păstrarea sâmburelui viu al credinţei. Documentele Securităţii arată că şi simpla rugăciune, 
sau slujba duminicală, erau văzute ca forme de subversiune a puterii comuniste. Deși Constituţia 
garanta libertatea credinţei, cei „prea religioși” erau atent supravegheați. Prima formă de rezistenţă, 
cea de zi cu zi, a constat într-o exercitare corectă a slujbei religioase şi oferirea unui cuvânt de 
învățătură adecvat credincioșilor. 

Cei care nu luau în seamă adăugirile formale, neesenţiale, despre „binele adus de comunism”, 
puteau recepta mesajul lui Hristos, care îi îndepărta, cel puţin în conștiință, de ideologia 
comunistă. Or statul comunist avea nevoie de un control total şi asupra sufletelor oamenilor. De 
aceea, foarte multi preoți, care nu au făcut altceva decât să se achite conștiincios de misiunea lor, 
au fost arestaţi, suferind ani grei de închisoare. Un exemplu revelant în acest sens este și cel al 
Preotului Sisoe Stanca. 

3. Cine a fost Preotul Paroh Sisoe N. Stanca? 

Sisoe Stanca a văzut lumina zilei la 06 iulie, 1915, 5 de ziua Sf. Cuv. Sisoe cel Mare, în 
comuna Boteni-Muscel, în familia de creștini ortodocşi, Gheorghe şi Polina Jinga, practicanți ai 
Rugăciunii după Tipicul Ceaslovului Mare. A fost al patrulea copil, după lon-erou, Gheorghe și 
Veronica, într-o familie binecuvântată de Dumnezeu să aducă pe lume 11 copii. 

Părinţii naturali, Gheorghe — ardelean, din satul Peştera, de sub Piatra Craiului, comuna 
Moeciu-de-Jos, judeţul Braşov, reuşind, copilandru fiind, cu vrednicii de pomenire unchi 
Gheorghe şi loan Duţescu, ca din cauza marilor prigoane Austro-Ungare, să treacă munții, 
stabilindu-se în Boteni, alături de mulți ardeleni, veniţi de la Poiana Braşovului şi Poiana Sibiului, 
formând cătunul Ungureni, iar mama Polina, fiica moşneanului Paraschiv Mitu, vlăstar al 
căpitanului Oprea Lămbescu — căpitan în armata martirului Tudor Vladimirescu — rămânând în 
Boteni, după uciderea mişelească a lui Tudor, pe drumul Târgoviştei, de către eteriştii lui 
Ipsilante. Rămânând aici, se stabileşte lângă valea, ce i-a dat numirea Băneasca, după numirea 
comunei, unde avea familia, în Oltenia nemaiînapoindu-se de teama Turcilor ce îi urmăreau. 
Ridică o frumoasă gospodărie, câştigând aprecierea moşnenilor, ce îl strigau „Căpitane”. Prin 
daniile şi aportul adus la ridicarea monumentalei Biserici, a fost răsplătit cu numele de ctitor trecut 
în pisania Sfintei Bisericii şi pe Sfânta Evanghelie, a căror coperţi au fost argintate de dânsul, şi 
care se păstrează şi astăzi. „Flăcăul Dumitrache, lăsat în faşe, când tatăl s-a înrolat în armata lui 
Tudor, cercetând din sat în sat, apucându-l noaptea în Boteni, odihnindu-se lângă valea Băneasca, 
mirat foarte de numirea ei aidoma cu comuna lui, şoapte tainice îl încredinţează de găsirea tatălui, 
doar era chemarea sângelui. Oprea văzând că tânărul călător nu pleacă, trimite argatul, întrebând 
pe cine caută. Nu mică i-a fost mirarea, descoperind, după îndelungate întrebări, că e fiul 
Dumitrache. Mare bucurie, mare petrecere, regăsirea tatălui, întâlnirea cu fiul lăsat în faşe. Aduce 
sută de oi şi se căsătoreşte în comuna Boteni — Muscel, având doi fii: Gheorghe şi Petre, fiecare 
având vlăstare între care şi Maria, fiica lui Petre, mama Polinei, Ioanei, Mariei şi a lui Alexandru. 
Polina a avut 12 copii.”60 

Revenind la Sisoe Stanca, primele 4 clase primare le-a făcut în Comuna Boteni, perioadă 
în care îl cunoaște pe Petre Ţuţea, care deşi era mai mare cu 13 ani, apreciindu-i calitățile mintale 
şi morale, începând cu anul școlar 1926, l-a luat sub ocrotirea sa, la Cluj, unde, după examenul 
de admitere, care a fost sub formă de concurs, a urmat cele 8 clase liceale, la Liceul de aplicaţie al 
Seminarului Pedagogic Universitar, Seminar care la vremea aceea funcționa în cadrul Liceului 
Gheorghe Barițiu, Liceu pe care îl frecventase şi Petre "Ţuţea. Pentru meritele deosebite, la 
învățătură, în anul 1929, ianuarie, mătușa Maria şi soțul său Nicolae Stanca, l-au înfiat, purtând 
de acum numele de Sisoe N. Stanca. A terminat Seminarul Pedagogic Universitar, în anul 1934, 
având ca director pe Vladimir Ghidionescu, ilustrul profesor universitar şi bun cunoscător al 
pedagogiei, disciplină pe care a studiat-o și aprofundat-o în Franța şi în Germania, cu toate că era 


55 Conform fişei preotului Sisoe Stanca întocmită de Biroul evidenţă şi cazier din Penitenciarul Piteşti, UM 0336. 

50 Pentru amânunte, a se vedea, Mihai Rădulescu, Bucuriile şi Mâhnirile Părintelui Sisoe din Boteni, Fundaţia 
DOSOFTEI şi Editura Ramida, Bucureşti 1999, material preluat de pe site-ul: 

http://Aw ww .literaturasidetentie.ro/category/teologie 

născut la lași. La acest Seminar Pedagogic funcționau şi alți profesori universitari iluştri, precum: 
teologii: Vlad Şofron şi Simu Petre, istoricii: academician Ştefan Pascu şi prof. dr. docent Nicolae 
Lascu, matematicienii: prof. dr. Gheorghe Bratu, prof. emerit Dumitru V. lonescu şi academician 
Gh. Călugăreanu, fizicienii: prof. dr. doc. Victor Marian, prof. dr. doc. Mircea Drăgan, 
Chimiştii: prof.dr. loan Cădaru, prof. dr. loan Manta, naturalistul prof. dr. Alexandru Borza sau 
pictorul Pericle Capidan. L-a avut ca diriginte pe ilustrul istoric, de mai târziu, Profesorul 
Constantin Daicoviciu, cu care a rămas într-o relație specială, şi pe care l-a apreciat într-un mod 
special. Toţi aceşti profesori, de mai sus, şi-au pus puternic amprenta asupra formaţiei sale 
pedagogice şi spirituale, motiv pentru care, în toamna anului 1934 a intra, cu brio, la Facultatea 
de Teologie Ortodoxă, din cadrul Universităţii - Bucureşti, Facultate pe care a terminat-o, în anul 
1938, cu „magna cum laudae”; pentru rezultatele deosebite la învățătură, şi calitățile, de excepție, 
de orator duhovnicesc, i s-a propus să rămână în Învăţământul Superior, şi a fost admis, să 
frecventeze cursurile post universitare de trei ani, la Şcoala Normală Superioară. 

O mărturie a unuia dintre colegii merituoşi de la Facultatea de Teologie ni-l prezintă astfel 
pe Pr. Sisoe: „Făptuia în aşa fel, în plan spiritual şi duhovnicesc, de ca şi cum ar fi fost cele mai 
fireşti lucruri, aceste lucruri le făcea, cu mare ușurință, pentru că le trăia în adevărata lor 
normalitate sacră, ce derivă din relaţia creştin rugător — Dumnezeu și le punea în lucrare mistică 
sau spirituală, în autentica lor realitate. Această statură spiritual duhovnicească, dublată de una 
morală și de un simț al responsabilităţii creştine remarcabil, i-a permis, ca după şi-a încheiat 
studiile cu «magna cum laudae», să-i poată refuza pe cei care i-au propus să rămână la facultate, 
pe renumiţii profesori teologi, Nae Ionescu şi Nichifor Crainic, profesori pe care-i aprecia, în 
mod special. Deşi a avut notele maxime la absolvire, şi ar fi putut să rămână în București, cu 
avantaje financiare deosebite, tânărul absolvent al Facultăţii de Teologie a spus: «Nu rămân la 
Facultate. Mă duc. Mă reîntorc în sat, deoarece aşa am făgăduit părinţilor mei adoptivi, când am 
plecat la studii, să fiu alături de ei și să le fiu cârje la bătrânețe»”. 

Apoi, şi datorită Războiului a fost nevoit să întrerupă urmarea acelor cursuri însă meritele 
deosebite la învăţătură, au fost cunoscute de Prefectul din Câmpulung-Muscel, care i-a oferit 
funcția de adjunct al Prefectului, funcţie pe care a deținut-o până în 1942, când se căsătoreşte cu 
Zefirina, fuca mai mare a vrednicului de pomenire învăţător Dragomir Iorgulescu, din Comuna 
Văleni Dâmboviţa. La o lună, după oficierea religioasă a căsătoriei, dorind să fie aproape de 
părinții adoptivi, pentru a le fi de ajutor la bătrâneţe, a refuzat, aşa cum am spus mai sus, ofertele 
universitare şi a fost hirotonit Preot, pentru Parohia Lucieni-Muscel întrucât parohia din comuna 
dânsului natală nu era liberă, cum deseori se întâmplă atunci când ai cea mai mare nevoie de ceva. 
Aşa că a cerut o altă parohie, foarte modestă, parohia din satul Lucieni. Aici a funcționat ca Preot 
paroh, timp de 15 ani, perioadă în care a restaurat Biserica, aflată într-o avansată stare de 
degradare. În Sfântul Altar ploua, la fel pe Sfânta masă. Întrucât satul Lucieni era un sat sărac, 
fiind, în majoritate, format din clăcași şi rudari, cu rugăciune şi nădejde neîncetată, la Dumnezeu 
şi profitând de calitățile deosebite pe care le-a desăvârşit, prin şcolile urmate, Părintele Sisoe s-a 
dovedit a fi o fire deosebit de întreprinzătoare, atunci când era vorba de acțiuni mari, pentru 
Biserică şi enoriaşi, astfel că a reuşit să strângă, de la cele trei case boiereşti, banii necesari nu 
doar pentru restaurarea Bisericii, ci şi cei cu care a făcut o Clopotniță, care să pună în valoare cel 
mai mare clopot de pe valea Argeșelului. În privinţa enoriașilor, deși jumătate dintre ei erau rudari- 
lingurari, jumătate români, oameni fără posibilități materiale şi mai ales, mulți dintre ei, fără 
cunoştinţa lui Dumnezeu, s-a ocupat de ei cu osârdie; treptat-treptat, pe cei dintâi i-a botezat, azi 
unul, mâine altul, şi uite aşa, pe nebăgatelea de seamă, i-a adus în Biserică, toate numai prin 
acest duh de a aduna oamenii în jurul său ca să-i fie de folos Bunului Dumnezeu. 

În 1957 se transferă la Parohia Sfânta Paraschiva din comuna natală, Boteni, unde a găsit 
Biserica în aceiaşi stare de degradare: ploua în altar! A trebuit încă o dată s-o ia de la început. 
Dumnezeu l-a sprijinit iarăşi. A refăcut lăcaşul. Aici, unde funcționează, ca Preot paroh, până în 
1990, octombrie, 19, când pleacă la Domnul nostru lisus Hristos, Cel pe Care L-a iubit şi i-a 
dedicat întreaga viață de Preot, menținând comuna curată de sectanții, care făceau ravagii în 
comunele învecinate. În anul 1958, la doar un an după transferul de la parohia din Lucieni, 

primește vizita neanunţată a Prea Sfințitului Pr. Episcop Vicar Teoctist, viitorul Patriarh al Bisericii 
Ortodoxe române. Acesta a inventariat toate realizările Pr. Sisoe şi le-a prezentat Prea Fericitului Pr. 
Patriarh Iustinian, care aşa cum se va vedea mai jos, a dat curs pozitiv referatului laudativ întocmit 
de Prea Sfinţitul Pr. Episcop vicar Teoctist. 

Restaurează, în două rânduri şi Biserica din Boteni. Ulterior, face multiple demersuri la 
Bucureşti, la Ministerul Energiei electrice, pentru a obține materialele și transformatoarele 
necesare pentru electrificarea comunei, și nu precupeţește nimic, până la realizarea acestui 
deziderat major, care a permis edificarea în Comuna Boteni a unei fabrici de uscate fructe şi 
zarzavaturi, fabrică solicitată prin contracte şi comenzi de toate Ţările nordice, datorită calității 
produselor. A fost mereu în linia întâia, participând cu muncă proprie și soluţii tehnice, atunci când 
s-au construit grajdurile moderne din Păducel, având mereu alături de el pe fiul Mihail-Nicolae. S-a 
preocupat, neîncetat, de catehizarea tinerilor şi de păstrarea comunei neafectată de mulțimea 
sectelor, care invadase comunele vecine, profitând de golul creat de cel de al doilea Război 
mişelesc. Mulțimea faptelor de bine nu a rămas fără o binemeritată răsplată. Astfel în Gramata 
patriarhală citim: „Pentru merite deosebite, pastorale și duhovniceşti,  osârdie și lucrarea 
deosebită în păstrarea dreptei noastre credințe, precum şi întru slava Bisericii ortodoxe cea una 
sfântă,  sobornicească și apostolească, am socotit de bine de a acorda distincția de Iconom 
stavrofor, cu Bederniţă, și Crucea patriarhală, lucrată în Atelierele Institutului Biblic, cu 
încuviințarea noastră, în semn de adâncă mulțumire și smerită închinare, la Prea Milostivului 
Dumnezeu, pentru binefacerea ce a revărsat asupra Sf. Biserici Ortodoxe române și asupra 
noastră, în răstimpul de când ne-a învrednicit a purta dregătoria de Patriarh. Nădăjduim că 
această cinstire va fi pentru Prea Cucernicia sa temei de a lucra, mai departe cu toată râvna 
pentru Biserica noastră strămoşească și pentru propășirea patriei noastre. lar pentru ceilalți 
clerici va fi un îndemn de ași spori zelul lor pastoral şi munca pentru binele obștesc spre fericirea 
și mântuirea credincioşilor şi spre mângâierea și mulțumirea noastră. Pentru adeverirea celor de 
mai Sus, arătate şi de această gramată, întărită cu semnătura noastră și cu pecetea patriarhală, 
am acordat cele de mai sus, Prea Cucernicului Pr. Stanca Sisoe de la Parohia Boteni, în 1976, 
februarie 22”. ţ Iustinian, Patriarhul României 

Până la plecarea din lumea aceasta, Părintele Sisoe și-a însoţit păstorirea exemplară a 
enoriașilor cu faceri de bine, la tot pasul, rămânând în amintirea celor ce l-au cunoscut, drept un 
Preot angajat, cu o predică doctă și bine documentată, mereu adaptată la situația zilei, cu mare 
responsabilitate creştină față de toți credincioşii comunei Boteni şi cu deosebită dragoste de 
adevărat Părinte duhovnicesc, față de toți cei care-i călcau pragul, cu felurite nevoi. A fost un 
exemplu de smerenie, râvnă şi dăruire. 

4. Preotul Sisoe Stanca, exemplu de smerenie, râvnă şi dăruire 

Preotul Sisoe Stanca avea calităţile fizice ale un ui om obișnuit$!: nu era prea înalt, avea 1, 
78 m şi niciodată nu a fost gras, dimpotrivă, avea o înfăţişare chiar ascetică, cu ochi albaştri, cu o 
privire profundă, meditativă, de rugător lucid. Format cu simțământul jertfelniciei pentru semeni, 
se comporta cu o deosebită căldură, faţă de aceștia şi le analiza cu profunzime extraordinară, 
nevoile morale, spirituale și duhovniceşti, şi le asigura hrana necesară, ca să-şi poată rezolva 
păsurile, punând mântuirea sufletelor lor, mai presus de orice; purta însemnele preoţiei, adică 
barbă şi mustăţi castanii care nu erau lăsate a creşte foarte mari; acestora li se adăugau, în mod 
fericit, frumuseţea predicilor dumnealui şi farmecul convorbirilor pe care le purta cu rudele de la 
Peştera sau Moeciu, care-l vizitau adesea, chiar și pe timp de iarnă, dacă nevoile lor spirituale şi 
duhovnicești, o cereau; de neuitat rămân interminabilele discuţii teologice şi filosofice pe care le 
purta cu genialul filosof-economist, Petre Ţuţea, cât şi discuţiile etnografice şi cele cu privire la 
valoroasele tradiții Muscelene, pe care le avea cu Ion Chelcea. 

Atât Petre Ţuţea cât și Ion Chelcea, care erau mai în vârstă, i-au fost mentori, la Cluj, în 
anii de Liceu, apoi buni prieteni, care veneau şi-l căutau anume, pentru a se împărtăşii unii de 


6 Vezi, din nou, fișa preotului Sisoe Stanca întocmită de Biroul evidenţă şi cazier din Penitenciarul Piteşti, UM 
0336. 

alții, aşa cum doar sufletele de mare valoare spirituală ştiu să o facă. Toate aceste calități au avut un 
impact puternic asupra semenilor care îl înconjurau iar la muncă nu uita să dea binecuvântarea; 
mereu ţinea în geantă, Sfânta cu care împărtășea pe cei grav bolnavi și pe bătrâni, Molitfelnicul şi 
epitrahilul sau patrafirul, cum spune pe alocuri şi binecuvânta, fie începutul unei zile, mai aparte, 
fie munca, la câmp şi pe cei care lucrau, fie ridicarea unei case; chiar şi pentru ridicarea unei clăi 
de fân mai mari, nu pregeta şi mergea să facă o rugăciune specifică și astfel să mijlocească ajutorul 
lui Dumnezeu. De asemenea, la începutul zilei de muncă, după cum şi la sfârşitul ei spunea o 
Rugăciune de invocare a ajutorului și binecuvântării lui Dumnezeu și apoi, la sfârșitul zilei de 
muncă, o Rugăciune de mulțumire Domnului, pentru realizările din ziua respectivă. La fel proceda 
cu masa. Nimeni nu mânca până ce nu binecuvânta el masa, cu toate că — mai ales după ieşirea din 
temniţă — i s-a pus categoric în vedere ca să nu mai predice şi nici să mai facă, astfel de ierurgii, 
benefice pentru creştinii comunei Boteni, dânsul nu a ezitat să-şi reia obiceiul vechi, apreciind că 
cel mai important era grija lui faţă de sufletele celor păstoriți. 

A fost închis şi nu i s-a spus niciodată de ce, fără ca, practic, să existe vreun dosar 
împotriva sa. Cu alte cuvinte, aşa cum a fost luat, aşa i s-a dat drumul. Noroc că i-au îngăduit să 
revină în fruntea parohiei lui, dar cu o serie întreagă de restricţii despre care nu vorbea nicicând. 
Revenirea nu a fost posibilă fără îndeplinirea unei proceduri administrative de drept canonic, 
aplicabile în cauză. Mai exact, este vorba de judecarea Preotului Sisoe Stanca în şedinţa 
Consistoriului Eparhial“? de pe lângă Sfânta Arhiepiscopie a Bucureştilor din data de 19 mai 1960. 
După cum s-a reținut, prin rechizitoriul introductiv nr. 7923 din 12 mai 1960, Preotul Sisoe Stanca 
a absentat de la parohie în perioada 17 octombrie 1959 — 9 mai 1960, «perioadă în care a stat la 
dispoziția organelor de stat sub învinuirea de uneltire contra ordinei sociale precum rezultă din 
Biletul de eliberare nr. 57/1960 emis de Direcţia Generală a Penitenciarelor,  UM 0336», 
săvârșind abaterile și delictele prevăzute de ar. 2, lit. e și art. 26 din Regulamentul de procedură al 
instanţelor disciplinare şi de judecată Bisericească. Se reţine faptul că a fost eliberat fără a fi fost 
judecat sau condamnat de vreo instanță din RPR, a fost deţinut administrativ. Astfel fiind, lipsa sa 
din parohie, vină încadrată în art. 2, lit. e și art. 26 din Regulamentul de procedură, fiind 
provocată din cauză de forță majoră, nu i se poate reţine în sarcină, întrucât numai o lipsă 
voluntară poate să cadă sub incidenţa articolelor mai sus citate. Având în vedere prevederile 
Canonului 80 Trulan*, precum și spiritul articolelor prevăzute în actul de trimitere în judecată, 
urmează ca Preotul Sisoe Stanca să fie achitat de orice penalitate cu privire la învinuirea de lipsă 
din parohie, fără prealabilă aprobare.”54 

Deîndată după ce a fost eliberat, Părintele a făcut slujbe pentru Eroii Neamului, ceea ce sub 
tirania comuniştilor nu s-a mai pomenit. De bună seamă, gândul său era la cei lăsaţi în urmă între 
gratii, eroii anonimi ai luptei împotriva bunului plac şi a minciunii tronând cu C.C.-ul şi Secretarul 
lui la masă. În pregătirea acestei slujbe — prima dintre ele -, a mers din casă în casă şi s-a străduit să 
găsească fotografii ale tuturor celor căzuţi pe front, la Mărăşeşti, la Mărăşti, la Câmpulung, pe 
Muscelele de la Valea Mare-Pravăț. Acolo unde nu a descoperit fotografii, a comandat unor pictori 
ce lucraseră la Biserica să închipuie înfățişările dispăruților, ţinând seama de relatările sătenilor şi 
ale neamurilor. Portrete şi fotografii slujiră la întocmirea unor panouri cu eroii satului ce fură de 


62 Organele disciplinare şi de judecată pentru clericii de mir, preoţi, diaconi şi cântăreţi în chestiunile 
administrative şi bisericeşti sunt: Consistoriul Disciplinar Protopopesc, Consistoriul Eparhial. Organele de recurs 
sunt: Sinodul Mitropolitan, pentru cazurile de depunere din treaptă, Sfântul Sinod, pentru cazurile de caterisire. 
Consistoriul Eparhial funcţionează la fiecare Eparhie, şi este format din: trei membri titulari şi doi membri 
supleanți. Membri sunt toţi preoţi cu examenul de promovare, din categoria I, doctori sau licenţiați in teologie, cu 
cunoştinţe canonice şi juridice. 

53 Canoanele Sinodului Trulan sau V-VI Ecumenic. Canonul 80: Dacă vreun episcop, presbiter, ori diacon, sau 
dintre cei numărați în cler (în clerul inferior), sau vreun laic, de n-ar avea nici o nevoie prea grea sau vreo treabă 
anevoioasă, ca să lipsească mai multă vreme de la biserica lui, ci fiind (petrecând) în cetate, nu ar merge (la 
biserică) trei zile de duminică în trei săptămâni, de ar fi cleric, să se caterisească, iar de ar fi laic, să fie îndepărtat 
de la împărtăşire ( afurisit). 

64 A se vedea Sentința nr. 9/1960 a Consistoriului Eparhial de pe lângă Sfânta Arhiepiscopie a Bucureştilor din data 
de 19 mai 1960, anexată studiului de față. 

atunci înainte păstrate în Biserică. În fiecare an, de Înălţare, Părintele ieşea şi slujea la un alt 
monument al celor căzuţi în lupte — pe care se agăţase o stemă sovietică dintr-acelea cu cinci colţuri, 
comemorând victimele părţii ultime a celui de-al doilea război mondial, căzute alături de ostaşii 
ruşi, în gonirea nemților din ţările ocupate! Monumentul de alături — cel al Eroilor Neamului — 
fusese odinioară păzit de vulturul cu crucea în cioc, cum îl ştim pretutindenea prin sate. Numai că 
această cruce de bronz fusese smulsă din ordinul partidului. Părintele a pus crucea la loc, pe banii 
dumnealui, după cum obişnuia. Astfel nu a mai trecut nici un an ca Botenii să fie lipsiţi de slujirea 
memoriei eroilor români. 

Cu orice personalitate a Muscelului avea de-a face, fie că era vorba despre Petre Ţuţea — 
care l-a întâlnit, din păcate, mai mult în ultima perioadă a vieţii -, Chelcea, de care a fost foarte 
îndelungat aproape, ori careva venit de pe valea Dâmboviţei, cu trăsura sau, iarna, cu sania — era 
o frumuseţe vă vezi pe albul imaculat al zăpezii apărând sănii cu zurgălăi care trăgeau în curtea lor - 
„ cu aceştia Părintele Sisoe dirija în aşa fel discuţiile încât să dispară politicul, să se şteargă din 
conştiinţă necazurile, să fie uitată sărăcia ce bântuia anii aceia dominați de comunism (nu exista 
zahăr, nu exista pâine) şi trăgea uşor-uşor atmosfera ce se înjgheba către zona poeziei sau a 
romanului de bună calitate. Trebuie repetat, în spatele tuturor acestor predici-convorbiri, cu 
enoriaşii, care umpleau Biserica, se simţea un val lent, tăcut, atoatepătrunzător, delicat, al 
rugăciunii. De altfel, citatul literar era astfel ales încât să definească el însuşi o clipă scripturistică, 
nou sau vetero-testamentară, deci îndruma vorbirea, vrând-nevrând, către aspectul teologic al 
existenţei, cu alte cuvinte către rugăciune, repet. Cum predicile îi erau totdeauna observate cu rea 
voinţă (şi nu numai lui, ci tuturor), spionate, defăimate la forul însărcinat cu asuprirea vorbirii în 
public şi a răspunderii creştinismului, modalitatea Părintelui era de a se agăța de poeţii români, de 
a-i analiza, urcându-şi predica pe înălțimi inatacabile, pentru ca, pe nesimţite, pe un vers de acolo 
să-şi brodeze întreaga adresare către credincioşi, fără să-i poată nimeni găsi pricină. Pentru ochii 
neavizaţi, subiectul grăirii sale era poezia, fără ca să-şi dea seama cozile de topor că aceasta 
constituia numai o metodă de aducere în prim plan a cugetării biblice, dar nu direct, ci mai 
puternic insinuant, pe căi uşor lăturalnice65. Şi aşa cum ne mărturisea Mihail-Nicolae Stanca, fiul 
Preotului, Eminescu era prezența obișnuită și încântătoare a acelor reverii spirituale. 

Referitor la conduita etică, prin portretizarea morală făcută de către enoriaşi, vecini şi 
rude, se spune despre Preotul Sisoe Stanca faptul că era un om frumos, frumuseţea lui fizică 
fiindu-i pe deplin copleşită de cea spirituală. Omul acesta nu a ridicat glasul la cineva niciodată, 
indiferent de situaţia în care s-ar fi găsit. Este evident că trăsăturile sale spirituale erau generate de 
un depozit de forță, de încredere în fiinţa umană, rezervorul energiei de care însuşi are nevoie 
pentru a fi bun și cât privește rolul Preotului în viața morală a societății vedem că preoţia este 
lucrare din lucrarea Domnu-nostru lisus Hristos, e putere din puterea Lui, chemare din chemarea 
Lui. Preoţia e miracol permanent în sânul Sfintei Biserici, e slujire din slujirea dumnezeiască a 
Marelui Arhiereu, transmisă tuturor preoților prin Sfinţii Apostoli şi de aceştia prin hărăziții sfințiți 
Episcopi. Aşa gândea Pr. Sisoe. 

„Niciodată nu a adus nici cea mai mică jignire cuiva. A fost închis, bătut, torturat în 
Chipuri ce nu se pot imagina — asta era uluirea mea, văzându-l cum arăta când a venit de acolo -, 
dar n-a rostit vreodată nici cel mai mic cuvânt de injurie la adresa cuiva, ori de protest şi mai ales 
de dorință a răzbunării. Ba, mai mult, nici n-a acceptat vreodată să povestească ceva de acolo, 
indiferent care au fost stratagemele folosite de mine ca să-l determin să vorbească. Tot timpul era 
cu zâmbetul pe buze. Nu-şi amintea decât că, în închisoare, a avut cele mai mari satisfacţii de 
până atunci, pentru că s-a putut ruga aşa cum şi-ar fi dorit-o dânsul dintotdeauna. În rest, nimic.” 
Aceasta este şi mărturisirea fiului, Mihai — Nicolae.% Însă Preotul Sisoe a fost și un bun cetăţean, 
un model aparte, pentru cei din satul său. 

(Va urma) 


65 M. Rădulescu, Op. cit., p. 18. 
6 Idem, p. 6. 

EMINESCU - VISUL UNIRII CELEI MARI 


Nuşa Cantemir 
Piteşti 


Motto: 

» Eminescu era un om al timpului modern, cultura lui individuală 
stă la nivelul culturii europene de astăzi.” 

Titu Maiorescu 


Trebuie de remarcat faptul că articolele cu conținut politic ale lui Eminescu, de acum peste 
o sută de ani, sunt actuale, sunt prezente realității de azi, nu au pierdut puterea lor de demascare şi 
chiar condamnare a tuturor celor ce ne calcă în picioare integritatea teritorială, cum i s-a întâmplat 
României în 1812, apoi în 1878 şi ultima dată în 1940. „Niciodată, spunea Eminescu, nu avem 
dreptul de a ceda, ori să fim de acord cu cedarea, să nu stăm nicicând la târguială asupra vetrei 
bunilor şi străbunilor. Dacă n-am putut păstra de la străbuni teritoriile, să ne păstrăm conștiința 
integrităţii neamului din care ne tragem seva. ” 

Şi mai scria Mihail Eminescu: „ Rusia nu a luat această parte a Moldovei decât pentru ca 
Să înainteze, spre a stăpâni multe suflete, făcând în așa fel ca din Basarabia să poată înrâuri 
asupra Moldovei şi asupra întregului popor românesc” Este valabil şi în zilele noastre ce spunea 
poetul în ceea ce privește pofta „Împărăţiei” ruseşti. În 25 și 28 ianuarie 1878, apoi în luna februarie 
a aceluiași an, Eminescu a publicat în ziarul Timpul articole cu privire la situaţia Basarabiei: 

»(...) Basarabia întreagă a fost a noastră pe când Rusia nici nu se megieșa cu noi, 
Basarabia întreagă ni se cuvine, căci a pământ drept al nostru şi cucerit cu plugul, apărat cu 
arma, a fost de la începutul veacului al patrusprezecelea încă şi până în veacul al 
nouăsprezecelea. Mandatarul Europei vine să mântuie popoarele creștine de sub jugul turcesc şi 
începe prin a-și anexa o parte a unui pământ Stăpânit de creştini, în care nu-i vorba de jug 
turcesc? Ciudată mântuire într-adevăr. Cuvântul nostru este: De bună voie niciodată, cu sila şi 
mai puţin.” 

»N- avem nici un schimb de făcut cu Rusia în particular şi nu-i dăm nimic ei, precum nu 
pretindem nimic de la ea în special, decât ca să consfințească cuvântul împăratului ei. Numai 
toți semnatarii Tratatului de la Paris, care va servi de bază a deliberărilor Congresului, ne pot 
da ceva — lua nu ne pot nici ei nimic, prin Tratatul de la Paris: integritatea și neatârnarea 
teritoriului nostru actual”. 

10 Februarie 1878: „Chestiunea retrocedării Basarabiei cu încetul ajunge a fi o chestiune 
de existență pentru poporul român. Puternicul împărat Alexandru II stăruiește să câştige cu 
orice preț stăpânirea asupra acestei părți din cea mai prețioasă parte a vetrei noastre strămoşeşti. 
Înţelegem pe deplin această stăruință, deoarece la urma urmelor, pentru interesele sale morale 
şi materiale, orice stat face tot ce-i stă prin putință: Rusia este o împărăție mare și puternică, 
iară noi Suntem o ţară mică şi slabă; dacă doar țarul Alexandru II este hotărât a lua Basarabia 
în Stăpânirea sa, pentru noi, Basarabia e pierdută. (...) Mihai Viteazul a izbutit să împreune sub 
Stăpânirea sa trei ţări și să pregătească întemeierea unui Stat român mai puternic; a fost însă 
destul ca Mihai Viteazul să moară pentru ca planul urzit de dânsul să se prăbușească. (...) 
Astăzi e dar timpul ca să întărim, atât în români, cât și în popoarele Apusului, credința în 
trăinicia poporului român. Rusia voiește să ia Basarabia cu orice preț: noi nu primim nici un 
preț. Primind un preț, am vinde și noi nu vindem nimic!” 

Scrierle sale au fost considerate iredentiste, şovine, periculoase, căci păreau să amenințe 
Imperiul Austro-Ungar. Dar Eminescu avea un singur scop, o singură ţintă: refacerea Daciei Mari, 
ce a prefigurat România Mare din 1918. Publică, încă din 1870, articole în presa de limbă română 
din Ungaria, cu titluri ca : ,„, Să facem un congres”, , În unire e tăria”, „Echilibrul” , în care lua în 
mod vădit apărarea românilor din Transilvania, ce cunoșteau o dublă asuprire. Prin activitatea sa 
publicistică, Mihai Eminescu a fost considerat instigator la revoltă împotriva Austro-Ungariei. 

Articolele sale tăioase la adresa Imperiului au creat panică în rândurile autorităților române, 
mai ales la Palat, căci se știe că regele Carol I era un apropiat al Puterilor Centrale, al Austro- 
Ungariei şi Germaniei. Din această cauză, Societatea „Carpaţii” a fost scoasă în afara legii. 
Eminescu, prin articolele sale, era dispus să utilizeze chiar metodele organizatorice ale 
francmasoneriei, pentru a-şi vedea realizat țelul său de a aprinde flacăra revoltei în Ardeal. De 
aceea, la Viena, el propune şi chiar insistă ca studenţii ardeleni, când se întoeceau acasă în vacanțe, 
să propovăduiască formarea Daciei Mari. 

După cum bine cunoaştem, serviciile secrete austro-ungare urmăreau a suprima pe „poetul 
instigator”, şi Eminescu este anihilat, în vara anului 1883, când este închis la sanatoriul doctorului 
Şuţu, după ce politicul s-a implicat în acțiunile agenților secreți austrieci. Eminescu ar fi putut 
ajunge chiar în Parlamentul țării, şi atunci vocea lui ar fi avut mare greutate în ceea ce priveşte 
redobândirea teritoriilor furate. 

Mihai Eminescu, după cum relatează documentele istorice, a fost liderul şi fondatorul unor 
societăţi secrete cu caracter naţionalist şi iredentist. El nu excludea nici atacul armat și nici revoltele 
populare, în scopul întronării justiţiei teritoriale pentru România. Societatea secretă “ Carpaţii”, de 
care am pomenit mai sus, număra peste 2.000 de membri şi dorea eliberarea tuturor provinciilor 
românești de sub jugul austro-ungar sau rusesc şi unirea lor într-un stat numit Dacia. Eminescu a 
fost un mare patriot, un exemplu pentru epigonii de azi. EI îşi saluta apropiații cu sintagma: 

» Trăiască naţia!” şi nu ezita nici o clipă să vorbească despre visele sale măreţe privind soarta 
Principatelor Române. 

Visul lui dăinuia din tinerețe, când nu împlinise încă 17 ani el visa la Unire, este vorba de 
proiectul de mai târziu , „Dacia Mare”, pe care l-a susţinut până la sfârşitul vieţii. De aceea s-a 
implicat în societăţi secrete, de aceea a complotat împotriva autorităţilor austro-ungare, participând 
chiar la organizarea unor atacuri de gherilă, la revolte ale transilvănenilor. Acţiunile sale din cadrul 
Societăţii „Carpaţii” au dus România în prag de război cu Austro-Ungaria, el fiind numit „, cap al 
răutăților”. 

La 28 iunie 1883, Imperiul Austro-Ungar, rupe legăturile diplomatice cu România. 
Împăratul plasează trupe austriece pe linia Carpaţilor, pregătite să invadeze teritoriul românesc. 
Cancelarul BismarK ameninţă România cu război, prima cauză invocată fiind acțiunile iredentiste 
şi provocatoare ale Societăţii „Carpaţii”, având printre lideri pe Mihai Eminescu, membrii ei fiind 
intelectuali ce pregăteau revolte în Ardeal și Bucovina. 

Mihai Eminescu -— luceafăr pe firmamentul literaturii române, geniu, poet nepereche, 
patriot, a fost considerat de către neiubitorii de neam şi fară xenofob, autohtonist, naționalist, 
gazetar şi profet naţionalist, anti-occidental şi un poet care, prin celebra poezie „Doina”, 
prevestea unele invocaţii naționaliste legionare. Dar, după cum bine spune academicianul loan — 
Aurel Pop, „ Eminescu este lăudat de către toţi românii care l-au citit, de la marii cărturari, până la 
oamenii de rând, fascinaţi de versul şi verbul său.” 

Când spune „Ce-ţi doresc eu ţie, dulce Românie (...) Dulce Românie, asta ţi-o doresc”, 
marele poet-patriot şi martir se gândea, în primul rând, Ja România Rotundă, pe care o descrie în 
„ Doină” („ De la Nistru pân” la Tisa”). În peregrinările sale, la Cernăuţi, Blaj, Sibiu, poetul a 
„pipăit” sufletul ţării şi s-a convins că geografia ei, pe care- o avea de mic în suflet, corespundea 
realității geo- etnograficee. El vede Transilvania ca o coloană vertebrală a României, „axă de 
susținere şi rezervor etnic românesc”. Eminescu nu a greşit o secundă în ceea ce priveşte 
chestiunea naţională. 

Se spune că „ Unirea face puterea”, Mihail Kogălniceanu a spus, în 1859, la Mica Unire, 
» Unirea națiunea a făcut-o!” , dar mai mult decât atât, unirea sub semnul culturii naționale şi a 
lui Eminescu, ne dă raţiunea de a fi ca popor pe această lume. După cum scrie acad. loan-Aurel 
Pop „ Eminescu nu are nevoie de laude sau elogii. (...) Eminescu este, în sine, elogiul și lauda 
poporului român.” Geniul lui Eminescu este şi rămâne puternic. 

Mareşalul Eduard Smigly-Ridz, pictând pe malul stâng al râului Dâmboviţa, Dragoslavele 
fotografie realizată în 1940.1 


MAREȘALUL EDWARD RYDZ-SMIGLY, 80 DE ANI DE LA GĂZDUIREA 
SA ÎN DRAGOSLAVELE ARGEȘ-ROMÂNIA 


Preot paroh Gheorghe Cîrstina 
Dragoslavele 


În anul 1939, lao01 septembrie, Germania nazistă, atacă Poloma, declanșând cel mai mare 
conflict militar, care a cuprins 72 de state, ducând la moartea a peste 60 de milioane de oameni. 

Urmare a înţelegerii secrete dintre germani și ruşi, în Pactul Molotov- Ribentrop, Polonia a fost 
invadată şi din est de către sovietici, la 17 septembrie 1939.Armata poloneză este zdrobită de forțele 
de ocupaţie, fiind nevoită să ceară ajutor, aliatului român. 

Membrii guvernului polonez au fost găzduiţi la cel mai confortabil Hotel din Staţiunea balneară 
Slănic Moldova, de această găzduire, ocupându-se personal Ministru Cruţescu, directorul 
Protocolului Ministerului de Externe. În cele ce urmează, ne vom ocupa de Mareșalul Edward Ridz 
—Smigly, şeful armatei poloneze și de suita sa. 

Din 19 septembrie 1939, mareșalul a fost găzduit la Craiova, în cochetul Palat Jean Mihail, apoi 
mutat la Dragoslavele, jud.Argeş, unde rămâne până în 17 dec.1940, când evadează, de frica 
gestapoului, care cerea mareşalului Antonescu, să-l dea la schimb cu Regele Carol al-II-lea , care 
urma să fie răpit din Spania. 

Dar cine era acest mareşal? Mareșalul Edward Rydz-Smigly, s-a născut în ziua de 11 martie 1886, 
în localitatea Berejani din Polonia.Urmează cursurile Universităţii Jagiellone, devenind ofiţer de 
infanterie, ajungând la gradul de general.În timpul războiului cu sovieticii, generalul conduce mai 
multe ofensive impotriva acestora, capturând oraşele Wilno şi Dunaburg, eliberând oraşul leton 
Latgale, de sub ocupaţia Armatei Roşii, anihilând complet Divizia a XII-a rusă, capturând Kievul. 

România caută astfel să-l ferească de naziști şi ruşi, mutându-l la diferite locaţii, să i se piardă 
urma şi să poată fi protejat. 

Ce nu s-a ştiut până acum despre găzduirea Mareşalului în Dragoslavele Jud.Muşcel, actualmente 
Argeş? 

lată ce declară în exclusivitate preotului Gheorghe Cîrstina, colonelul Voinar Wojcicki Ştefan, 
sosit din America în Dragoslavle, în anul 1996: 


"Părinte puteţi consemna următoarele: 
NEAMUL ROMÂNESC, ESTE CEL MAI MINUNAT NEAM DE PE GLOB.NU CRED SĂ FI 
EXISTAT SAU SĂ EXISTE UNUL ASEMENEA LUI. 


La noi, era prăpăd mare, jale foamete şi întuneric.Moartea era prezentă peste tot.Scăparea nostră 
era România.Când am intrat în Cernăuţi, (17/18 septembrie n.n.), am intrat într-o altă lume.Am 
intrat în Rai. Noaptea era oraşul luminat ca ziua. Ne-au întâmpinat demnitarii şi Mitropolitul 
(Visarion Puiu n.n.), ca pe nişte adevărați fraţi, prieteni aflați la necaz.Vă rog să mă credeți părinte, 
că peste tot erau mese întinse, cu feţe albe, cu bucate fel-de-fel.Cu niște struguri, mai mari decât 
prunele, cum nu văzusem, în viața mea. 

Acest lucru şi calda primire, m-a marcat pe viaţă. Eu eram rodul unui hazard sau capriciu al 
istoriei...la douăzeci şi ceva de ani, terminasem Academia de Poliţie și aveam în răspundere, un 
sector în prejma străzilor, unde își avea sediul mareșalul. 

În timpul prăpădului, am primit ordin direct, să las toate şi să răspund de evacuarea şi transportul 
în siguranță spre România, al Mareşalului (Edwuard Ridz-Smigl, n.n.) Nu ştiam un cuvânt 
româneşte, dar înțelegeam tot din bunătatea oamenilor şi din sinceritatea lor. 

ŞI totuşi, aţi reuşit să învățați româneşte atât de bine, m-am ambalat eu, neputându-mă abţine? 

Ştiţi care au fost primele cuvinte românești pe care le-am învăţat? Sunt două cuvinte, pe care din 
păcate...nu le voi rosti în fța unui preot şi a doamnei primar, zise colonelul şi începu să râdă copios. 
Frumoasă este limba asta românească...şi ca să revin...am învăţat-o de nevoie. 

Pentru obiectivul pe care-l aveam de îndeplinit, trebuia să vorbesc româneşte.” 

Colonelul, a stat un an în Dragoslavele, „ca turist”, observând fără să fie observat, orice mişcare, 
care ar fi putut pune în pericol, viața Mareşalului. De la brutăriile care-l aprovizionau cu produse de 
panificație, la ţăranii de unde se achiziționa produse lactate, ouă şi alte bunuri. 

Monitoriza orice străin care sosea în Dragoslavele.? 


Condica Parohiei Dragoslavele 


Evenimentul venirii în Dragoslavele a mareşalului Poloniei Smigly Ritz, văzut şi descries de 
preotul paroh Ioan Pârvu: 

„S-a răspândit în sat svonul, că la vila Patriarhiei, au sosit nişte militari polonezi, sub paza 
unui ofiţer român şi a câtorva soldaţi. 

Era vorba de mareşalul Smigly Ritz şi suita mică a sa: Colonelul Wenda, ofiţer de stat 
major, dr. Cianciara, agiotantul maior şi încă două persoane. 

În trei săptămâni armata poloneză fusese zdrobită de nemți. Guvernul lor plecase în exil 
trecând prin ţara noastră, pentru că erau aliaţii noştri. Odată cu fruntaşi politici şi militari ai 
Poloniei, cărora guvernul român le-au făcut la Cernauţi o frumoasă primire, în frunte cu 
mitropolitul Visarion Puiu, care a supărat pe nemți, (încât mitropolitul a fost declarat criminal de 
război şi s-a refugiat la Paris) au trecut şi-au rămas la români, mulţi polonezi, pentru mult timp. 

M-am prezentat la dânşii, i-am intrebat cum se simt aici şi mi-au spus: Bine! 

Mareșalul, de statură mică, în civil, semăna mai mult a cleric, decât a militar. Era un 
temperament calm, prietenos şi ne înţelegeam în franțuzeşte. 

Auzise deja că mă ocup cu pictura, m-a invitat să lucrăm împreună să-i aduc şi modele de 
copii şi femei în costum național. M-a întrebat dacă pictez în fiecare zi? l-am răspuns că un preot de 
sat mai are şi vite şi lemne de tăiat şi mi-a spus: „Astea nu sunt treburi care să te oprească. Eu, cu 
grijile de conducator suprem de armată, pictez în fiecare zi”. Se şi putea observa, picta frumos în 
stil clasic, avea cu dânsul toate cele necesare, iar lucrarile pe pânză, în ulei, le trimetea poşta 
locală la prieteni şi cunoscuţi din S.U.A., Franţa şi Anglia. 

Am pictat împreună portretul fetiţei Marioara I. Popescu, al tinerei Mira Diţă şi n-a isprăvit 
decât turla bisericii din Suseni. Se deplasa pe o rază de 1 km., când picta după natură, supravegheat 
de la distanţă de locotenentul în rezervă (învăţator moldovean, care se purta politicos cu dânşii, da 
şi îi curăța de bani, la poker). 

Într-o zi mi-a arătat zâmbind, în gazeta L'uhmanite, cum schimbau ţigări şi mici cadouri la 
granița poloneză, ostaşi germani şi sovietici, după pactul încheieat între Stalin şi Hitler! Erau 
convinşi: Polonia va renaşte, cu ajutorul aliaţilor şi al lui Dumnezeu. În fiecare sărbătoare venea la 
dânşii preotul catolic de la Câmpulung, să le facă Sf. Liturghie, dar participau şi în biserica noastră 
la câte un Te-Deum şi se mirau că îngăduim copiilor de şcoală să spună poezii fie ele şi patriotice, 
că la dânşii nu se îngădueşte aşa ceva. 

Din când (în când) erau vizitaţi şi (de) dentistul Springel din Câmpulung, care le făcea 
lucrări. Se pare ca prin aceşti doi vizitatori (inclusiv locatarul şi gazda), ei şi-au pregătit evadarea şi 
ieşirea din România, despre care am aflat astfel: 

Într-o dimineaţă friguroasă m-am dus să întreb ce face Domnul Mareșal. Aghiotantul, cam 
bâlbâindu-se, mi-a spus: „Nu prea se simte bine”. I-am urat sănătate, iar a doua zi, aghiotantul a 
venit la mine la gazdă şi mi-a înmânat din partea mareşalului, un şasiu de pânză şi câteva pensule şi 
tuburi cu vopsele, ca amintire. 

Mi-a dat să gândesc ceva, dar mi-a răspuns că încă nu se simte bine. De fapt evadase de 
câteva zile împreună cu colonelul Wenda şi celelalte persoane (afară de doctorul Cianciara pe care 
l-am întâlnit liber în Campulung, şi de aghiotantul care rămăsese să mascheze evadarea şi să suporte 
împreună cu ofiţerul român, chinuri şi anchetă severă). 

Ulterior am aflat că: cu asentimentul celor ce îi păzeau şi cu paşapoarte false în buzunar, 
procurate de preotul catolic şi dentist, într-o noapte noroasă au trecut pe sub sârma ghimpată dinspre 
nord, unde îi aştepta un autoturism care i-a dus la Constanţa, unde s-au îmbarcat pe un vas, care i- 
a dus să ia contact cu legiunea armatei poloneze ce se formase în nordul Africei, în care colonelul 
Wenda şi-a dat viaţa pentru Polonia, iar Mareşalul Smigly Ritz, s-a întors deghizat în Polonia, sub 
nume fals, unde a organizat mişcarea de rezistenţă, dar a fost prins de nemți şi executat. Ştiu că 
nutrea dorinţa să se odihnească în pământul natal”.5 


ION (NELUŢ) ARNAUȚOIU - LOCOTENENT DE CAVALERIE 
(1916-1944) 


Laurenția Arnăuţoiu 
Câmpulung 


Familia învățătorului Iancu şi Laurenţia Arnăuţoiu din Nucşoara Muscel a avut cinci copii: 
patru băieți şi o fucă. 

Ion Arnăuţoiu, fiul cel mare, se distinge prin curaj încă de pe băncile şcolii. Ca elev la Liceul 
„Dinicu Golescu” din Câmpulung este decorat, în anul 1934, de Regele Carol al II- lea, pentru 
contribuţia sa la stingerea incendiului izbucnit la mănăstirea „Negru Vodă” şi biserica Șubești. 

În timpul celui de-al doilea război mondial, ca ofițer în Escadronul 1 Vânători călări - 
Dumbrăveni, participă la Campania din Răsărit (22 iunie 1941 - 8 februarie 1944). Cade în luptele 
din Crimeea, la Baccisarai, răpus de o mină. Maiorul Săvoiu marturisea: „se specializase în 
deminarea terenurilor pe câmpul de luptă într-un asemenea grad, încât, călare, scotea sabia şi cu 
ea, smulgea mina și o arunca”. 

Mărturie a curajului său sunt decoraţiile: 

- „Virtutea Cercetăşească”, ca elev; 

- „Coroana României” şi „Steaua României” cu panglica de Virtute Militară; 

- „Crucea de Fier”-clasa a II-a şi „Crucea de Aur a Vulturului German”, ca militar. 


1.Fotografie unicat aflată în arhiva pr.Gh.Cîrstina 
2.Articol publicat în cotidianul ”Muscelul” nr. 514, din 28 ianuarie, 2002, p.02. 
3.Condica parohiei Dragoslavele, pp.81-82 

Este propus de mai multe ori pentru Ordinul „Mihai Viteazul”. | 
Redăm mai jos un articol apărut în presa vremii, păstrat de tatăl meu, Anton Arnăuţoiu, al 
treilea frate al eroului. 


sa 


A 


Ap, 


căzut un călâreţ 


de Serg. t. r. GRUIA FLORUŢIU . 


Reporter de război (S. M. P.) 


Viaţa de front, cu firele-i ţesute în 
faţa morţii, creiază între comandanți 
şi ostaşi, o comunitate unică. Deasupra 
tuturor celor cuprinşi între liniile de 
sârmă ghimpată şi spatele câmpului 
de bătae atârnă implacabil o sabie a 
lui Damocles, ce se poate declansa 
din văzduh, de pe pământ, în orice 
“clipă trecând în neființă, pe oricine, 
fără deosebire. Inimile lor bat cu a- 


2 
„țeeaş emoție în furtunile luptei, iar 
gândurile, sbuciumul şi dorurile se 
împărtăşesc reciproc întărind definitiv 
faceastă legătură sufletească, Deaceez, 
“ jgiuierea unuia lasă în jurul celor 
Ca aşi un gol ce nu se umple ni- 
SĂ "cioi tă, 

icest sentiment l-am avut, la esca- 
drouul de “* nători călări,_ - care l-a 
comandat, până în ceasul morţii, lLo- 
cotenentul Arnăuţoiu loan, un călăreț 
desăvârşit şi brav, peste al 'cărui 
„proaspăt mormânt, cununile de flori 


ale recunoştinţei n'au prins a se usca 


reuşind. să 


- Arnăuţoiu sare 


încă. La postul de veghe din munţii 
Crimeei, în clipe de răgaz, călăreţii 
povestesc de aprigile lupte, de coman- 
dantul al cărui suflet'a rămas între 
ei pentru totdeauna. : 
De el se leagă toate amintirile, în- 
cepând dela prima zi de războiu. A- 
tacul viguros împotriva pichetului de 
grăniceri bolşevic dela Bilca. Inaintarea 
până în apropierea Storojineţului, oraş 
în care a pus cel dintâiu piciorul, sub 


“barajul ucigător al artileriei inamice. 


Deacolo spre Cernăuţi, pe dealul Ca- 
menca, atunci când comandantul cade 
rănit ia în mâinele lui viguroase des- 
tinul neinfricaţitlor călăreţi. Şi, de aci 
înainte, fiecare zi de luptă, în iurreşul 
victorios al escadronului, în goana 
cailor trece Nistrul' urmărind inamicul 
ce se retrăgea de pe câmpiile întinse 


ale Transnistriei. 


Ziua de 26 lulie 1941 va rămâne 
neştearsă în amintirea tuturor. Esca- 
dronul primise misiunea să facă 
legătura cu o divizie de infanterie. |n 
faţa satului Tibulevca, după o puter- 
nică pregătire de artilerie, sovieticii 
trec la contraatac, cu care iipta,. 

ind să, facă-o-spărtură în front. 
__ panică. Peri- 
îni escadron. 
seama de gravitatea 
“nebun. Locot. 
din şanţ, cu o sticlă 
de benzină în mână şi dă foc primului 
car. Pilda lui salvatoare e urmată cu 
acelaş elan, şi vânătorii călări înscriu 
una din marile lor biruinţi. In vâltoa- 
rea luptei este rănit la picior, dar , 
rămâne acolo până la restabilirea” 


ia ati 0 2 dai 


. 


situaţiei. Această faptă de arme îl Fi 


aduc răsplata primei decoraţii, „Co- 
roana României“. a PNR 

In ziua de 9 Octombrie 1941,când 
ruşii sunt încercuiți la Est de Nowo— 
Poltavca, în avantgardă cu o grupă 
de mitraliere pătrunde în dispozitivul 
inamic şi deslănţuind un foc puternice 
de surpriză îi zăpăceşte. Peste 500 de 
prizonieri şi un numeros material de 
războiu capturat sunt fructul îndrăz- 
neţei acţiuni, .pentru care e decorat 
cu „Steaua României“. 


i issi Ta. E 

A căzut. un călăre 


— Urmare din pag. i-a — 


„ Liptele din Cuban, de pe Dolgaj 
Krenest, valea Lipki, Bacanskaja 
ele, îl găsesc tot atât de aprig 
m sa stârneşte admiraţia camă 
lor ermani, a căror preţuire « 
concretizată prin conferirea „Cruci 
ide fier&' = 


3 Intors în „Crimeea, Heastampărul de 
luptător - î] „stăpâneşte şi se avântă în 
luptelgaie Sufăţire a munţilor de par- 
:D opiie iniţiativă face pânde, 
ecunoaşteri, PONEI 


NI 


blin, pe. ta 718. în ziua de 8 Fe- 
bruarie „1944, îşi găseşte o moarte 
neaşteptată şi năpraznică. Trupul lui 
frumos de călărăț. e sfărâmat de o 
mină pusă de mâna laşă a unui 
bandit, pe cărarea unde-i urmărea, în 
fruntea escadronului său, . 

Fstăzi, în desişul negreior păduri, 
pe. stâncile colţuroase, călăreţii însetaţi 
de răzbunare, răscolesc cuiburile vipe- 
relor, pentru a plăti dani moartea 

i mai iubit comandant al lor... 

IN MEMORIAM 


PROFESOR MARIN BĂDESCU 
(LOCALITATEA VOINEŞTI PE HARTA ARHEOLOGICA A ROMANIEI) 


Prof. univ. dr. Carol Căpiţă, 
Lector univ. dr. Laura-Elena Căpiţă 
Universitatea din Bucureşti 


Puţini oameni au privilegiul şi povara de a fi fost martori la 
schimbări sistemice ale societăţii în care trăiesc. Profesorul Marin 
Bădescu a fost unul dintre slujitorii şcolii româneşti a cărui viaţă s-a 
aflat sub semnul constantei reevaluări. 

Marin Bădescu s-a născut în comuna Popeşti, jud. Argeş, astăzi 
com. Râca. Mama sa, învăţătoare, a ştiut să-i inoculeze dragostea de 
carte, dar şi să-i păstreze dragostea de independenţă, chiar dacă aceasta 
s-a manifestat la început sub forma unor plimbări lungi în pădurile şi pe 
câmpiile din regiunea natală. De altfel, de acest mic univers îl legau 
amintiri plăcute la care mereu revenea atunci când dorea să sublinieze 
rolul educaţiei. Copil neastâmpărat, care s-a bucurat de înţelegerea şi 
dragostea părinţilor, a rămas orfan de tată foarte de timpuriu, iar apoi a 

devenit, la doar 12 ani, elev al Şcolii Normale din Câmpulung, unde a petrecut opt ani. Conform 
unei tradiții instaurate odată cu epoca de modernizare a României, şcolile normale au fost instituţii 
centrale ale acestui proces de restructurare a societăţii româneşti. Gândite ca instituţii care să 
formeze o elită a societăţii, aceste şcoli erau exemple de seriozitate şi de rigoare, atât academică, 
cât şi etică. În condiţiile în care modernitatea românească risca să rămână un fenomen strict urban, 
şcolile normale, prin atenția acordată formării învăţătorilor, au reprezentat adevărate “curele de 
legătură” între schimbările inițiate la nivel instituțional şi majoritatea populaţiei. Până târziu în 
secolul al XX-lea, România a fost o ţară cu o majoritate semnificativă rurală. A asigura o bază 
educaţională pentru cea mai mare parte a societăţii româneşti a fost una din cauzele profunde ale 
transformării regatului într-un pol al modernizării Europei de Sud-Est. Formarea cadrelor didactice 
a fost şi rămâne una din condiţiile succesului unei societăți. 

Ca elev al Şcolii Normale din Câmpulung, profesorul Bădescu şi-a format o parte însemnată 
a personalităţii sale, căci a învăţat să fie nu numai un bun învăţător, ci şi un bun gospodar. Aşa 
cum mărturisea odată, directorul şcolii le-a spus din prima zi că absolvenţii acestei şcoli trebuie să 
fie nu numai învăţători în sălile de clasă, ci şi învăţători ai comunităţilor din care vor face parte, 
deci să-i înveţe pe oameni toate cele folositoare. De altfel, şcoala avea o semnificativă bază 
materială în care elevii dobândeau cunoştinţele necesare unei bune gospodăriri a propriului cămin, 
dar şi a transmiterii de cunoaşteri care să ajute oamenii să se dezvolte în termenii succesului 
economic personal. Probabil că aici s-a manifestat pentru prima dată pasiunea lui pentru cunoaştere 
şi pentru transmiterea acesteia. Grija faţă de elevi şi de datoria de profesor s-a manifestat şi prin 
atenția acordată de Marin Bădescu transmiterii unor informaţii şi deprinderi care, fără a avea 
neapărat o legătură directă cu predarea istoriei, cu siguranță au contribuit la formarea unor 
personalități complexe, de oameni gospodari. Alături de prezentarea temelor prevăzute de 
programă, profesorul Bădescu a avut grijă să transmită elevilor săi şi elemente de geografie locală, 
de gospodărie, de ceea ce astăzi s-ar numi economie domestică. 

După studule liceale, a primit repartiție în Dobrogea, în comuna Făclia, în zona primului 
canal încercat de regimul comunist. Poate şi faptul că era considerat fiu de chiabur a contribuit la 
repartizarea sa într-o regiune care era departe de casă. După stagiul militar de trei ani, a revenit în 
comuna natală, continuând practic activitatea mamei sale. S-a remarcat ca învăţător nu doar prin 
activitatea didactică desfăşurată, ci şi prin activitățile culturale organizate pentru şi cu tinerii din 

localitate, spre mirarea celor care îl ştiau doar ca Tişică cel neastâmpărat. Marin Bădescu nu a 
ascuns niciodată faptul că el credea mai degrabă într-o maieutică decât într-o simplă pedagogie. 
Pentru el, educaţia era un fenomen global, în care cunoaşterea trebuia să fie cu folos pentru individ 
şi pentru comunitate. Copiilor săi le-a împărtăşit frecvent admiraţia pentru câţiva dintre gânditorii 
pasionaţi de educație. Printre aceştia s-a aflat J.J. Rousseau şi lucrarea sa Emile, dar şi Seneca, 
autorul volumului Scrisori către Lucilius. 

A urmat apoi cursurile Institutului Pedagogic şi ale Facultăţii de Istorie din cadrul 
Universităţii din Bucureşti. Lucrarea sa de licenţă, inspirată de participarea sa la săpăturile 
organizate de Dumitru Tudor în Oltenia, avea ca temă romanitatea din zona Argeşului şi 
problematica limes-ului transalutan. Tema este şi astăzi una de actualitate, căci ridică o serie de 
probleme care vor continua să repună în discuţie modelele propuse pentru romanizarea spaţiului 
nord-dunărean: tipul şi amploarea prezenţei romane în zona Munteniei, raportul dintre dimensiunea 
strategică şi cea economică în administrația romană, relaţia dintre autohtoni şi administrația 
romană, impactul şi amploarea retragerii romane. 

Căsătoria l-a adus din Vlaşca în Muscel, din 1965 devenind profesor la şcoala Voineşti, 
unde a activat până la pensionare. A rămas fidel comunităţii, chiar dacă i s-au propus posturi 
didactice în Câmpulung. Acest ataşament s-a datorat nu doar seriozităţii cu care şi-a făcut meseria 
de dascăl, ci şi pasiunii sale pentru cercetare. Încă din facultate era pasionat de cercetarea istoriei 
antice, cu precădere a prezenţei romane în spaţiul nostru. Preocupat să aducă un plus de realism 
orelor sale, a oferit elevilor săi posibilitatea de a-şi asuma rolul de mici arheologi, luându-i în 
expediţii şi cercetări de suprafaţă. Era, şi aceasta, o formă de a lega aspectele teoretice ale muncii 
la catedră cu dimensiunea practică, frecvent empatică, pe care o presupune predarea istoriei. 
Teoriile recente ale învăţării subliniază tocmai acest aspect: asimilarea cunoaşterilor este 
consolidată de dimensiunea emoţională şi de dimensiunea acţională. Legând o informație de o 
emoție şi de o acţiune, aceasta capătă o rezistenţă în timp şi putere de asociere cu alte achiziţii 
anterioare. Probabil că mulți dintre sutele de elevi la educaţia cărora a contribuit, în peste patru 
decenii de activitate didactică, îşi amintesc despre acest mod de a învăţa. 

Cu ocazia unei astfel de expediţii, desfăşurate pe teritoriul localității Voineşti, a descoperit 
un castru roman (şi termele adiacente), lucru cu care puţini arheologi se pot lăuda. Şi mai puţini 
arheologi se pot lăuda cu faptul de a fi transformat un sit necunoscut şi mult timp nerecunoscut ca 
atare, într-o rezervaţie arheologică înscrisă pe harta arheologică a României. Cu resurse modeste şi 
uneori împotriva prejudecăţilor, Marin Bădescu a reuşit să lămurească o serie de probleme de 
arheologie romană. Cum singur recunoaşte într-una dintre cărți, pentru a găsi argumente în 
apărarea ideilor sale şi-a dedicat mult din timpul personal pentru a întreprinde deplasări pe teren ... 
parcurgând o bună parte din limes Transalutanus (la castrele de la Săpata de Jos, Albota, 
Purcăreni, Jidova, Rucăr —Scărişoara), observând, notând, măsurând, fotografiind ... am cules 
informaţii de la localnici (mai ales de la bătrânii satelor). Argumentele sale, publicate de-a lungul 
multor ani de studiu în reviste de specialitate, în comunicări prezentate la reuniuni ştiinţifice 
desfăşurate la Câmpulung şi Piteşti şi în trei volume independente, preluate în tratatele de istorie a 
României apărute sub egida Academiei Române, rămân până astăzi de necontestat. Ştampilele 
tegulare publicate în SCIVA, care atestă prezenţa unităţilor romane Legio XI Claudia şi Cohors 1 
Flavia Commagenorum au contribuit la lămurirea unor probleme de istorie militară şi politică a 
Daciei romane şi susţin noile modele interpretative propuse în literatura de specialitate. Siguranţa cu 
care deseori i-a surprins pe arheologii implicaţi în dezbatera problemelor romanității de la Voineşti, 
cum îi plăcea spună, se explică prin îndelunga răbdare acordată documentării, anlizei opiniilor 
contradictorii şi formulării cât mai clare a argumentelor în susținerea ideilor sale. Cartea, Limes 
Transalutanus. Ipoteze şi certitudini (Editura Muscel 2000, 2012) este un exemplu în acest sens. 
Orelor petrecute la Biblioteca Academiei Naţionale, pentru a aduna toate punctele de vedere despre 
această temă [i s-au adăugat cele în care le-a analizat pentru a aduce la lumină idei clare, care să 
poată aduce valoare adăugată informaţiilor cunoscute deja. 

Ca om al locului şi ca cercetător preocupat de dimensiunea interdisciplinară a arheologiei şi 
istoriei, profesorul Bădescu a folosit tradiția orală, memoria vie a comunităţii pentru a construi 

argumente şi demonstraţii în susținerea punctelor sale de vedere. De altfel, el le-a mulțumit, în 
prefața primului său volum, elevilor săi şi membrilor comunităţii din Voineşti pentru ajutorul dat. 
Nu este lipsit de interes faptul că asocierea informaţiei de istorie orală cu cea arheologică şi literară 
reprezintă un demers interdisciplinar tot mai promovat în literatura de specialitate, de antropologie 
culturală. Să menționăm în treacăt faptul că, deşi abordările sale nu au fost acceptate de un număr 
semnificativ de cercetători, rezultatele muncii sale sunt palpabile şi indică o modernitate 
conceptuală semnificativă. Pe aceia sub îndrumarea cărora şi-a dezvoltat pasiunea pentru cercetarea 
arheologică (printre aceştia numărându-se istoricul şi arheologul Dumitru Tudor, arheologii Emilian 
Popescu şi Gheorghe Popilian) i-a menţionat mereu în conversațiile purtate şi în cărțile sale. 

În plan personal, la fel de important ca şi cel profesional, Marin Bădescu a fost înconjurat 
de o familie iubitoare care i-a fost mereu aproape. Soţia, şi ea cadru didactic, i-a înţeles pasiunea şi 
l-a susţinut. Cei doi copii, fiica şi fiul, au preluat exemplul tatălui lor şi sunt implicaţi în cercetare 
şi în viaţa şcolii. La fel nora şi ginerele au activat şi activează în învăţământ. Poate nu este 
întâmplător faptul că şi nepotul său se pregăteşte să reprezinte cu excelenţă a patra generație de 
slujitori ai şcolii. 

Longevitatea sa, bazată pe un stil de viaţă disciplinat şi lipsit de orice fel de excese, i-a 
permis să-şi pună în valoare calitățile: determinarea şi hotărârea în slujba ideilor şi valorilor pe care 
şi le-a asumat, dragostea pentru adevăr şi spirit critic, corectitudinea şi simţul dreptăţii, respectul 
pentru cei din jurul său, plăcerea de a oferi sfat şi ajutor, bucuria de a educa prin propriul exemplu. 

Boala care l-a răpit dintre noi nu i-a permis să încheie două proiecte dragi lui, o carte despre 
scrierea istoriei şi o alta despre experienţele sale ca dascăl. 


PROF. DR. MIHAI COTENESCU O PERSONALITATE CU PRECEDENTE 
STORICE 


Prof. Nicolae Mavrodin 
Olteniţa 


Un proverb spune, că fiecare om are steaua lui. Atunci, când 
cade această stea dispare şi cel care o poartă, ca pe un înger păzitor. 
Luni, 11 septembrie (2017 n.n.) când s-a deschis noul an şcolar, un 
slujitor al învăţământului călărăşean, a plecat la ceruri. 

Profesorul doctor Mihai Cotenescu a părăsit această lume pe 
care a iubit-o mult într-un anonimat caracteristic oamenilor de 
valoare. 

Născut în anul 1947, în comuna Dragoslavele, jud. Argeș, 
Mihai Cotenescu a urmat liceul în Câmpulung Muşcel şi apoi 
Facultatea de Istorie a Universităţii Bucureşti. A activat şi în cadrul 
Arhivelor Statului, Filiala Ialomiţa, făcând muncă de cercetare în 
acest domeniu al conservării documentelor dar nu a uitat profesia de dă 
bază, aceea de dascăl de istorie naţională. Profesorul doctor Mihai Cotenescu a eat o moştenire 
genetică impresionantă, părinții fiind dascăli iar bunicul matern, preotul loan Răuţescu a alcătuit 
mai multe monografii, publicate înainte de izbucnirea celui de-al 2-lea Război Mondial. Printre 
aceste monografii, amintim: „Monografia comunei Dragoslavele” şi cea a „Câmpulungului”. 

Profesorul doctor Mihai Cotenescu nu a apucat să-l cunoască pe ilustrul său bunic, dar a aflat 
multe de la mama sa, precum şi din documentele de familie păstrate. 

În judeţul Călăraşi a activat și în cadrul Casei Corpului Didactic, ca metodist, dar a avut şi 
ore de istorie la diverse unităţi şcolare. 

Printre lucrările sale amintim: „Tezaur de documente Ialomiţene (1392-1944), publicat în 
anul 1991, având coautor pe A. Vlădăreanu. După pensionarea sa, în anul 2012, profesorul doctor 
Mihai Cotenescu a activat ca preşedinte al Filialei Călăraşi de Ştiinţe Istorice, precum şi în cadrul 
Asociaţiei "Cultul Eroilor”, alături de fostul primar călărăşean, Nicolae Dragu. 

Dispariţia Lui Mihai Cotenesu lasă în urmă tristeţe în inimile celor care l-au cunoscut ! ... 

Versuri dedicate memoriei lui Purnichi Napoleon Vintilă la lansarea cărții „, Vintilă Napoleon 
Purnichi. O viaţă dedicată mușcelenilor” a aceluiaşi autor 

